Geveshi aniyaa aa dhekolhah Israel ge anhenun muzaaharaa koffi | Mihaaru\nގެވެށި އަނިޔާއާ ދެކޮޅަށް އިޒްރޭލުގެ އަންހެނަކު އިހުތިޖާޖް ކުރަނީ. --ފޮޓޯ:އޭއެފްޕީ\nގެވެށި އަނިޔާއާ ދެކޮޅަށް އިޒްރޭލުގެ އަންހެނުން މުޒާހަރާ ކޮށްފި\n05 ޑިސެމްބަރ 2018 - 12:564comments\nތެލް އަވީވް (ޑިސެމްބަރު 5) - ގެވެށި އަނިޔާއާ ދެކޮޅަށް އިޒްރޭލުގެ ގިނަ އަދަދެއްގެ އަންހެނުން މުޅި ގައުމުގައި އިއްޔެ މުޒާހަރާ ކޮށްފި އެވެ.\nއިޒްރޭލުގައި މި މުޒާހަރާ ކޮށްފައި ވަނީ މިދިޔަ ހަފުތާގައި ދެ އަންހެން ކުއްޖަކު މަރާލި ހާދިސާ އަށް ފަހު އެވެ. އިޒްރޭލުގެ މީޑިއާތަކުން ބުނި ގޮތުގައި މި އަހަރު ތެރޭ އެ ގައުމުގައި މަރާލި އަންހެނުންގެ އަދަދު 24 އަށް އަރަ އެވެ.\nއިޒްރޭލުގެ ގިނަ އަންހެނުން އިއްޔެ ވަޒީފާއަކަށް ނުދެ އެވެ. ގިނަ ސިޓީތަކެއްގައި އެ މީހުން ވަނީ ބޯޑުތައް ހިފައިގެން ނުކުމެ މުޒާހަރާ ކޮށްފަ އެވެ. މުޒާހަރާ އަށް ނުކުތް މީހުން ވަނީ މަރާލި 24 އަންހެނުންގެ ހަނދާނުގައި ސްކޫތެއް ގެނެސްފަ އެވެ.\nމުޒާހަރާ އަށް ނުކުތް މީހުން ވަނީ ބޮޑު ވަޒީރު ބެންޖަމިން ނަތަންޔާހޫ އަށް އިޝާރާތްކޮށް "ލެއަކީ އަގެއް ނެތް އެއްޗެއް ނޫން ކަމަށް" ގޮވައިފަ އެވެ. ބައެއް މަގުތަކުގައި ރަތް ދަވާދު ލުމަށް ފަހު ވަނީ އެއީ މަރުވި މީހުންގެ ލޭގެ ރަމްޒެއް ކަމަށް ދައްކައިފަ އެވެ.\nއަންހެނުން ތިބޭ މަރުކަޒަކަށް ދާދި ފަހުން ޒިޔާރަތް ކުރެއްވުމަށް ފަހު ނަތަންޔާހޫ ވަނީ ގެވެށި އަނިޔާއާ ދެކޮޅަށް ސަރުކާރުގެ ކޮމިޓީގެ އިސްވެރިއެއްގެ ގޮތުގައި މަސައްކަތް ކުރައްވާނެ ކަމަށް ވިދާޅުވެފަ އެވެ.\nއިތުރު ލިޔުންތައް އިޒްރޭލް ގެވެށި އަނިޔާ


Roagaa aai kessumah maamui maa rangalhu | Mihaaru\nމާމުޔަކީ ޒަމާނުއްސުރެ ވެސް ރޯގާ އާއި ކެއްސުން ފަދަ ކަންކަމަށް ގިނަ ބަޔަކު ބޭނުންކޮށް އުޅޭ އެއްޗެކެވެ. އެގޮތުން މާމުއިގެ ތެރެއަށް ލުނބޯހުތް އަޅައިގެން ބޭނުންކުރުމަކީ ވަރަށް ގިނަ ގައުމުތަކުގައި އާންމުކޮށް ކުރާ ކަމެކެވެ.\nމިކަމަށް ބާރުދީ ބީއެމްޖީ ޖާނަލްގައި ޝާއިއުކޮށްފައިވާ ދިރާސާއެއްގައި ބުނީ ރޯގާ އާއި ކެއްސުމާ ދެކޮޅަށް މާމުއި ބޭނުންކުރުމުން އެތައް ގޮތަކުން ފައިދާކުރާނެ ކަމަށެވެ. އެގޮތުން ބޭސް ބޭނުންކުރުމުން ދިމާވާ ސައިޑް އިފެކްޓްތަކުން، މާމުއި ބޭނުންކުރާ ނަމަ ސަލާމަތްކޮށް ދިނުމުގެ އިތުރަށް މިއީ އެތައް ގޮތަކުން ސިއްހަތަށް ރައްކާތެރިކަން ހޯދައިދޭނެ އެއްޗެއް ކަމަށް ބުންޏެވެ.\nހަމަމިއާ އެކު މާމުޔަކީ ހޯދަން ފަސޭހަވެފައި ހަރަދު ވެސް ކުޑަ އެއްޗެއްކަން ދިރާސާގައި ފާހަގަކޮށްފައިވެ އެވެ. އޭގައި ވަނީ ރޯގާ އާއި ކެއްސުން ފަދަ ކަންކަމުގައި ޑޮކްޓަރަށް ދައްކާ މީހުންނަށް ބޭސް ސިޓީ ލިޔެދޭ އިރު، މާމުއި ބޭނުންކުރަން ލަފާދޭން ޑޮކްޓަރުންނަށް ބާރު ވެސް އަޅައިފަ އެވެ.\nދިރާސާގައި ބުނީ ސައިނަސް އާއި ރޯގާ އާއި ކެއްސުން ފަދަ އަޕާ ރެސްޕިރޭޓަރީ ޓްރެކްޓް އިންފެކްޝަންސް (ޔޫއާރްޓީއައި) މައްސަލަތަކަށް މާމުޔަކީ އެއްވަނައިގެ އެއްޗެއް ކަމަށެވެ. އަދި މާމުއި ސިފަކޮށްފައި ވަނީ ގިނަ މައްސަލަތަކަށް ހައްލު ހޯދައިދޭ "ޓްރެޑިޝަނަލް ތެރަޕީއެއް" ގެ ގޮތުގަ އެވެ.\n"މިއީ އެންޓިބައޮޓިކްތަކަށް ވުރެ ލިބުން ފަސޭހަ އަދި ބޭނުންކުރަން މާ ރަނގަޅު އެއްޗެއް. އަނެއްކޮޅުން މާމުޔަކީ އެންޓިމައިކްރޮބަލް ރެސިސްޓަންސް ފެތުރުން ދަށްކޮށްދޭނެ ކަމެއް." ދިސާރާގައި ބުންޏެވެ.\nމާމުޔާ ބެހޭ ގޮތުން މީގެ ކުރިން ވެސް ގިނަ ދިރާސާތަކެއް ހަދާފައިވާ އިރު، ކޮންމެ ދިރާސާއަކުން ވެސް ކަށަވަރުކޮށްދޭ ކަމަކީ އެއީ ފައިދާތައް އެތައް ގިނަ އެއްޗެއް ކަމެވެ.\nސިއްހަތު ދިރާސާ ދުޅަހެޔޮ ދިރިއުޅުން ފައިދާހުރި ކާނާ ކެއްސުން


ރާއްޖެ މިދަތުރު ކުރަނީ އެންމެ ރަނގަޅު މަގުންތަ؟ – Maldivian Democratic Party\nނަވާރަސަތޭކަ ފަސްދޮޅަހުގެ މެދުތެރޭގައި ދިވެހިރާއްޖެއަކީ މިނިވަން ދައުލަތެއްގެ ގޮތުގައި ބައިނަލް އަގުވާމީ ދުނިޔެއިން ގަބޫލުކުރި ނަމަވެސް ދިވެހި ރައްޔިތުންނަށް ދާޚިލީ އަދި، ސިޔާސީ މިނިވަންކަން އޮތީ ވަރަށް ބީރައްޓެހި އެއްޗެއްގެ ގޮތުގައެވެ. އިނގިރޭސީންގެ ހިމާޔަތުން ރާއްޖެ ބޭރުވެ މިނިވަންވީއިރު އިނގިރޭސި އިސްތިއުމާރުގެ ދަށުގައި ހުރި އެހެނިހެން ގައުމުތަކުގައި އެވެރީން ގާއިމުކުރިފަދަ އިންފުރާސްޓްރަކްޗަރ އެއް ރާއްޖޭގައި ގާއިމު ކުރެވިފައެއް ނެތެވެ. ސަބަބުތަކެއްވެސް ހުރުމާއެކުގައެވެ. ދިވެހީން އިނގިރޭސީންގެ ހިމާޔަތް ހޯދީ އަމިއްލައަށް ކަމުންނާއި ރާއްޖޭގައި ބޭނުންކުރާނެ މާމުހިންމު ވަސީލަތްތަކެއް ނެތުމަކީ މިގޮތުން މެދުވެރިވި އެއްސަބަބު ކަމުގައިވެދާނެއެވެ. އިނގިރޭސީންނާއި އިދިކޮޅަށް ބޭނުންކުރާނެ މާބޮޑުބާރުތަކެއްވެސް ނެތުމުން ރައްޔިތުން އިނގިރޭސި ދައުލަތަށް ބޯލެންބުވުމަށް ކުރަންޖެހޭ މަސައްކަތްތަކެއް ވެސް ނެތީމައެވެ.\nރާއްޖެ މިނިވަންވީއިރު ރާއްޖޭގައިއޮތް ރަސްކަން ފަސްދޮޅަސް އަށެއްގައި ޖުމްހޫރިއްޔަތަކަށް ބަދަލުކުރުމަށް ރައްޔިތުން ނިންމުމާ ގުޅިގެން ދާދި ކުރު މުއްދަތަކަށް ދިވެހީން ކުރީން ހިއްސާކުރި ޖުމްހޫރިއްޔާއަށް އަލުން ދަތުރުފަށަން އެންމެ ރަނގަޅުކަމުގައި ދިވެހީން ނިންމި ނިންމުން ވެގެންދިޔައީ ޒަމާނުއްސުރެ މިގައުމުގައިއޮތް ރަސްކަމުގެ ވަކިތަކުން ރާއްޖެ މިނިވަންވުން ކަމުގައި ބެލެވުނު ނަމަވެސް ދެވަނަ ޖުމްހޫރިއްޔަތުގެ ދެދައުރު ނިމިގެން ދިޔައިރުވެސް ރާއްޖޭގެ ރައްޔިތުން ތިބީ އަޅުވެތި ކަމުގެ ތެރޭގައެވެ. ވެރިކަމާ އިދިކޮޅަށް ބަހެއް ބުނުމަކީ ހަމަ އެކަކަށް ވެސް ކުރާން ކެރޭވަރުގެ ކަމަކަށް ނުވިއެވެ. ސަރުކާރުން އަޅާނެ ހޫނުފެނުގެ ބާރު އެނގޭތީއެވެ. ނަމަވެސް އެއިރުވެސް ކޮންމެވެސް ވަރަކަށް ސަރުކާރުގެ ސިޔާސަތާ އިދިކޮޅަށް ބަސްބުނެލައި އުޅުނު މީހުން މަދުން ނަމަވެސް ނެތެކޭ ދެންނެވޭކަށް ނެތެވެ.\nބައިނަލް އަގުވާމީ ދުނިޔެއަށް ދިވެހިރާއްޖެ ހުޅުވި ތަޢާރަފުވުމާ ގުޅިގެން ދުނިޔޭގެ އެކިއެކި ގައުމުތަކުންނާއި ބައިނަލް އަގުވާމީ ޖަމާއަތްތަކުން ރާއްޖެއާއި ދިޔައީ ގުޅުން ބަދަހި ކުރަމުންނެވެ. ވެރިކަމުގައި ހުންނެވި ރައީސްގެ ވިސްނުންފުޅު ހުރީ މިނިވަންކަމުގެ އެހާ ޅަފަތުގައި ރާއްޖެ ބޭރުބައެއްގެ ދީލަތިކަމުގެ އަތްދަށު ނުވުމަށް ކަމުގައި ވާތީވެ އެއްވެސް ވަރަކަށް ބޭރުގެ ލޯނުތަކާއި ދިމާލަށް އެނބުރި ގައުމު ދަރުވާލުމަކީ އެމަނިކުފާނުގެ ސިޔާސަތެއް ނޫންކަމުން ވެރިކަމުގެ ދެދައުރު ފުރިހަމަ ކުރެއްވިއިރު އެމަނިކުފާނުގެ ސަރުކާރުން ބޭރުދުނިޔެއަށް ދަރާފައެއް ނުވެއެވެ. ނަމަވެސް ބޭރުގެ އެހީތެރިކަމާއެކު ރާއްޖޭގައި އެތަކެއް ސިނާޢީ ބިންގާތަކެއް އެޅުއްވިއެވެ. ޒަމާނުއްސުރެ ދިވެހީން މަސްވެރިކަން ކުރަމުންއައި ރިޔަލު އޮޑިފަހަރު އިންޖީނަށް ބަދަލު ކުރެއްވިއެވެ. ފަތުރުވެރިކަން މިގައުމަށް ތަޢާރަފު ކުރެއްވިއެވެ. މުޅިއޭޝިޔާގައި އޮތް އެންމެ ކާމިޔާބު ޝިޕިންގލައިން އުފެއްދެވުމުގެ އިތުރުން އެއަރ މޯލްޑިވްސްވެސް އުފެއްދެވިއެވެ. ބޭރުދުނިޔެއާއި ރާއްޖެ ގުޅިލާމެހުމަށް މަގުތަކެއް ކޮއްޓެވިއެވެ.\nއެމަނިކުފާނުގެ ދުރުވިސްނެވުމާއި އެއްގޮތަށް ވެރިކަމުގެ ދެދައުރު ނިންމަވާލެއްވުމަށްފަހު ދިވެހި ރައްޔިތުން ކިތަންމެ އެދިއެދި ތިބިކަމުގައި ވީނަމަވެސް އަމިއްލައަށް ވެރިކަން ދޫކުރައްވައި ވަޑައިގަތީ އެމަނިކުފާނުގެ އަތްބާރު އެޅުއްވުމާ އެކުގައި އެހެން ފަރާތަކަށް ވެރިކަމަށް މަގުފަހި ކޮށްދެއްވާ އެގޮނޑި ހަވާލު ކުރައްވާފައެވެ. ވެރިކަން ދޫކުރައްވައި ބޭރު ގައުމަކަށް ހިޖުރަކުރެއްވީ ސިޔާސީގޮތުން ދިވެހީން ގެންގުޅޭ ސަގާފަތް ރަނގަޅަށް އެނގި ވަޑައިގަންނަވާތީ ކަމުގައިވެސް ވެދާނެއެވެ. ދިވެހީންނަކީ އަބަދުވެސް އަލަށް އަންނަ ވެރިޔަކަށް ސަނާކިޔާ ކުރީގެ ވެރިމީހާ ގަންހިންގުމުގެ ސަގާފަތެއް ގެންގުޅުނު ބައެއް ކަން ނރަނގަޅަށް އެނގި ވަޑައިގަންނަވައެވެ. އެހެންކަމުން ޖާނުސަލާމަތް ކުރެއްވުމުގެ ގޮތުން އެފިޔަވަޅު އެޅުއްވީ ކަމުގައި ވުމަކީ ދުރުކަމެއް ނޫނެވެ. ކަންވީވެސް އެހެންނެވެ. އެމަނިކުފާނުގެ ވެރިކަމުގައި ފަހުން ވެރިކަމަށް ވަޑައިގަތް ފަރާތަށް ޖިނާއީ ކުށެއްގެ އަދަބު ދެވިފައި ވުމާއެކު އޭގެ ބަދަލު ހިފުމެއްގެ ގޮތުން އެމަނިކުފާނުގެ ވަސްވެސް މިގައުމުން ފިލުވައިލުމަށް އެންމެފުރަތަމަ ދުވަހުއްސުރެ މަސައްކަތް ފަށައިގަތެވެ. މީހުންގެ ކުދިޅަދަރީންނަށް ދާންދެން މަގުތަކަށްނެރެ ފަރިހި އަންބާ ކިއުއްވައި ކާޓޫނު ކުރައްސައި މިގޮތުން ދުނިޔޭގައި ހިންގޭނެ އެންމެ ހަޑިމުޑުދާރު އަމަލުތައް ދިވެހީންލައްވައި ކުރުވިއެވެ. އެމަނިކުފާނުގެ ވެރިކަމުގައި ހަރަކާތްތެރިވި ކޮންމެ މީހެއްގެ ބޮލުގައި އެތަކެއް ބަދުނާމުތައް އަޅުވައި މުޅިއާއިލާއަށް ދާންދެން ފަނާކޮށްލުމަށް ޕުރޮޕެގެންޑާތައް ހިންގިއެވެ. އަތުނުވިނަމަވެސް ދިގުމުއްދަތަކަށް ހުކުމް އިއްވުނެވެ. ހުރިއްޔާހުރި މުދަލެއް ހިފައި ސުންނާފަތި ކޮށްލިއެވެ. އެ ދައުރުގައި ކުރިއަރައިދިޔަ ވިޔަފާރި ވެރީންކަމުގައިވާ މަރުޙޫމް ދިއްދޫ އިބުރާހީމް ކަލޭގެފާނާއި، ކުވާ މޮހޮދޭ ފަދަ އޭރުގެ މަހުޖަނުން މަގުމަތީގައި ސަލާމްޖަހަން މަޖުބޫރު ކުރުވިއެވެ.\nއެ ދައުރުގައި ރާއްޖެއަށް ހުޅުވާލަދިން ފުރުސަތުތަކާއި ބައިނަލް އަގުވާމީ ދުނިޔެއާއި އެކުވެރި ގައުމުތަކުން ދެމުންގެންދިޔަ ސުމާރެއް ނެތް އެހީތަކާ ކުދިލޯނުތަކާ ބޮޑެތި ލޯނުތައް ނަގައިގެން ވެރިކަން ކުރިއަށް ގެންދާން ފެށިނަމަވެސް ދިވެހި ރައްޔިތުންނަށް ސިޔާސީ ވާހަކައެއް ދައްކާލުމަކީވެސް ދީނީގޮތުން ހަރާމްކަމެއް ކަމުގައި ހަދައި ރައްޔިތުން ގެންގުޅުނީ އަޅުވެތި ކޮށްގެންނެވެ. ސަރުކާރުން ބުނާހައި ކަމަކަށް އާންހޫން ކިއުއްވައި ބޭރުގައުމުތަކަށް ދެއްކުމުގެ ގޮތުން ރާއްޖެތެރޭގެ ރަށްރަށުގައި ޖަމިއްޔާ ހަދައި ރައްޔިތުން ގުދުވިންދުވައިގެން އޮފީސްތަކާ އިންޖީނުގެތަކާއި މަދަރުސާތައް އަޅުވަމުން ގެންދިޔައިރު ބައިނަލް އަގުވާމީ ދުނިޔެއިން ދިންހައި ފައިސާއާއި މަދަދުތައް ގެންދިޔައީ ބާކީކޮށް ވެރިމީހާގެ އާއިލާއާއި ގާތްމީހުންގެ އެކައުންޓުތަކަށް ގުޅަކުރަމުންނެވެ. ދިވެހީންތިބީ ގަހުގަތް ގޮތަށެވެ. ލިބޭ އެއްޗެއް ޚަރަދުވާ އެއްޗެއް އެނގޭކަށް ނުޖެހެއެވެ. ރާއްޖޭގެ ކޮންމެ ރަށެއްގައި ސަރުކާރުން ބުނާހައި ކަމެއް ކުރުމަށް ކަތީބުންގެ މަސްއޫލު ވެރިކަމުގައި ޖަމިއްޔާއެއް ހަދައި ބޮޑުބެރު ޕާޓީތަކާއި މާލޫދު ޕާޓީތައް ނޫން އެއްޗެއް ހެދުމުގެ ހުއްދައެއް ނެތެވެ. ބޭރުދުނިޔެއަށް އަބަދުވެސް އަންގައި ދެމުން ގެންދިޔައީ ދިވެހީންނަކީ ވެރިމީހާއާއި ހެދި މޮޔަވެ އޭނާއަށް އަޅުކަންކުރާ ބައެއް ކަމުގައެވެ. މިނޫންގޮތަކަށް ބަހެއްބުނެފި ކޮންމެ ދިވެއްސަކަށް އޮތީ ފެންނާންއޮތް ރަތްމަރެވެ. ވެރިކަމުގެ ހަދައުރު ނިންމާލީ މަ ލާ ވޯޓު މަށަށްވެސް ނޭނގެޔޭ ބުނާގޮތަށެވެ.\nދިވެހީންނަށް ސަރުކާރުން ދެމުންގެންދިޔަ އަނިޔާތަކަށް ކޮންމެގޮތަކަށްވެސް ކެތްކޮށްގެން ޗުއްޕުނުބުނެ ތިބި ތޮށިގަނޑުން ފަޅާލައި ބޭރުކޮށްލީ އެމްޑީޕީގެ ވިސްނުން ފެށުނު ހިސާބުންނެވެ. އެމްޑީޕީގެ ކެރުމާއި ހިތްވަރުގެ ކުރިމަތީގައި އަނިޔާވެރި ސިޔާސަތުތައް އިނދަޖައްސާލައި ރައްޔިތުންނައިގެން ނުކުމެ ވެރިކަން ބަދަލު ކުރިއެވެ. ރާއްޖެއަށް މަލްޓިޕާޓީ ޑިމޮކްރަސީ ތަޢާރަފު ކުރައްވައި ރައްޔިތުންނަށް ސިޔާސީ ފުރިހަމަ މިނިވަންކަމެއް ގެނެސްދެއްވަން މަސައްކަތްކުރިއެވެ.\nރާއްޖޭގެ ރައްޔިތުންނަށް ލިބިދެވުނު ސިޔާސީ ހަގީގީ މިނިވަންކަމާ އެކުއެކުގައި އާކޮންމެ ކަމަކަށް މީހުންގެ ޝައުގު އެނބުރިގެން ދާބީދައިން ސިޔާސީ ޕާޓީތައް ރަޖިސްޓްރީ ކުރާން ފެށި ތިންލައްކައެއްހާ މީހުންގެ މިއާބާދީގައި އެތަކެއް ސިޔާސީ ޕާޓީތައް އުފެދި ބައެއް ޕާޓީތައް މިއަދާ ހަމަޔަށް އައިއިރު ވަނީ ޕެރަލައިޒްވެ ދޭނެ ފަރުވާއެއްވެސް ނޭނގިފައެވެ. ސިޔާސީ ޕާޓީތަކުގެ ގާނޫނީ ބެލެނިވެރިޔަކީ ސަރުކާރުކަމެއް ކޮމިޝަނެއްކަމެއް އެނގޭން ނެތްއިރު ސިޔާސީ ޕާޓީއެއް ހިންގެނީ ކިތައް މެންބަރުން ތިބެގެން ކިހިނެއް ކަމެއްވެސް މަދުބަޔަކަށް މެނުވީ ނޭނގެއެވެ. ސިޔާސީ ލީޑަރުންގެ ގޮތުގައި ނުކުތް ގިނަމީހުން ސިޔާސީގޮތުން އިނދެ ވަރިކޮށް، ފަށްކަނޑަމުން ދުށްވައިގަތްތަން ފެނުނީ ދާދި އަވަހަށެވެ. ޑިމޮކްރަސީގެ ޅަފަތުގައި އޭގެ ފައިދާ ރައްޔިތުންނަށް ނޭނގެނީސް މިކަން އެކޮޅުކޮޅުން ޖަހާލުމަށް ނުކުމެ އެތުރިލީ ކުރީގެ ޚުދުމުޚުތާރު ވެރިޔާއާއި އޭނާގެ ބައިވެރީންނެވެ. އެންމެފަހުން ރާއްޖޭގައި ބިންގާއެޅުނު ޑިމޮކްރެޓިކް ވެރިކަން އެންމެ ތިންއަހަރުގެ ތެރޭގައި ބަޣާވާތެކޭ ކޮންމެ މީހަކަށް ވެސް ބުނެވޭނެ ހުރިހާ ބަހާއެއް ހިމަނައިގެން ވައްޓާލައި އަލުން މިގައުމުގެ ހުރިހައި ބާރަކާއި ބޮޑުބަހެއް ބުނުމުގެ ވެރިޔަކީ މައުމޫނު ކަމުގައި މިއަދު ހަދައިފިޔޭ ބުނުމުން އެކަމާ އިދިކޮޅުވާނީ މަދުބައެކެވެ. ދީން އައްޑަނައަކަށް ހަދައިގެން މަދު ދީނީ އިލްމުވެރީންނޭ ކިޔާބަޔަކު ނުކުމެ ރައްޔިތުން ހައްލާލައި ޑިމޮކްރަސީ ފުނޑާލުމަށް މިވަނީ ވެރިކަން ބަދަލު ކޮށްލާފައެވެ. މިއަދު މިގައުމުގައި މިއޮތީ ހުޅުޖެހުމާއި، މާރާމާރީ ހިންގުމާއި މީހުން މެރުމެވެ. ލޫޓުވުމާއި، ގެރި ޒުވާބެވެ. ރައްޔިތުންގެ ތެރެއިން ގިނަބަޔަކު މިތިބީ ގޮތްހުސްވެ ވާނެގޮތެއް ނޭނގި ކަންބޮޑުވެފައެވެ. މިއަދު އެންމެ ހަރުކޮށް ކިޔަނީ މިއީ ބަޣާވާތެއްތޯ ނޫންތޯއެވެ.\nގައުމު އިނދަޖެހި އަވަދި ވަނީއެވެ. މުޅިގައުމުގެ ބައިތިލްމާލު ވެރިކަމުގައި ހުރިމީހެއްގެ ޖީބަށް ލުމާއި ރަށްރަށުގެ ވަލުގައި އުޅޭ މަސްފަލަ ހާލާއި ރަށުގައި ހެދި ބޮޑުވަމުން އަންނަ ލޫޅާފަތި އަންހެން ކުދީންނާއި ނޫކަށި ފުރައިގެ ޒުވާން ފިރިހެން ކުދީންގެ އިއްފަތް ތެރިކަން ވެރިކަމުގައި ހުރިމީހާގެ އާއިލާގެ ބޭފުޅުންނަށް އިތުރަށް ވަގުފުކުރާނެ ވެރިކަމެއް، ރައްޔިތުން އަނގައިގައި މަލަން އަޅައިގެން ޗުއްޕުނުބުނެ ތިބޭންޖެހޭ ވެރިކަމެއް ދިވެހީން އަލުން ބޭނުންނުވާކަން ހަމަޔަގީނެވެ. ނަމަވެސް އަނެއްކާވެސް ޚުދުމުޚުތާރު ސަގާފަތް ދިރުވުމަށް އަނިޔާވެރީން އެތިބީ މިގައުމު ބަނޑުދަށު ލައިގެންނެވެ.\nމިއަދު އެންމެހައި ދިވެހީންނާއި ބޭރު ގައުމުތަކުން އިންތިޒާރު ކުރަނީ ރާއްޖޭގައި އުފައްދާފައިވާ އިންކުއަރީ ކޮމިޝަނުން ނެރޭ ރިޕޯޓު އޮންނާނެ ގޮތަކަށެވެ. މިހާރުވެސް އެރިޕޯޓުގެ ކުރީންވެސް ބޭރުގެ ބާރުތަކުންނާއި ގިނަދިވެހި ރައްޔިތުން ބުރަވެ އަޑަށް ބާރުލާފައި މިބުނަނީ މިއީ ބަޣާވާތް ކޮށްގެން ގެނައި ސަރުކާރެއް ކަމުގައެވެ. ގައިމުވެސް އިންކުއަރީ ކޮމިޝަނުން ބަޣާވާތަކަށް ނިންމައިފިނަމަ އެހިސާބުން ރާއްޖޭގެ ވެރިކަން ކޮންމެ ގޮތަކުން ނަމަވެސް ދިވެހީން ބަދަލު ކުރާނެއެވެ. ސުވާލަކީ މިހިސާބުން ދެން ފޫގަޅައިގެން މިނުކުމެއުޅޭ މަކަރުވެރި ސިޔާސީ ލީޑަރުންނަށް ވެގެންދާނީ ކިހިނެއް ހެއްޔެވެ؟ އަނެއްކާ ރާއްޖޭގައި ގަންހިންގައި ބަނޑުބިންމަތީ ޖެއްސުމުގެ ސަގާފަތް ފެށިގެން ދިރިދާނީ ހެއްޔެވެ؟ މިގައުމު މިނިވަން ކަމުން މިއަދާ ހަމަޔަށް މިކުރާ ދަތުރު އެންމެ ފަހުން ނިމޭނީ ކިހިނެއްކަމާމެދު ފިކުރުކޮށްލުމަށް މިއީ ރަނގަޅު ދަނޑިވަޅެއް ކަމުގައި މެނުވީ ނުދެކެމެވެ.


ނަބިއްޔާ صلى الله عليه وسلم ގެންގުޅުއްވި ތަކެތީގެ ތެރެއިން އެއްވެސް އެއްޗެއް މިއަދާ ހަމައަށް ރައްކާތެރިކަމާއެކު އެބައޮތް ހެއްޔެވެ؟2– DhiSalafiyyah\nތިންވަނައީ: ދުވަސްތައް ފާއިތުވެ ޤަރުނުތަކަކަށްފަހު، ރަސޫލާ صلى الله عليه وسلم ގެންގުޅުއްވި ގިނަ ތަކެތި، ހަނގުރާމަޔާއި ފިތުނަތަކާ އަދި އެނޫންވެސް ސަބަބުތަކާހުރެ، ގެއްލިފައިވާކަން ޘާބިތުވެފައިވެއެވެ.\nމިކަމުގެ ބައެއް މިޘާލުތަކަކީ:\nޞަޙީޙުލް ބުޚާރީއާއި ޞަޙީޙް މުސްލިމުގައި އިބްނު ޢުމަރު رضي الله عنهما ވިދާޅުވިކަމަށް ރިވާކުރައްވާފައިވެއެވެ.\n«اتَّخَذَ رَسُولُ اللهِ صَلَّى اللهُ عَلَيْهِ وَسَلَّمَ خَاتَمًا مِنْ وَرِقٍ، فَكَانَ فِي يَدِهِ، ثُمَّ كَانَ فِي يَدِ أَبِي بَكْرٍ، ثُمَّ كَانَ فِي يَدِ عُمَرَ، ثُمَّ كَانَ فِي يَدِ عُثْمَانَ، حَتَّى وَقَعَ مِنْهُ فِي بِئْرِ أَرِيسٍ، نَقْشُهُ مُحَمَّدٌ رَسُولُ اللهِ» [رواه البخاري (5873) ومسلم (2091)]\nމާނައީ: ” ނަބިއްޔާ صلى الله عليه وسلم ރިހި އަނގޮޓިއެއް އެޅުއްވިއެވެ. ފަހެ އެއަނގޮޓި އޮތީ އެކަލޭގެފާނުގެ އަތްޕުޅުގައެވެ. އެއަށްފަހު އަބޫބަކުރުގެފާނުގެ އަތްޕުޅުގައެވެ. އެއަށްފަހު ޢުމަރުގެފާނުގެ އަތްޕުޅުގައެވެ. އެއަށްފަހު ޢުޘްމާނުގެފާނުގެ އަތްޕުޅުގައެވެ. އެއީ އަރީސް އޭ ކިޔުނު ވަޅަށް އެ އަނގޮޓި ވެއްޓެންދެނެވެ. އެ އަނގޮޓީގައި مُحَمَّدٌ رَسُولُ اللهِ މިޢިބާރާތް ކަނޑާނަގާފައިވެއެވެ.”\nއެކަލޭގެފާނުގެ ބުރުދާއާއި ކަނޑިވަނީ ގެއްލިފައެވެ. އެއީ ޢައްބާސީ ދަޢުލަތުގެ ފަހުކޮޅު، ހިޖުރައިން 565 ވަނަ އަހަރު އެބައިމީހުންގެ ހަނގުރާމައިގައި ތަތާރުން އެތަކެތި އަނދާލުމުންނެވެ. [الآثار النبوية لأحمد تيمور باشا (ص: 27-30)]\nއިބްނު ކަޘީރު رحمه الله تعالى ވިދާޅުވެފައިވެއެވެ.\n“މިބުރުދާވަނީ ސަލަފުންގެ ފަހުން ބަނުލްޢައްބާސްއަށް ވާރުތަވެފައެވެ. ޢީދު ދުވަހު ޚަލީފާ މިބުރުދާ ތުރުކުރައްވައެވެ. އަދި އެއް އަތުން ނަބިއްޔާ صلى الله عليه وسلم އަށް ނިސްބަތްކުރެވޭ ކަނޑި ހިއްޕަވައެވެ.” [البداية والنهاية لابن كثير 8/6]\nހިޖުރައިން 803 ގައި ދިމިޝްޤުގައި ހިނގި تيمورلنك ގެ ފިތުނައިގެ ތެރޭގައި އެކަލޭގެފާނަށް ނިސްބަތްކުރެވިފައިވާ ފައިވާން ޖޯޑުވަނީ ގެއްލިފައެވެ. [فتح المتعال في مدح النعال لأحمد بن محمد المقري (ص:363)]\nއެކަލޭގެފާނުގެ ހެނދުންކޮޅެއްނަމަ އެއިން ކަފުން ކުރުމަށް އެތަކެތި ގެންގުޅުއްވި ބައެއް ބޭކަލުން ވަޞިއްޔަތްކުރެއްވުން ވެގެންދިޔައީވެސް އެކަލޭގެފާނު ގެންގުޅުއްވި ތަކެތި ގެއްލުނު ސަބަބަކަށެވެ. އަދި އެކަލޭގެފާނުގެ އިސްތަށިފުޅުފަދަ ބައެއް ތަކެތި އެބޭކަލުންނާއެކު ވަޅުލުމަށް އެބޭކަލުން ވަޞިއްޔަތްކުރެއްވުން ވެގެންދިޔައީވެސް އެތަކެތި ގެއްލުނު ސަބަބަކަށެވެ. [انطر: سير أعلام النبلاء للذهبي، الآثار النبوية لأحمد تيمور باشا]\nހަތަރުވަނައީ: ފާހަގަކުރެވޭ އަނެއް ކަމަކީ ފަހު ޒަމާނަށް އައިސް އިސްލާމީ ގިނަ ޤައުމުތަކެއްގައި ރަސޫލާ صلى الله عليه وسلم އަށް ނިސްބަތްކުރެވޭ އިސްތަށި އެބައިމީހުންގެ އަތުގައި ވާކަމަށް ދަޢުވާކުރާ ބަޔަކު ގިނަވެގެން ދިޔަކަމެވެ. ބުނެވޭ ގޮތުގައި ހިޖުރައިން 1327 ވަނަ އަހަރު ޤިސްޠަންޠީނިއްޔާގައި އެކަނިވެސް 43 އިސްތަށިކޮޅުވިއެވެ. ދެން އޭގެ ތެރެއިން 25 އިސްތަށިކޮޅު ހަދިޔާކުރެވުނެވެ. އަދި ބާކީ 18 އިސްތަށިކޮޅު އެތަނުގައި އޮތްކަމަށް ވެއެވެ. [الآثار النبوية لأحمد تيمور باشا]\nއަދި އެހެންކަމުން، ނަބިއްޔާ صلى الله عليه وسلم ގެ އަޞްޙާބުން رضي الله عنهم އަށްފަހު އެކަލޭގެފާނުގެ އިސްތަށިން ބަރަކާތް ހާސިލުކުރެއްވިކަމަށް އައިސްފައިވާ ޚަބަރުތައް ޛިކުރު ކުރެއްވުމަށްފަހު، الآثار النبوية ގައި ލިޔުއްވާފައިވެއެވެ.\n“ފަހެ މީސްތަކުން ގެންގުޅުނު އެފަދަ އިސްތަށިތަކުން ޞައްޙަކޮށް އައިސްފައިވާ އިސްތަށިތަކެއްނަމަ، އެއީ އެކަލޭގެފާނުގެ އަޞްޙާބު ބޭކަލުންގެ މެދުގައި ބަހާލެވުނު ތަކެއްޗެވެ. ނަމަވެސް މިކަމުގައި އުނދަގޫކަމަކީ ޞައްޙަކޮށް އައިސްފައިވާ ތަކެއްޗާއި މީސްތަކުން ދޮގުހަދައިގެން އެފަދައިން ގެންގުޅޭ ތަކެތި ވަކިކުރުމެވެ.” [الآثار النبوية لأحمد تيمور باشا]


Hiyaa ge kuli faskohdheegen dhaulathakah gellumeh nuvaane: Bondey | ThePress\nހިޔާގެ ކުލި ދެއްކުން ފަސްކޮށް ދީގެން ދައުލަތަކަށް ގެއްލުމެއް ނުވާނެ: ބޮންޑޭ\n13 October 2021, 23:33\nމާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑޭ) / ފޮޓޯ: މަޖިލިސް\nހިޔާ މަޝްރޫއުގެ ފްލެޓުތަކުގެ ކުލި ދެއްކުން އެއްއަހަރު ދުވަހުގެ މުއްދަތަކަށް ފަސްކޮށް ދިނުމަކުން ދައުލަތަށް ގެއްލުމެއް ނުވާނެ ކަމަށް މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑޭ) ވިދާޅުވެއްޖެއެވެ.\nބޮންޑޭ މިހެން ވިދާޅުވީ، މިއަދު އޮތް ރައްޔިތުންގެ މަޖިލީހުގެ ޖަލްސާގައި ވާހަކަ ދައްކަވަމުންނެވެ. އޭނާ ވިދާޅުވީ ކޮވިޑުގެ ހާލަތުގައި މުޅި ދުނިޔެއަށް ކުރިމަތިވި އިގްތިސޯދީ އަޑިގަނޑާ އެކު ރާއްޖޭގެ ވިޔަފާރިތަކަށް ވެސް ނޭދެވޭ އަސަރުކޮށްފައިވާ ކަމަށާއި އާންމު ރައްޔިތުންގެ މާލީ ތަނަވަސް ކަމަށް ވެސް ނޭދެވޭ އަސަރުކޮށްފައިވާ ކަމަށެވެ. އެހެންކަމުން މި ފަދަ ދަނޑިވަޅެއްގައި ފްލެޓަށް ބަދަލުވާ ފަރާތްތަކަށް އެއް އަހަރު ދުވަހު ކުލި ނުދައްކާ ގޮތަށް ފަސްކޮށް ދިނުމަކުން ސދައުލަތަށް ވާނެ ގެއްލުމެއް ނޯންނާނެ ކަމަށް ބޮންޑޭ ވިދާޅުވިއެވެ.\n"އަދި ހާއްސަކޮށް ފްލެޓަށް ބަދަލުވެގެންދާ ފަރާތްތަކަށް. މި ކުލި އެއް އަހަރު ދުވަހަށް ލަސްކޮށްދިނަސް ދައުލަތަކަށް ގެއްލުމެއް ނުވާނެ،"\nއިބްރާހިމް ރަޝީދު (ބޮންޑޭ)\nހަމައެއާއެކު ދައުލަތަށް އެ ފްލެޓްގެ ފައިސާ ނުލިބުނު ކަމުގައި ވިޔަސް އެއް އަހަރު ދުވަހު ނުސީދާ ގޮތުން އާމްދަނީ ލިބޭނެ ކަމަށް ބޮންޑޭ ވިދާޅުވިއެވެ. އެގޮތުން ޓެކްސް ނިޒާމުގެ ތެރެއިން އެއް އަހަރުގެ ތެރޭ 58 މިލިއަން ރުފިޔާ ލިބޭނެ ކަމަށް އޭނާ ވިދާޅުވިއެވެ.\nހިޔާ ފްކެޓްގެ މައްސަލައާ ގުޅޭ ގޮތުން އިތުރަށް ބޮންޑޭ ވިދާޅުވީ، ހިޔާ ފްލެޓުތަކުގެ ފިނިޝިން ނިިންމަން ކުރީ ސަރުކާރަށް އޭގެ ލޯނު ލިބިފައިވާ ކަމަށާއި ނަމަވެސް ވައްކަމުގެ ތެރެއިން ފައިސާ ބޭނުން ކޮށްފައި ވާ ކަމަށެވެ. އެގޮތުން 480 މިލިއަން ޑޮލަރުގެ ތެރެއިން ޕީޕީއެމް ސަރުކާތުން އެ ފައިސާ ނާގާފަިއވާ ކަމަށް ތުހުމަތު ކުރައްވާ ބޮންޑޭ ވަނީ އެ މައްސަލަަ ތަހުގީގު ކުރުމަށް ވެސް ގޮވާލައްވާފައެވެ. އަދި މި ވާހަކަ އަކީ ތުންތުން މަތިން މުޅި ރަށު ތެރޭ ދައްކާ ވާހަކައެއް ކަމަށް ވެސް ބޮންޑޭ ވިދާޅުވިއެވެ.\nހިޔާ މަޝްރޫއުގެ ދަށުން ފްލެޓް ލިބުނު މީހުން ވަނީ ފްލެޓްގެ ދާއިމީ ލިސްޓް އިއުލާން ކުރި ފަހުން އެމީހުންގެ ކަންބޮޑުވުންތައް ސަރުކާރަށް ހިއްސާކޮށް ޕެޓިޝަނެއް ވެސް ހުށަހަޅާފައެވެ. އެ ޕެޓިޝަންގައި ބުނެފައި ވަނީ ކުލި ދައްކަން ފަށާ މުއްދަތު ފަސްކޮށްފައި ވީ ނަމަވެސް އެ މުއްދަތު އިތުރުކޮށް ދިނުމަށެވެ. ހަމައެއާއެކު ފިނިޝިން މަސައްކަތަށް އަތުން އިތުރު ހަރަދުތަކެއް ހޭދަ ވާނެތީއާއި ކުލި ވެސް ކުޑަކޮށް ދިނުމަށް އެ ޕެޓިޝަންގައި ވަނީ އެދިފައެވެ.\nހިޔާ ފުލެޓުތަކަށް ފައިސާ ދައްކައި ހަލާސްކުރުމަށް ހަމަޖެހިފައި ވަނީ 25 އަހަރުގެ މުއްދަތަށް ބަހާލައިގެން، އިންސްޓޯލްމަންޓުގެ ގޮތުގައި މަހަކު 7،500 ރުފިޔާ ދައްކާ ގޮތަށެވެ. އަދި ފްލެޓުތަކުގެ މެނޭޖްމަންޓް ފީގެ ގޮތުގައި މަހަކު 1000 ރުފިޔާ ނެގުމަށް ވެސް ނިންމާފައި ވެއެވެ.\nހިޔާ ފްލެޓުތަކުގެ ކުލި އަންނަ ސެޕްޓެމްބަރު މަހުގެ ފުރަތަމަ ދުވަހުން ފެށިގެން ގުނަން ފެށި ނަމަވެސް ކުލި ނަގާނީ ޑިސެމްބަރު މަހުން ފެށިގެން ކަމަށް އެޗްޑީސީ ވަނީ ބުނެފައެވެ.\nހަބަރު ހިޔާ ފްލެޓް ރައްޔިތުންގެ މަޖިލިސް އިބްރާހީމް ރަޝީދު (ބޮންޑޭ)


LIVE: Baeh Gaumuthakuge Adhadhuthah Dhashah - Vaguthu\nބައެއް ގައުމުތަކުގެ އަދަދުތައް ދަށަށް!\nތިނަދޫން ވެސް ރެކޯޑް އަދަދެއް: މިއަދު 60 މީހުން ފައްސި.\nThinadhoo In Ves Record Adhahdheh: Miadhu 60 Meehun Fassi https://t.co/CDv3ou42og\n— Vaguthu Online (@VaguthuOnline) January 25, 2022\nހއ. ދިއްދޫން އިތުރު 75 މީހުން ކޮވިޑް-19 އަށް ފައްސިވެއްޖެ\nBREAKING: Dhidhdhoo Ge Haalathu Goas, Ithuru 75 Meehun Fassi Vehjje https://t.co/gssuExlzgz\nއައްޑޫ ސިޓީން އިތުރު 125 މީހަކު ކޮވިޑް-19އަށް ފައްސިވެއްޖެ\nBREAKING: Addu In Anehkkaaves Record Eh, 120 Ahvure Gina Meehun Covid Ah Fassi Vehjjehttps://t.co/jeQ26eJMnb\nކޮވިޑް-19އާ ގުޅިގެން ރާއްޖޭގެ އިތުރު ދެ ރަށަކަށް މިއަދު އަރާ ފޭބުން މަނާކޮށްފި\nBREAKING: Ithuru2Rasheh Monitoring Ahhttps://t.co/QHZdWpfsUH\nކޮވިޑް-19ގެ ހާލަތު ގޯސްފައިވާތީ ގދ. ތިނަދޫގައި ރޭގަނޑުގަޑީގައި ކާފިއު ހިންގަން ފަށައިފި\nBREAKING: Thinadhoo Gai7Gadi Irah Curfew Hingan Fashaifihttps://t.co/ngoqcBOsO0\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހަދަން ފެށި އެންޓިޖެން ޓެސްޓުގެ ނަތީޖާ ލިބުން ލަސްވެގެން އެ ޓެސްޓް ހެދި އާންމުންގެ ގިނަ އަދަދެއްގެ ބަޔަކު ޝަކުވާ ކުރަން ފަށައިފި.\nHPA Ge Antigen Test Ge Natheejaa Nulibi Ethah Gadi Ireh!https://t.co/ajsLqgDqYW\nމާލެ އިން ރަށް ރަށަށް ދަތުރުކުރުމުގައި ހަމައެކަނީ ބަލައިގަންނަނީ ޕީސީއާރްގެ ނަތީޖާއަށް ކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭއީ) އިން ބުނެފި.\nDhathuru Kurumuga Balaanee Hama Ekani PCR'ge Natheejaa'ah: HPA https://t.co/zxuUwr03sF\nއޮމިކްރޮން ފުރަތަމަ ފެނުނު ދެކުނު އެފްރިކާގެ ހާލަތު ރަނގަޅުވާން ފަށައިފި.\nOmicron Furathama Fenunu Dhekunu Africa Ge Haalath Rangalhuvaan Fashaifi https://t.co/tKY2UHK7xe\nހުޅުމާލެ ދެވަނަ ފިޔަވަހީގައި ކޮވިޑް-19 އަށް ޓެސްޓް ކުރެވޭ ގޮތަށް ސެންޓަރެއް ހުޅުވަން ނިންމައިފި.\nHulhumale' Dhevana Fiyavaheega Covid Ah Test Kureve Goiy Hadhanee https://t.co/x4zmo5SUoD\nމާފުށީ ޖަލުގައި މިވަގުތު ކޮވިޑަށް ފައްސި 52 މީހުން!\nMaafushi Jalugai Mi Vaguthu Covid Ah Fassi 52 Meehun https://t.co/TuGyBbWvxR\nއަނެއްކާވެސް ބޮޑުވަޒީރު ޖޯންސަންއަށް އިތުރު ޕާޓީއެއްގެ މައްސަލަ!\nAnehkaaves Boduvazeeru Johnson Ah Ithuru Party Eh Ge Massala https://t.co/m3nKKnjAdC\nMedical Mafia Thibee Kuru Dhosheegai - Musthafa https://t.co/bFN9okYctx\nކޮވިޑް-19 އޮމިކްރޮން ވޭރިއަންޓާއި އެކު ކޮވިޑަށް ފައްސިވާ މީހުންގެ އަދަދު ވަރަށް ބޮޑަށް މައްޗަށް ދިޔަ ބައެއް ގައުމުތަކުގެ އަދަދުތައް އިއްޔެ ދަށަށް ގޮސްފިއެވެ. ނަމަވެސް އެގައުމުތަކުގެ ހާލަތު ރަނގަޅު ވާން ފެށީ ކަމަށް ނިންމަން އަދި އަވަސް ކަމަށް ބައެއް ސައިންސްވެރިން ބުނެއެވެ.\nއޮމިކްރޮން އާއިއެކު އެންމެ އަވަހަށް ކޮވިޑް އިތުރުވަމުން ދިޔަ އެއްގައުމަކީ އިނގިރޭސިވިލާތެވެ. އިނގިރޭސިވިލާތުން ފައްސިވި މީހުންގެ އަދަދު މިމަހުގެ 04 ވަނަ ދުވަހު ހުރީ 218000 ގައެވެ. ނަމަވެސް މިއަދު އެގައުމުން ފައްސިވީ 88000 މީހުންނެވެ.\nއެމެރިކާ އިން ވެސް މިމަހުގެ 12 ވަނަ ދުވަހު ފައްސިވި މީހުންގެ އަދަދު ނުވަލައްކަ އާއި ކައިރި ކުރިއެވެ. ނަމަވެސް އިއްޔެ އެމެރިކާ އިން ފައްސިވީ ދެލައްކައެއްގައި މީހުންނެވެ. ޖަރުމަންވިލާތުން މިމަހުގެ 21 ވަނަ ދުވަހު ދެލައްކައެއްގައި މީހުން ފައްސިވި ނަމަވެސް ފާއިތުވި ދެދުވަހު ފައްސިވި މީހުންގެ އަދަދު ލައްކައަކަށް ވެސް ނާރައެވެ.\nފްރާންސުން މިމަހުގެ 18 ވަނަ ދުވަހު 464000 މީހުން ފައްސިވިއެވެ. ނަމަވެސް އޭގެ ފަހުން ފައްސިވާ މީހުންގެ އަދަދު އަންނަނީ މަޑުމަޑުން މަދުވަމުންނެވެ. އިއްޔެ ފްރާންސުން ފައްސިވީ ތިންލައްކަ މީހުންނެވެ. އިޓަލީވިލާތުން މިމަހުގެ 18 ވަނަ ދުވަހު 228000 މީހުން ފައްސިވިއެވެ. ނަމަވެސް އިއްޔެ ފައްސިވީ 138000 މީހުންނެވެ. ސްޕޭނުން މިމަހުގެ 12 ވަނަ ދުވަހު 178000 މީހުން ފައްސިވިއެވެ. ނަމަވެސް އިއްޔެ ފައްސިވީ އެއްލައްކަ މީހުންނެވެ.\nބައެއް ގައުމުތަކުން ފައްސިވާ މީހުންގެ އަދަދު މަދުވަމުން ދިޔަ ނަމަވެސް އަނެއްބައި ގައުމުތަކުން ފައްސިވާ މީހުންގެ އަދަދު އަދިވެސް އަންނަނީ އިތުރުވަމުންނެވެ. ތުރުކީވިލާތާއި އިންޑިއާ ފަދަ ގައުމުތަކުން ފައްސިވާ މީހުންގެ އަދަދު މިހާރު އަންނަނީ ދުވަހަކަށް ވުރެ ދުވަހަކު އިތުރު ވަމުންނެވެ.\nBREAKING NEWS: Adhadhuthah Huttumeh Nethi Mahchah: Ithuru 2707 Meehun Fassivejje https://t.co/OKuhdQxObq\n— Vaguthu Online (@VaguthuOnline) January 24, 2022


ރާއްޖޭގައި އާދަޔާ ޙިލާފައް މަރުވަމުންއަންނަ މަސް | ޙެޔޮބަސް\nHome ދިރޭތަކެއްޗާއި ތިމާވެށި ރާއްޖޭގައި އާދަޔާ ޙިލާފައް މަރުވަމުންއަންނަ މަސް\nރާއްޖޭގައި އާދަޔާ ޙިލާފައް މަރުވަމުންއަންނަ މަސް\nާރާއްޖޭގެ ރައްތަކަށް މީގެ ހަފްތާއެއްހާ ދުވަސްކުރިންފަށައިގެން ތަފާތުވައްތަރުތަކުގެ ފަރުމަސް އަންނަނީ ލައްގަމުންނެވެ. ގިނައަދަދަކަށް މަރުވެގެ ކުނިވެގެން ލައްކަމުންއަންނަ މަހުގެ ސަބަބުން ބަލިމަޑުކަމެއް ފެތުރިދާނެކަމުގެ ބިރުވެސް ކުޑައެއް ނޫނެވެ. އަޅުގަނޑުމެން މިވީ ދުވަސްކޮޅު ބެލިބެލުމުން މިވީ ދުވަސް ކޮޅުތެރޭގައި 30،000 އައްވުރެ ގިނައަދަދަކަށް އެކި ވައްތަރުގެ މަސް ހަމަ އެކަނި ޅޮއްސައްވެސް ލައްކާފައިވާކަމަށް ލަފާކުރެވެއެވެ. އަދި ރާއްޖޭގެ އެކި ރައްތަކަށް ލައްކަމުންދާ މަހުގެ ހިސާބު ހަދައިފިނަމަ 5ލައްކައަކަށްވުރެ މައްޗައް ދާނެކަމަށް ލަފާކުރެވެއެވެ.\nމިހާރު ރާއްޖޭގައި މަސްތައް މަރުވަމުންދާ ދިއުމަކީ ވަރަށްބޮޑު ސަމާލުކަމެއްދީގެން ބަލަން ޖެހިފައިވާކަމެކެވެ. މީ ހަގީގަތުގައިވެސް ވަރަށް ސީރިއަސްކޮށް ވިސްނާ މަސްމަރުވާން ދިމާވާ ސަބަބު ހޯދާ އެކަން ހައްލުކުރަން ކުރެވެން ހުރި މަސައްކަތެއް ކުރަންޖެހޭ ވަގުތެކެވެ. އެހެންނޫނަމަ މީގެ ސަބަބުން އިންސާނުންނަށް ބޮޑެތި ގެއްލުންތަކެއް ވެދާނެކަމުގެ ބިރުއެބައޮތެވެ.\nރާއްޖޭގައި މިހާރު މަރުވަމުންއަންނަ މަސްތަކުގެ ތެރޭގައި ހިމެނެނީ ރޮނޑު، ލަނޑާ، ފާނަ، ކަޅުމަސް ފަދަ ވައްތަރުތަކެވެ. އަދި މީގެ އިތުރަށް ގިނަ ވައްތަރުތަކެއްގެ ފަރުމަސް އަންނަނީ މަރުވަމުންނެވެ.\nރާއްޖޭގައި މިހާރު މަރުވަމުން އަންނަ މަހުގެ ވައްތަރުތައް:\nPrevious articleކައިވެނީގެ މުހިންމުކަން(2ވަނަ ބައި)\nNext articleއަދަކީ މާދަމައެވެ. ސަމާލުވާށެވެ.\nދިރޭތަކެއްޗާއި ތިމާވެށި Apr 10, 2012


Market golhithakah edhumuge furusathu hulhuvaalaifi - vNews.mv\nމާރުކޭޓު ގޮޅިތަކަށް އެދުމުގެ ފުރުސަތު ހުޅުވާލައިފި\nމަރްޔަމް ލީން 30 November 2019, 12:53\nދަތުރުވެރިންގެ މާރުކޭޓު ގޮޅިތަކަށް އެދި ހުށަހެޅުމުގެ ފުރުސަތު މާލެ ސިޓީ ކައުންސިލުން ހުޅުވާލައިފި އެވެ.\nމާލޭ ސިޓީ ކައުންސިލުން ބުނީ މާލޭގެ ދަތުރުވެރިންގެ މާރުކޭޓުގެ ގޮޅިތަކަށް އެދި ހުށަހެޅުމުގެ ފުރުސަތު އަންނަ އާދިއްތަ ދުވަހުން ފެށިގެން ޑިސެމްބަރު މަހުގެ 19 ވަނަ ދުވަހުގެ ނިޔަލަށް ހުޅުވާލާފައިވާކަމަށެވެ.\nގޮޅިތަކަށް އެދޭނީ އެކަމަށް ހާއްސަކޮށް މާލޭ ސިޓީ ކައުންސިލުން ދޫކުރާ ފޯމުންކަމަށާއި، ފޯމް ބަލައިގަންނާނީ ކަނޑައެޅިފައިވާ މުއްދަތުގައި ހެނދުނު 9:00 އިން މެންދުރުފަހު 1:00 އަށްކަމަށްވެސް ސިޓީ ކައުންސިލުން ބުނެއެވެ.\nފޯމާއެކު ދަތުރުވެރިންގެ މާރުކޭޓުން ގޮޅި ދޫކުރުމާބެހޭ މައުލޫމާތު ޝީޓު ލިބޭނޭ ކަމަށް ކައުންސިލުން ބުނެއެވެ.\nއަލަށް ތަރައްގީ ކުރާ 63 ގޮޅީގައި،6ފޫޓު ބަޔާއި 8 ފޫޓް ހުރެއެވެ. ކުރިން މާރުކޭޓް ގޮޅިތަކުގައި ހުންނަނީ4ފޫޓާއި7ފޫޓެވެ.\nމާރުކޭޓު އަލުން ހުޅުވާއިރު އެތަނުގައި ވިއްކޭނީ ހަމައެކަނި ރާއްޖޭގައި ހައްދާ، ރާއްޖޭގައި އުފައްދާ ބާވަތްތައް ކަމަށާއި އެނޫން ތަކެތި ވިއްކާނަމަ މީރާގައި ރަޖިސްޓަރީ ކުރަން ޖެހޭނެކަމަށްވެސް މާލޭ ސިޓީ ކައުންސިލުން ބުނެއެވެ.\nމާރުކޭޓަށް ގެންނަ ބަދަލުތަކުގެ ތެރޭގައި، ގޮޅިތަކާ ހަވާލުވެ ތިބޭ ފަރާތްތަކުން ކުނި އުކާލުމުގެ ކަންކަން ކުރަންޖެހޭނެކަމަށް ސިޓީ ކައުންސިލުން ބުނެއެވެ. މީގެ އިތުރުން ބޭރު މީހުންނަށް އެހީތެރިންގެ ގޮތުގައި މަސައްކަތް ކުރުމުގެ ފުރުސަތު އޮންނާނެ ކަމަށާއި އެހެންނަމަވެސް ގޮޅި ހިންގުމަށް ބޭރު މީހުންނާ ހަވާލުނުކުރެވޭނެ ކަމުގައިވެސް ބުނެއެވެެ.\nސިޓީ ކައުންސިލުން ބުނީ އަލަށް ގޮޅިތައް ތަރައްގީކޮށް ނިމޭއިރު ރަށްރަށުން ގެންނަ ތަކެތި ވިއްކުމަށްވެސް ޚާއްސަ ގޮޅިތަކެއް ހުންނާނެ އެވެ.\nދަތުރުވެރިންގެ މާރުކޭޓް މިހާރު ހުސްކޮށްފައިވާއިރު އެތަން ތަރައްގީކުރުމުގެ މަސައްކަތް ދަނީ ކުރަމުންނެވެ. ދަތުރުވެރިންގެ މާރުކޭޓް އިތުރަށް ތަރައްގީކުރުމަށް ބަންދު ކުރިއިރު ގަވާއިދާ އެއްގޮތަށް ވިޔަފާރިކުރަމުންދާ ދިވެހިންނަށް ލޯކަލް މާރުކޭޓު ސަރަޙައްދުން ވަނީ ޖާގަ ދީފައެވެ. އެތަން ބަންދުުކުރިއިރު މާރުކޭޓުގައި 160 ގޮޅި ހުރެއެވެ.\nވިޔަފާރި ރާއްޖެ މާލޭ ސިޓީ ކައުންސިލް


EC Ge Member Kamah Shareef Ayyan Kuravvaifi - Vaguthu\nއީސީގެ މެމްބަރު ކަމަށް ޝަރީފު އައްޔަން ކުރައްވައިފި\nއިލެކްޝަންސް ކޮމިޝަނުގެ މެންބަރު ކަމަށް ފެނަކަ ކުންފުނީގެ އެމްޑީ އަހުމަދު ޝަރީފު ރައީސުލްޖުމްހޫރިއްޔާ އަބްދުﷲ ޔާމީން އަބްދުﷲ ޔާމީން މިއަދު އައްޔަން ކުރައްވައިފިއެވެ.\nރައީސް އަބްދުﷲ ޔާމީން އީސީގެ މެމްބަރުކަމުގެ މަގާމަށް ޝަރީފްގެ ނަން ފޮނުވުމުން މަޖިލީހުން އިއްޔެ ވަނީ ދިރާސާކޮށް ފާސްކުރުމަށް ކޮމިޓީއަށް ފޮނުވާފައެވެ. ޝަރީފްގެ ނަން ފާސްކޮށްފައިވަނީ 77.3 ޕަސެންޓު މާކްސް ލިބިގެންނެވެ. ނަން ފާސްވާނީ މަދުވެގެން 75 ޕަސެންޓު މާކްސް ލިބިގެންނެވެ.\nޝަރީފު އަކީ މީގެ ކުރިން އީސީގެ ސެކްރެޓަރީ ޖެނެރަލް ކަމުގެ މަގާމާއި ޕީއޭގެ ސެކްރެޓަރީ ޖެނެރަލްގެ މަގާމު ފުރުއްވާފައިވާ ބޭފުޅެކެވެ. އަދި އޭނާ ރައްޔިތުންގެ މަޖިލީހުގެ ތިމަރަފުށީ ދާއިރާގެ މެންބަރުކަން ވެސް ކުރައްވާފައިވާކަން ވެސް ފާހަގަ ކުރެވެއެވެ.\nއިލެކްޝަންސް ކޮމިޝަނުގެ ރައީސްގެ މަގާމުން އިސްތިއުފާ ދެއްވި އަހުމަދު ސުލައިމާން މިހާރު ވަނީ ނޭޝަނަލް އިންޓެގްރިޓީ ކޮމިޝަނުގެ މެމްބަރު ކަމަށް އަދި ރައީސް ކަމަށް އައްޔަން ކޮށްފައެވެ.\nމާޗް 6, 2018 13:00\nހެއިލޯ ރަންރީނދޫ ޓްވިޓަރޭ. އޭއި އޭއި އޭއި ތަމެންނަށް ފެނޭތޭ އިލެކްޝަންސް ކޮމިޝަނަށް ޝަރީފް އައްޔަން ކުރައްވައިފި އޭ އިނގޭތޭ. މަމެން މީ ދަ ހާކިމާ ދޯ. އައްދޭ އެއޮތް ނިކުންނަނީ ރަންރީނދޫ ޓްވިޓަރޭ ބޮލުގެ އިސް ތަށިގަނޑު ހާވައިގެން ސަންތިމަރިޔަނބޭ ހެދިގެން އިލޮށި ފަތި ހިފައިގެންނޭ ކުދިންނޭ އަވަހަށް ނައްޓާލަން އުޅޭ ނައްޓާލާ ނައްޓާލާ ނައްޓާލާ ހުންނާނެ މިހާރު ރަނގަޅަށް ރާކަނި މަސް ކެވިފައި ޓްވިޓަރޭ މެންނަށް ދޯ.


Croatia Turkey aa dhekolahah nukunanaee badhalu hifan\nކްރޮއޭޝިއާ ނުކުންނަނީ ތުރުކީ އަތުން ބަދަލު ހިފަން\nކޮރޭޗިއާ ޓީމުގެ ކުޅުންތެރިން ފަރިތަކރަނީ ---- ފޮޓޯ: ޓްވިތާ\nދެހާސް އަށް ވަނަ އަހަރު ބޭއްވި ޔޫރޯގެ ކްއާޓާ ފައިނަލުން ކްރޮއޭޝިއާ ކެޓީ ޕެނަލްޓީ ޖަހައިގެން ތުރުކީ އަތުން ބަލިވެގެނެވެ. ފަހަރެއްގައި އެއީ ފުޓްބޯޅާގައި ކްރޮއޭޝިއާގެ ސަޕޯޓަރުންގެ އެންމެ ހިތި އަދި ހިތްދަތި ހަނދާނަށް ވެސް ވެދާނެ އެވެ.\nއެ ހަނދާންތައް އެންމެ ބޮޑަށް ހުންނާނެ އެއް ކުޅުންތެރިޔަކީ މިހާރު ކްރޮއޭޝިއާ ޓީމުގެ އެންމެ މުހިންމު ކުޅުންތެރިޔާ ރެއާލް މެޑްރިޑް މިޑްފީލްޑާ ލުކަ މޮޑްރިޗެވެ. މެޗްގެ ފުރިހަމަ ވަގުތު 1-1 އިން އެއްވަރުވުމުން ޖެހި ޕެނަލްޓީގައި، ކޮރޭޝިއާއަށް ކާމިޔާބު ކުރެވުނީ އެންމެ ޕެނަލްޓީއެކެވެ.\nއެ މެޗްގައި އެޓީމުން ފުރަތަމަ ޕެނަލްޓީ ޖެހި ކުޅުންތެރިޔަކީ މޮޑްރިޗެވެ. މޮޑްރިޗްޖެހި ޕެނަލްޓީވެސްވީ ނާކާމިޔާބެވެ.\nދެހާސް އަށް ވަނަ އހަރު ޔޫރޯގައި ކޮރޭޝިއާ އާއި ތުރުކީ ބައްދަލު ކުރި މެޗްގެ ތެރެއިން --- ފޮޓޯ: ޓްވިޓާ\nމިރޭގެ މެޗަށް ނިކުންނައިރު މީގެ އަށް އަހަރު ކުރިން ކުޅުނު އެ މެޗާ ބެހޭގޮތުން މޮޑްރިޗް ބުނީ އެ މެޗަކީ އޭނާގެ ކެރިއަރުގައި އެންމެ މުހިންމު މެޗް ކަމަށާއި އެ މެޗްގެ ހަނދާން އަބަދުވެސް ކުރާނެ ކަމަށެވެ.\nކްރޮއޭޝިއާ މެދުތެރޭގައި މިރޭ އެންމެ މުހިންމު ދައުރެއް އަދާކުރަނީ މޮޑްރިޗްގެ އިތުރުން ބާސެލޯނާގެ މެދު ތެރޭގައިވެސް މުހިންމު ދައުރެއް އަދާ ކުރާ އިވާން ރެކިޓްޗްއެވެ.\nދެން އޮތީ ތުރުކީގެ ވާހަކަ އެވެ. މިހާތަނަށް ޔޫރޯގެ ވާދަ ކުރި ކޮންމެ ފަހަރަކު، ތުރުކީއިން ވަނީ ފަހަރަކަށްވުރެ ފަހަރެއް ކުރިއެރުން ހޯދާފަ އެވެ. އެގޮތުން 1996 ވަނަ އަހަރު ޔޫރޯގެ ގުރޫޕް ސްޓޭޖުން ކެޓި ނަމަވެސް 2000 ވަނަ އަހަރު ވަނީ ކްއާޓަ ފައިނަލަށް ދަތުރު ކުރި އެވެ. އަދި 2008 ވަނަ އަހަރު މުބާރާތުގެ ސެމީ ފައިނަލަށް ދަތުރުކޮށްފައި ވެއެވެ.\nމިރޭގެ މެޗްގައި ތުރުކީއަށް އޮތް އެންމެ ބޮޑު ހިތް ހަމަޖެހުމަކީ މުބާރާތުގެ ކުރިން ކޮންމެވެސް ވަރެއްގެ އަނިޔާގައި ހުރިނަމަވެސް އެޓީމުގެ އެންމެ މުހިންމު ކުޅުންތެރިޔާ ބާސެލޯނާގެ މިޑްފީލްޑް އަދާ ތުރާން ފިޓްކޮށް ހުރުމެވެ.\nދެހާސް އަށް ވަނަ އހަރު ޔޫރޯގައި ކޮރޭޗިއާ ތުރކީ ބައްދަލު ކުރި މެޗްގެ ތރެއިން --- ފޮޓޯ: ޓްވިޓާ\nމުބާރާތުގެ ކުރިން ކޮންމެވެސް ވަރެއްގެ ފިޒިކަލް އަނިޔާއެއްގައި ތުރާން ވަނީ ހޭދަކޮށްފަ އެވެ.ތުރުކީގެ ބައެއް އެހެން ކުޅުންތެރިން ވެސް ވަނީ ފަހު ވަގުތު ކޮންމެވެސް ވަރެއްގެ ހާނިކަތަކެއް ވެފައެވެ.\nއެހެންވެ ތުރުކީގެ ކޯޗް ފާތިހް ޓެރިމް ބުނީ ފުރަތަމަ މެޗްގައި ތުރުކީއިން ކުޅޭނީ އެންމެ ފޯވަޑެއް ލައިގެން ކަމަށެވެ.\nމެޗްގައި ކްރޮއޭޝިއާއަށް އޮތް އެންމެ ބޮޑު ހިތްހަމަޖެހުމަކި މިހާތަނަށް ޔޫރޯގައި ފުރަތަމަ މެޗުން ތުރުކީ ބަލިވެފައިވުމެވެ. އެ ތާރީހު ބަދަލު ކުރަން މިރޭ ތުރުކީއިން މަސައްކަތް ކުރާނެއެވެ.\nމި ދެޓީމުގެ ކުރިމަތިލުމާ ބެހޭގޮތުން ސޯޝަލް މީޑީއާގައި އެންމެ ގިނަ ބައެއްގެ ލޮލުގައި އަޅައިގަތީ ތުރުކީގެ ޓީމުގެ ރަސްމީ ޓްވިޓާ އެކައުންޓާއި ކްރޮއޭޝިއާ ޓީމާމެދު ޓްވިޓާގައި ބައްދަލު ކުރި ވާދަވެރި މެސެޖުތަކެވެ.


Dharifulhu Ge Party Ah Ehves Meehaku Nudhiya, Ehmen Rohvaalaifi - Vaguthu\nދަރިފުޅުގެ ޕާޓީއަށް އެއްވެސް ކުއްޖަކު ނުދިޔަ، އެންމެން ރޮއްވާލައިފި\nމިދިޔަ ހަފްތާ ބަންދަކީ ވަރަށް އުފާވެރި ހަފްތާ ބަންދަކަށް ވާނެ ކަމަށް އެމެރިކާގެ ކުޑަ ކުއްޖެއް ކަމަށްވާ ޓެޑީ އުއްމީދު ކުރިއެވެ. އެއީ ޕިއްޒާ ރެސްޓޯރެންޓެއްގައި އޭނާގެ އުފަންދުވަހުގެ ޕާޓީ ބާއްވަން ނިންމާފައި އޮތުމުންނެވެ.\nނަމަވެސް ކަންތައް ވެގެން ދިޔައީ އުއްމީދު ކުރި ގޮތަކަށް ނޫނެވެ. ޓެޑީގެ ކްލާހުގެ 32 ކުދިންނަށް އުފަންދުވަހުގެ ޕާޓީއަށް ދައުވަތު ދިން ނަމަވެސް އެއްވެސް ކުއްޖަކު ޕާޓީއަށް ނުދިޔައެވެ.\nޓެޑީ އަށް ލިބުނު ހިތާމައިގެ ސަބަބުން އެންމެ ފުން އަސަރެއް ކުރީ އޭނާގެ މަންމަ ސިލް މަޒީނީ އަށެވެ. މަޒީނީ ވަނީ ޕިއްޒާ ކެއުމަށް ތައްޔާރުކޮށްފައި ހުރި ތަށިތައް ކައިރީ ދަރިފުޅު އިން ފޮޓޯއެއް މީސް މީޑިއާގައި ހިއްސާކޮށްފައެވެ. އަދި ކަންތައްވީ ގޮތް އޭނާ ވަނީ ލިޔެފައެވެ.\nޓެޑީގެ އުފަންދުވަހުގެ ޕާޓީއަށް ދައުވަތު ދިން އެއްވެސް ކުއްޖަކު ޕާޓީއަށް ނުދިއުމުން ޓެޑީއަށް ކޮށްފައިވާ އަސަރު ފޮޓޯއިން ކިތަންމެ ރަނގަޅަކަށް ވެސް އެނގެއެވެ. އެފޮޓޯ އިން އަސަރު ކުރީ އޭނާގެ މަންމަ އަށް އެކަންޏެއް ނޫނެވެ.\nއެތައް ބަޔަކު ވަނީ ޓެޑީއަށް ލިބުނު ހިތާމައިގައި ބައިވެރިވެ އޭނާ އަށް އުފަންދުވަހުގެ ތަހުނިޔާ ފޮނުވާފައެވެ.\nއަދި އެންމެ ހާއްސަ ހަދިޔާއެއްގެ ގޮތުގައި ޓެޑީއަށް ލިބުނު ހަދިޔާ އަކީ ފީނިކްސްގެ ބާސްކެޓް ޓީމަކުން ޓެޑީގެ އުފަންދުވަސް އެޓީމާއި އެކު ފާހަގަކުރަން ދިން ދައުވަތެވެ. ފީނިކްސް ސަން އިން ދެން ކުޅޭ މެޗަށް އައުމުގެ ޓިކެޓް ޓެޑީގެ އާއިލާގެ އެންމެނަށް ދިނުމަށް އެޓީމުން މިހާރު ވަނީ ނިންމާފައެވެ.\nއެހެންކަމުން ކުރިއަށް އޮތް ހަފްތާ ބަންދުގައި ޓެޑީގެ އުފަންދުވަސް ކުލަގަދަކޮށް ފާހަގަ ކުރުން އޮންނާނެއެވެ.\nމިތިބީ ރަޝިއާ ޖަލުތަކުގެ ގާޑުން!\nއޮކްޓޯބަރ 23, 2018 22:43\nއުފާވެރި އުފަންދުވަހަކަށް އެދެން ދައުވަތު ލިބުނު ނަމަ ދާނަން ޔަގިްނ\nއޮކްޓޯބަރ 24, 2018 07:31\nއަހަރެންވެސް ދާނަން..މަންމަގެ ފޮޓޯއެއް ނަމަވެސް ފެނުނުނަމަ..


މެންބަރުންގެ ޚިޔާލު: އަޅުގަނޑުމެން އެމްޑީޕީއާ މެދު ފަޚުރުވެރިވަނީ، އެމްޑީޕީއަކީ ވަކި މީހެއްގެ ނުވަތަ ވަކިބައެއްގެ ވަށައިގެން އެނބުރޭ ޕާޓީއަކަށް ނުވާތީ އެވެ. – Maldivian Democratic Party\nމެންބަރުންގެ ޚިޔާލު: އަޅުގަނޑުމެން އެމްޑީޕީއާ މެދު ފަޚުރުވެރިވަނީ، އެމްޑީޕީއަކީ ވަކި މީހެއްގެ ނުވަތަ ވަކިބައެއްގެ ވަށައިގެން އެނބުރޭ ޕާޓީއަކަށް ނުވާތީ އެވެ.\nއެމްޑީޕީއޭ ބުނުމުން ހިތަށް ސިފަވަނީ ކޮންކަމެއް ހެއްޔެވެ؟ ވަކި މީހަކު ސިފަވޭ ހެއްޔެވެ. ހަމަ ޔަޤީނުންވެސް އަޅުގަނޑަކަށް ސިފައެއް ނުވެއެވެ. އެމްޑީޕީގެ ނަން އަޑުއިވުމުން އަޅުގަނޑަށް ސިފަވަނީ ރައީސް ނަޝީދެއް ނޫނެވެ. އެހެނަސް ޑީއާރުޕީ އޭ ބުނުމުން އެޕާޓީގެ ޒައީމް މައުމޫން، އައިޑީޕީއޭ ބުނުމުން އެޕާޓީގެ ކުރީގެ ރައީސް އުމަރު ނަސީރު، ޖުމްހޫރީ ޕާޓީއޭ ބުނުމުން ޤާސިމް، ޕީއޭގެ ނަން އިވުމުން ޔާމީން ސިފަވެއެވެ. އެމްޑީޕީއަކީ މިދެންނެވި ޕާޓީތައް ފަދައިން ވަކި މީހެއްގެ ވަށައިގެން އެނބުރޭ ޕާޓީއެއް ނޫންކަން މިކަމުން ވެސް ދޭހަވެއެވެ.\nއެހެންކަމުން މިދެންނެވި ޙަޤީޤަތް ދެމެހެއްޓުމަށްޓަކައި އަޅުގަނޑުމެން މަސައްކަތްކުރަން ޖެހޭ ކަމަށް އަޅުގަނޑަށް ފެނެއެވެ. އެހެން ނޫންނަމަ އަޅުގަނޑުމެންގެ ޕާޓީއަކީ ވެސް އެހެން ޕާޓީތައް ފިޔަވައި، ވަކި ބައެއްގެ ވަށައިގެން އެނބުރޭ ޕާޓީއަކަށް ވުން އޮންނާނީ ދާދިކައިރީގައެވެ.\nކުރިއަށް އޮތް ލޯކަލް ކައުންސިލް އިންތިޚާބުގެ ކަންތައްތަކަށް ބަލަމާ ހިންގަވާށެވެ. ޕާޓީގެ ޓިކެޓުގައި ވާދަކުރުމަށް5ކެންޑިޑޭޓުންނަށް ވުރެ ގިނައިން ވެސް ކުރިމަތިލާފައި ވާނެއެވެ. މިކެންޑިޑޭޓުންތައް ފޯމުހުށަހަޅާފައި ވާއިރު މިއިން ކޮންމެ ކެންޑިޑޭޓަކު ހޮވުނުކަމުގައިވީނަމަވެސް އެކެންޑިޑޭޓަކީ އަޅުގަނޑުމެން މިއެދޭ ބަދަލު ގެނައުމުގެ ޤާބިލުކަން އެކެންޑިޑޭޓެއްގެ ކިބައިގައި ހުންނާނެ ކެންޑިޑޭޓުންކަން ޔަޤީނެވެ. އަދި ކުރިމަތިލާފައިވާ ކެންޑިޑޭޓުންނަކީ ޕާޓީގެ ތެރެއިން ބޮޑު ތާޢީދެއްއޮތް، ގިނަޢަދަދަކަށް ވޯޓު ހޯދާނެ ކެންޑިޑޭޓުންނަށް ވާއިރު މިއިން އެއްވެސް ކެންޑިޑޭޓަކު ކުރިމަތިނުލެވޭނޭ ގޮތް ހެދުމަކީ ރަގަޅުކަމެއް ކަމަކަށް އަޅުގަނޑުގެ ސިކުނޑިއަކަށް ޤަބޫލެއްނުކުރެވެއެވެ. ސަބަބަކީ އެއްވެސް އަސާސެއްނެތި ވަކި ކެންޑިޑޭޓަކު ނުވަތަ ވަކި ކެންޑިޑޭޓުންތަކެއް ކުރިމަތި ނުލުމަށް ޕާޓީގެ އެއްވެސް ހިސާބަކުން ނިންމަންޖެހޭނީ ޤައުމީ މަޖިލީހުން ޕާޓީގެ ކެންޑިޑޭޓުންނަށް ޓިކެޓުދިނުމަށް ކަނޑައަޅާފައިވާ އުސޫލާއި އެއްގޮތްވާ ގޮތުގެ މަތިންނެވެ.\nޕާޓީގެ ޓިކެޓަށް ކުރިމަތިލާފައިވާ ހުރިހާ ފަރާތްތަކަކީވެސް ޕާޓީތެރެއިން ވަރަށް ތާޢީދު އޮތް ފަރާތްތަކަކަށްވާތީވެ އެކެންޑިޑޭޓެއްގެ ނުރުހުމުގައި ނަން އަނބުރާ ގެންނަން ބުނުމަކީ އެކެންޑިޑޭޓެއްގެ ހައްޤަށް އަރައިގަތުމުގެ އިތުރުން ޕާޓީތެރޭގައި ހިންހަމަނުޖެހުމުގެ ރޯޅިއެއްފެތުރި ބައިބައިވާން މާބޮޑަށް މަގުތަނަވަސްވާނޭކަމެއް ކަމަށް އަޅުގަނޑަށް ޤަބޫލުކުރެވެއެވެ. އަޅުގަނޑުގެ މި ވިސްނުމާ އެހެން ބައެއް ފަރާތްތަކުގެ ވިސްނުން ތަފާތުވުމަކީ އެކަށީގެންވާ ކަމެކެވެ. އަޅުގަނޑުގެ ނަޒަރުގައި، ޑިމޮކްރަސީގެ ރީތި އުސޫލަކީ އަދި އެމް.ޑީ.ޕީން މިހާތަނަށް ކަންކުރަމުން އައި ހަރުދަނާ ސިޔާސަތަކީ ޕާޓީގެ ޓިކެޓު ދިނުމުގައި ވެސް މެންބަރުންގެ ކައިރިން އެހުމެވެ. ޕާޓީގެ ހުރިހާ ބާރެއް ފެށިގެން އަންނަނީ ޕާޓީގެ މެންބަރުންގެ ކިބައިން ކަމަށްވާތީވެ ޓިކެޓު ދިނުންފަދަ މުހިންމު ކަންކަމުގައި ހަރުދަނާ އުސޫލެއް ޤާއިމްވެފައިއޮތުން މުހިއްމެވެ. ޑީ.އާރު.ޕީއިން އެޕާޓީއަށް ފަންޑްކޮށްދޭ ފަރާތްތަކުގެ މޫނަށްބަލާފައި ޓިކެޓްދޭ އުސޫލުން ޓިކެޓް ދޭ ޕާޓީއަކަށް އަޅުގަނޑުމެންގެ މި ޕާޓީ ވެގެން ނުވާނެއެވެ. އަދި ވެދާނެ ކަމަށް އަޅުގަނޑު އުއްމީދެއް ވެސް ނުކުރަމެވެ. ޑީއާރުޕީގެ ވިސްނުމުގައި ޑީއާރުޕީ ތެރެއިން އައިބަޔަކަށް އެވިސްނުމާއި އެފިކުރު ހުރިކަމުގައިވީނަމަވެސް މިޕާޓީދެމިއޮންނާނީ މިޕާޓީގެ މެންބަރުންގެ ވިސްނުމާއި މިޕާޓީގެ ފިކުރުގެ މަށްޗަށް ބިނާކޮށްކަން ޔަގީނެވެ.\nކައުންސިލް އިންތިޚާބުގައި ޕާޓީގެ ޓިކެޓް ހޯދުމުގައި ވާދަވެރިކަމެއް އުފެދިފައިވުމަކީ މައްސަލައެއް ނޫނެވެ. ސިޔާސީ ޕާޓީގެ ނިޒާމަކީ ވާދަވެރި ސިޔާސީ ހަރަކާތްތަކުގެ ތެރެއިން މަގާމުތަކަށް މީހުން އިންތިޚާބުކުރުމުގެ މައްޗަށް އެކުލަވާލެވިފައިވާ ނިޒާމެކެވެ. ޒާތީފިކުރާއި ވަތަނީ ފިކުރުން އެއްކިބާވެ ކަނޑައަޅާ އެޖެންޑާއެއްގެ މައްޗަށް އެކުލެވޭ ނިޒާމަކަށްވާއިރު ޕާޓީގެ ޓިކެޓް ދިނުމުގައި ޕްރައިމަރީއަކަށް ދިއުން ބުއްދިވެރިކަމަށް އަޅުގަނޑުދެކެމެވެ. ޕްރައިމަރީގައި ޕާޓީގެ މެންބަރުން ވޯޓުދޭނީ ކެންޑިޑޭޓުންގެ ވިސްނުމާއި ފިކުރު ހުރިގޮތަކަށްބަލައި ކެންޑިޑޭޓުން ހުށަހަޅާ ކަންތައްތަކުގެ މައްޗަށެވެ. ކެންޑިޑޭޓުންގެ ސިފައަށާއި އެމީހެއްގެ ނަސްލަށް ބަލައިގެން ވޯޓުދޭނޭކަމަށް ހީކުރުމަކީ އަޅުގަނޑުމެން މިއެދޭ ޑިމޮކްރެޓިކް ބަދަލާއި މުޅިން ޚިލާފު ކަމެކެވެ.\nބައްލަވާށެވެ. ޕާޓީގެ މުސަތަޤްބަލު ކަނޑައެޅުމާއި އެންމެ ބޮޑަށް ގުޅިފައިވާ ރިޔާސީ އިންތިޚާބުގައި ޕާޓީގެ ޓިކެޓް ދިނީ އެންމެ ތާއީދު އޮތް މީހާ ކަމަށް ހީވާ މީހާއަށް ހެއްޔެވެ. އަންނިއަކަށް ތާއީދެއްނެތޭ ނޮހޮވެނެޔޭ މީޑިޔާތަކުގަޔާއި، ދޭދޭ މީހުންގެ ތެރޭގައިދެކެވޭ ވާހަކަތަކާއި ހޮޅުއަށީގައި ދެކެވެމުން ދިޔަ ވާހަކަތަކަށް ބެލުމެއްނެތި ޕާޓީން ނިންމީ ޕްރައިމަރީއެއް ބާއްވައި މެންބަރުން ދެކެނީ ކިހިނެއްތޯ ބަލައިގެން ޓިކެޓް ދިނުމަށެވެ. މިޕްރައިމަރީސްގައި މެޖޯރިޓީ ހޯދީ އަންނި ނޫންތޯއެވެ. އަދި އަންނި ނޮހޮވިއްޖެނަމަ ޕާޓީ ބައިބައިވެދާނެތީ ޕްރައިމަރީއެއް ނުބާއްވައި ވަކި ބޭފުޅަކު ރިޔާސީ ކެންޑިޑޭޓަކަށް ނެގުމުގެ ވިސްނުމެއް އެމް.ޑީ.ޕީން އެއްވެސް އިރެއްގައި ގެންގުޅުނުތޯއެވެ. ޑިމޮކްރަސީ ގަބޫލުނުކުރާމީހުން މެންބަރުންގެ މެޖޯރިޓީއަކަށް ތަބާނުވާނެކަން އެއީ ކަނޑައެޅިގެން އެނގޭ ކަމެކެވެ.\nގަބޫލުފުޅުކުރައްވާށެވެ. ކޮންމެ އިންތިޚާބެއްވިޔަސް ޕާޓީގެ ޓިކެޓް ދޭންވާނީ ޕާޓީގެ މެންބަރުން އެދޭ ފަރާތްތަކަށެވެ. މީނޫންގޮތަކަށް ވަކިބަޔަކު އެދޭގޮތަށް ވަކިބަޔަކަށް ޓިކެޓްދީ ވަކިބަޔަކު އެބަޔެއްގެ ނުރުހުމުގައި އެކަހެރިކޮށްފިނަމަ ޕާޓީ ބައިބައިވެ އިންތިޚާބުގައި ޕާޓީއަށް އެންމެ ގޮނޑިއެއްވެސް ނުލިބި ހިނގައިދާނެއެވެ. މިއީ ޕްރައިމަރީސްއެއްގައި ބަލިވާ މީހަކު ދުރަށް ޖެހިލުމަށްވުރެ އެކަމުގެ ނޭދެވޭ އަސަރު މާބޮޑަށް ކުރާނެކަމެކެވެ.\nޤަބޫލުކުރެވުނަސް ޤަބޫލު ނުކުރެވުނަސް އެމް.ޑީ.ޕީ ގެ ކޮންމެ މެންބަރަކަށްވެސް ޕާޓީގެ އެތެރޭގެ އިންތިޚާބުތަކުގައި ވާދަކުރުމުގެ ހައްޤުލިބިގެންވާއިރު އެހައްޤާއި ދެކޮޅަށް ވަކާލާތުކުރުމަކީ ޕާޓީގެ އަސާސްތަކާއި މުޅިން ޚިލާފް ކަމެކެވެ. އެހެންކަމަށްވުމާއެކު ކައުންސިލް އިންތިޚާބުގައި ޕާޓީގެ ޓިކެޓު ދިނުމުގައި މެންބަރުންގެ ތެރޭގައި ބޭއްވޭ ޕްރައިމަރީސްއަކަށް ގޮވާލުމަކީ މިޕާޓީގެ މުސްތަޤްބަލަށާއި ޕާޓީ، ޕާޓީއެއްގެ ގޮތުގައި އެއް ވިސްނުމަކަށް ބައްޓަންކުރުމާއި ޑިމޮކްރެޓިކް ވެއްޓެއް ޤާއިމްކުރުމަށް ކޮންމެހެން ކުރަންޖެހޭ ކަމަކަށް ވީހިނދު އިންތިޚާބާއި ބެހޭ ކޮމެޓީން މިކަންތައްތަކަށް ރިޢާޔަތްކުރުން ބުއްދިވެރިކަމަށް ފެނެއެވެ.\nއަޅުގަނޑުމެން އެމްޑީޕީއާ މެދު ފަޚުރުވެރިވަނީ، އެމްޑީޕީއަކީ ވަކި މީހެއްގެ ނުވަތަ ވަކިބައެއްގެ ވަށައިގެން އެނބުރޭ ޕާޓީއަކަށް ނުވާތީ އެވެ.\nއަޅުގަނޑު އެދެނީ އެމް.ޑީ.ޕީ އަކީ ޕާޓީގެ ވިސްނުމާއި ފިކުރުގެ މައްޗަށް އެކުލެވޭ ޑިމޮކްރެޓިކް ޕާޓީއެއްގެ ގޮތުގައި ދެމިއޮވެ މިއަށްވުރެ އަދި މާބާއްޖަވެރިކަމެއް ޕާޓީއަށާއި މިޕާޓީގެ ލޮބުވެތި މެންބަރުންނަށް ލިބުމެވެ.


Supreme Court ge amuru thanfeezukoh Adheebu anburaa jalah | Mihaaru\nކަރެކްޝަންސް އޮފިސަރުންގެ ބެލުމުގެ ދަށުން އަދީބު މިއަދު އަނބުރާ ޖަލަށް ގެންދަނީ: ގެއަށް ބަދަލު ކޮށްފައި ވަނީ އިއްޔެ ހައި ކޯޓުން ކުރި އަމުރެއްގެ ދަށުން. -- މިހާރު ފޮޓޯ: ނިޝާން އަލީ\nސުޕްރީމް ކޯޓުގެ އަމުރު ތަންފީޒުކޮށް އަދީބު އަނބުރާ ޖަލަށް\n29 ޖެނުއަރީ 2019 - 19:20 22 comments\nއަދީބު ގެއަށް ބަދަލު ކުރުމަށް ހައި ކޯޓުން އިއްޔެ އަމުރުކޮށްފައި ވަނީ އޭނާގެ ސިއްހީ ހާލަތަށް ރިއާޔަތްކޮށް އެކަން ކޮށްދިނުމަށް އާއިލާގެ ފަރާތުން އެދުމުންނެވެ.\nހައި ކޯޓުން ނެރުނު އަމުރުގައި ބުނެފައި ވަނީ އަދީބު ގެއަށް ބަދަލުކޮށްދިނުމަށް ހުށަހަޅާފައިވާ މައްސަލައިގައި ހުކުމެއް އިއްވަންދެން އޭނާ ގެއަށް ބަދަލު ކުރުމަށެވެ. އެ މައްސަލަ ދައުލަތުން އިސްތިއުނާފް ކުރުމުން ސުޕްރީމް ކޯޓުން މިއަދު ހަވީރު ނެރުނު އަމުރުގައި ބުނެފައި ވަނީ އެ ކޯޓުން އެ މައްސަލައިގައި ވަކި ގޮތެއް ނިންމަންދެން އަދީބު ގެއަށް ބަދަލު ކުރި އަމުރު ތަންފީޒު ނުކުރުމަށެވެ.\nކަރެކްޝަންސްގެ ގާޑުން އަދީބު ދިރިއުޅުއްވާ ގ. ހުމަށި އަށް ގޮސް އޭނާ އަނބުރާ ޖަލަށް ގެންގޮސްފައި ވަނީ ސުޕްރީމް ކޯޓުގެ އަމުރު ނެރުނުތާ ދެ ގަޑިއިރު ތެރޭގަ އެވެ.\nއަދީބު ގެއަށް ބަދަލު ކުރުމަށް ހޯމް މިނިސްޓަރު އިމްރާން އަބްދުﷲ ދެކޮޅު ހައްދަވާތީ އެކަމާ ޕްރެޝަރު ކުރިމަތިވެފައި ވަނިކޮށް މިއަދު މިނިސްޓަރު ވިދާޅުވެފައި ވަނީ "އިސްލާމް ދީނާއި ދިވެހި ގައުމުގެ ހިމާޔަތުގައި" ކުރައްވަން ޖެހިވަޑައިގަންނަވާ ކޮންމެ ކަމެއް ވެސް ކުރައްވާނެ ކަމަށެވެ.\nކިޑުނީގައި އުފެދިފައިވާ ހިލަތައް ނައްތާލުމަށް މިދިޔަ ނޮވެމްބަރު މަހު އަދީބު ވަނީ އައިޖީއެމްއެޗްގައި ސާޖަރީއެއް ހަދައިފަ އެވެ. އޭގެ ފަހުން އޭނާ ޖަލަށް ގެންދިއުމުގެ ބަދަލުގައި ވަނީ ގޭގައި ބަހައްޓައިފައެވެ. އަނބުރާ ޖަލަށް ގެންދިޔައީ ޖެނުއަރީ،2ގަ އެވެ.\nގޭގައި ހުންނެވި ދުވަސްވަރު އަދީބު ވަނީ މޯލްޑިވިއަން ތާޑް ވޭ ޑިމޮކްރެޓްސް (އެމްޓީޑީ)ގެ ނަމުގައި ސިޔާސީ ޕާޓީއެއް އުފައްދައިފަ އެވެ. އަދި އެ ޕާޓީގެ ރައީސްގެ މަގާމަށް އޭނާ ވަނީ އައްޔަންކޮށްފަ އެވެ.\nއިތުރު ލިޔުންތައް އިމްރާން އަބްދުﷲ، ހޯމް މިނިސްޓަރު ކުރީގެ ނައިބު ރައީސް އަދީބު މޯލްޑިވްސް ތާޑްވޭ ޑިމޮކްރަޓްސް (އެމްޓީޑީ) އަހުމަދު އަދީބު މާފުށީ ޖަލު ގައިދީން


Bodu agugai gane film "Sooryavanshi" anna mahu Netflix ah - One Online\n''ސޫރްޔަވަންޝީ''ގައި ކަޓްރިނާ ކައިފް އަދި އަކްޝޭ ކުމާރު ---\nބޮޑު އަގުގައި ގަނެ ފިލްމު "ސޫރްޔާވަންޝީ" އަންނަ މަހު ނެޓްފްލިކްސް އަށް\nބޮކްސް އޮފީހުގައި ކާމިޔާބު ހޯދަމުން އަންނަ ރޯހިތު ޝެޓީގެ ފިލްމު ''ސޫރްޔަވަންޝީ'' ބޮޑު އަގެއްގައި ނެޓްފްލިކްސަށް ވިއްކާލައިފިއެވެ.\nއެންމެފަހުގެ ހަބަރުތައް ބުނާގޮތުގައި މި ފިލްމު ނެޓްފިލްކްސް އިން ވަނީ 100 ކުރޯޅު އިންޑިއާ ރުޕީސްއަށް ގަނެފައެވެ. އަކްޝޭ ކުމާރު އަދި ކަޓްރީނާ ކައިފް ލީޑު ރޯލު ކުޅެފައިވާ ސޫރްޔަވަންޝީ ނެޓްފްލިކްސްއިން ގަނެފައިވާއިރު ނެޓްފްލިކްސްގައި ޕްރިމިއާކުރުމަށް ހަމަޖެހިފައިވަނީ މި ފިލްމު ތިއޭޓަރުތަކުގައި ޕްރިމިއާ ކުރިތާ އެއް މަސްދުވަސް ފަހުންކަމަށް ހަބަރުތައް ބުނެއެވެ. މި ފިލްމު ޑިސެމްބަރު މަހުގެ 11 އިން ފެށިގެން ނެޓްފްލިކްސް ގައި ޕްރިމިއާކުރާކުރާނެ ކަމަށް ގިނަ މީޑިއާތަކުން ރިޕޯޓުކޮށްފައިވާއިރު، ބޮލީވުޑް ހަންގާމާއިން ވަނީ މިފިލްމު ނެޓްފްލިކްސްގައި ޑިސެމްބަރު4ވަނަ ދުވަހު ޕްރިމިއާކުރާނެކަމަށް ރިޕޯޓުކޮށްފައެވެ.\nސޫރްޔަވަންޝީ އަކީ ރޯހިތު ޝެޓީގެ ކޮޕް ޑްރާމާގެ ދަށުން އުފައްދާފައިވާ ތިން ވަނަ ފިލްމެވެ. މީގެ ކުރިން ރޯހިތު ޝެޓީ ''ސިންގަމް'' އަދި ''ސިމްބާ'' އުފައްދާފައިވާއިރު ދެފިލްމުގެ ލީޑު ކުޅެދީފައިވާ އަޖޭ ދޭވްގަން އަދި ރަންވީރު ސިންގު އެ ކެރެކްޓާތަކުގެ ގޮތުގައި ''ސޫރިޔަވަންޝީ'' އިން ވެސް ފެނިގެންދެއެވެ.\nޕެންޑެމިކުގެ ތެރޭގައި އިންޑިއާގެ ތިއޭޓަރުތައް ދެވަނަ ބުރަށް ހުޅުވާލުމަށްފަހު ދިވާލީއާއި ދިމާކޮށް ރިލީސްކުރި މިއީ ފުރަތަމަ ފިލްމަށްވެފައި ބޮކްސް އޮފީހުގައި ސޫރްޔަވަންޝީ އަންނަނީ ރަނގަޅު އާމްދަނީއެއް ހޯދަމުންނެވެ. މިހާތަނަށް 127.5 ކުރޯޅުގެ އާމްދަނީއެއް ބޮކްސް އޮފީހުގައި މިފިލްމުން ހޯދާފައިވާކަމަށް ބޮކްސްއޮފީސްއިންޑިއާ.ކޮމް އާއި ހަވާލާދީ މީޑިއާ ހަބަރުތައް ބުނެއެވެ.


Dhabahakah Aiyburi Eh Laigen Dhiya Meehaku, Heynethifai Ohvaa Fenijje - Vaguthu\nދަބަހަކަށް އަތްބުރިއެއް ލައިގެން ދިޔަ މީހަކު ހޭނެތިފައި އޮއްވައި ފެނިއްޖެ\nރަޝިޔާގައި ދަބަހެއްގެ ތެރެއަށް އަތްބުރިއެއް ލައިގެން ދިޔަ މީހަކު ހޭނެތިފައި އޮއްވައި ފެނިގެން ހައްޔަރުކޮށްފިއެވެ.\nއުމުރުން 63 އަހަރުގެ އޯލެގް ސްކޮލޯވް ނަމަކަށް ކިޔާ އެ މީހާ ހައްޔަރުކޮށްފައި ވަނީ، އޭނާ ރަހުމުކުޑަ ގޮތަކަށް މަރާލި އަންހެނެއްގެ އަތްބުރި އޭނާގެ އަތުގައި އޮތް ދަބަސް ތެރެއިން ފެނުމުންނެވެ. ނޫސްތައް ބުނާގޮތުގައި ސްކޮލޯވް އަކީ ރަޝިޔާގެ ސޭންޓް ޕީޓާސްބާގް ސިޓީގެ ޔުނިވާސިޓީއެއްގައި ކިޔަވައިދެމުން ދިޔަ ޕްރޮފެސަރެކެވެ.\nމި މައްސަލަ އާއި ގުޅިގެން އޭނާ ހައްޔަރުކޮށް ސުވާލު ކުރުމުން ތަހުޤީޤުގައި އޭނާ ލޯބިވެރިޔާ މަރާލި ކަމަށް އެއްބަސް ވެފައިވާއިރު، ދަބަސް ތެރެއިން ފެނުނީ ލޯބިވެރިޔާގެ އަތްބުރި ކަމަށް ސްކޮލޯވް ވަނީ ބުނެފައެވެ. އަދި ހޭނެތުނީ ދަބަހަށް އެ އަތްބުރި ލައިގެން މީހަކަށް ނުފެންނަ ހިސާބެއްގައި ވަޅުލާން ދަނިކޮށް ކަމަށްވެސް އޭނާ ބުންޏެވެ.\nސްކޮލޯވް ވަނީ އޭނާ ލޯބިވެރިޔާ މަރާލިގޮތްވެސް ފުލުހުންގެ ތަހުޤީޤަށް ކިޔައިދީފައެވެ. މިކަމާއި ގުޅޭގޮތުން ފުލުހުން ރަޝިޔާގެ ނޫސްތަކަށް މައުލޫމާތު ދެމުން ބުނީ، ސްކޮލޯވް އޭނާގެ ލޯބިވެރިޔާ މަރާލީ ދެމީހުންގެ ދެމެދުގައި ހިނގި އަރައިރުންވުމަކަށް ފަހު ކަމަށެވެ. އެގޮތުން އެ އަރައިރުންވުން ހޫނުވެ، ލޯބިވެރިޔާގެ ބޯ ބުރިކޮށް މަރާލީ ކަމަށް ސްކޮލޯވް ތަހުޤީޤުގައި އިއުތިރާފު ވެފައިވާ ކަމަށް ފުލުހުން ބުނެފައި ވެއެވެ.\nސްކޮލޯވް ތަހުޤީޤުގައި އިތުރަށް ބުނެފައިވަނީ، އޭނާ ލޯބިވެރިޔާގެ ކަރު ބުރިކޮށްލުމަށް ފަހު އޭނާގެ އަތާއި ފައިވެސް ބުރިކޮށް ހަށިގަނޑުގެ އެކި ބައިތައް ވަކިކޮށްލީ ކަމަށެވެ. އެއީ އެ ބައިތައް ފޮރުވުމުގެ ބޭނުމުގައި ކަމަށް ސްކޮލޯވް ބުނެފައި ވެއެވެ. ސްކޮލޯވް ލޯބީގެ ގޮތުން ގުޅިގެން އުޅެމުން ދިޔައީ އުމުރުން 24 އަހަރުގެ އަންހެނަކާއެވެ. އެ ދެމީހުން އެކުގައި އުޅެމުންދާތާ ތިން އަހަރު ވެފައިވާ ކަމަށް މި ތަހުޤީޤު ކުރިޔަށްގެންދިޔަ ފުލުހުން ބުނެފައި ވެއެވެ.\nސްކޮލޯވް ހައްޔަރުކުރި ފުލުހުން ބުނެފައިވާ ގޮތުގައި އޭނާ ހޭނެތިފައި އޮއްވައި ފެނުނީ ސޭންޓް ޕީޓާސްބާގްގެ ކޯރެއްގެ އައްސޭރިންނެވެ. އެވަގުތު އޭނާ އޮތީ މަސްތުގެ ހާލަތުގައި ކަމަށް ވެއެވެ. އަދި އަތްބުރީގެ އިތުރުން އޭނާގެ އަތުގައި އޮތް ދަބަސް ތެރެއިން ބަޑިއެއްވެސް ފެނިފައިވާ ކަމަށް ފުލުހުން ބުނެފައި ވެއެވެ.\nމި ހާދިސާ އާއި ގުޅިގެން ސްކޮލޯވް ކިޔަވައިދެމުން ދިޔަ ޔުނިވާސިޓީގެ ދަރިވަރުންނާއި އެ ދަރިވަރުންގެ ބެލެނިވެރިން ވަނީ ކަންބޮޑުވުން ފާޅުކޮށްފައެވެ.


BREAKING | Covid-19 Aai Gulhigen Muvazzafun Vazeefaa In Vaki Kurumuge Huddha, Gaanoonakun Dhenee - Vaguthu\nވަޒީފާ އަދާކުރަމުންދާ މުވައްޒަފުން ކޮވިޑް-19 އާއި ގުޅިގެން، ޤާނޫނަކުން ވަޒީފާއިން ވަކި ކުރުމުގެ ހުއްދަ ދިނުމަށް ސަރުކާރުން ރައްޔިތުންގެ މަޖިލީހަށް ފޮނުވި ބިލެއްގައި ހިމަނައިފިއެވެ.\nމިގޮތަށް ހިމަނާފައި ވަނީ "އާންމު ސިއްޙަތުގެ ކުއްލި ނުރައްކަލުގެ ބިލު 2020" ނަމުގައި ސަރުކާރުގެ ފަރާތުން ރައްޔިތުންގެ މަޖިލީހަށް ފޮނުވި ބިލެއްގައެވެ.\nބިލުގައި ކަނޑައަޅާފައިވާ ގޮތުން ވަޒީފާ އިން މުވައްޒަފުން ވަކި ކުރުމަށް ހުއްދަވާނެ ހާލަތްތަކަކީ، ވަޒީފާދޭ ފަރާތުގެ ވިޔަފާރިއަށް ނުރަނގަޅު އަސަރުކޮށްފައި ވުމާއެކު، އެފަދައިން ކޮށްފައިވާ ނުރަނގަޅު އަސަރުގެ ސަބަބުން ވަޒީފާދޭ ފަރާތަށް ލިބެމުންއައި އާމްދަނީ ދަށްވެ، އެ އާމްދަނީން މުވައްޒަފުންނަށް ކުރިން ދެމުން އައިސްފައިވާ މުސާރަ އާއި އިނާޔަތްތައް ދެމުން ނުގެންދެވޭ މިންވަރަށް ވަޒީފާދޭ ފަރާތުގެ ވިޔަފާރިއަށް އަސަރުކޮށްފައިވާ ހާލަތުގައެވެ.\nމިފަދަ ހާލަތެއް ދިމާވެއްޖެ ނަމަ މުވައްޒަފުން ވަޒީފާއިން ވަކި ކުރުމުގެ އިތުރުން، މުވައްޒަފުންގެ މުސާރައަށް ބަދަލު ގެނައުމަށް ނުވަތަ މުސާރަ ނުލިބޭގޮތަށް ޗުއްޓީއަށް ފޮނުވުމުގެ ހުއްދަ ދިނުމަށް ވެސް ބިލުގައި ކަނޑައަޅާފައި ވެއެވެ.\nބިލުގައި ކަނޑައަޅާފައިވާ ގޮތުން ކޮވިޑް-19 އާއި ގުޅިގެން މުވައްޒަފުންނަށް ޚާއްސަ ސަލާމާއި، އާއިލީ ޒިންމާގެ ޗުއްޓީ އާއި އެނޫންވެސް ޚާއްސަ ޗުއްޓީ ދޭންވާނެ އެވެ. މިގޮތުން މުވައްޒަފުންނަށް ޗުއްޓީ ހަމަޖައްސައިދިނުމަކީ ވަޒީފާ ދޭ ފަރާތަށް ލާޒިމު ކަމެއް ކަމަށްވެސް ބިލުގައި ބަޔާންކޮށްފައި ވެއެވެ.\nވަކި ހާލަތްތަކެއްގައި މުވައްޒަފުން ވަޒީފާއިން ވަކިކުރެވޭ ގޮތައް ވަޒީފާދޭ ފަރަތައް ބާރުތައް ލިބިދީފައިވާ ޤާނޫނެއް ފާސްކުރަން ސަރުކާރުން ރައްޔިތުންގެ މަޖިލީހަށް ބިލެއް ހުށަހެޅިހިރު ކޮވިޑް-19 އާއި ގުޅިގެން މިހާރު ވެސް ރާއްޖޭގައި ވަޒީފާ އަދާކުރާ ވަރަށް ގިނަ ބައެއްގެ ވަޒީފާ ވަނީ ގެއްލިފައެވެ. އަދި ވަޒީފާ ނުގެއްލި ތިބި ގިނަ މީހުންގެ ވަޒީފާ ވެސް މިހާރުގެ ހާލަތައް ބަދަލެއް ނާންނަނަމަ ވަރަށް އަވަހަށް ގެއްލިގެން ދިއުމުގެ ބިރު އެބައޮތެވެ.\nކޮވިޑް-19: ބަލީގެ ފަރުވާއެއް ކަމަށް ބުނެ އިންޑިއާގައި ކުދިންނަށް މަސްތުވާތަކެތި ޖިންސީ ގޯނާ ކުރަނީ\nމެއި 30, 2020 20:12\nމި ޔުޅެނީ ބަޔެއްގެ ވަޒީފާ ގެއްލުވާލަން ކަން ޔަގީން . ހެޔޮނުވާނެ އެއްވެސް މީހަކުގެ ވަޒީފާ ގެއްލުވާ ނުލައްވާ . މިޔަދު މަޖިލީހުން ތިޔަހެން ތިހަ ބިލް ފާސްކުރައްވާ ބޭފުޅުން މަހުޝަރު ދުވަހު ޖަވާބު ދާރީވާން ޖެހިވަޑައިގަންނަވާނެ ކަން ވިސްނަވާ\nމެއި 30, 2020 22:51\nކީއްކުރާނީ!! މިގައުމުގެ ކުރިން އޮތް ޙާލަތުން އެއަށްވުރެން މާރަގަނޅު ޙާލތަކަށް 2013 ވަނަ އަހަރުން ފެށިގެން އައީ ބަދަކލުވަމުން!! ތަރައްގީ އައީ ވަމުން!! މިގައުމުން މީގެކުރިން ދުވަހަކުވެސް ނުފެންނަ ވަރުގެ ބިޔަ ބޮޑެތި އެތައް މަޝްރޫއެއް ފަށާ އައި ނިމެމުން!! ރާއްޖޭގެ އިގުތިސާދު ރަގަނޅުކޮށް ރާއްޖޭގެ ޖީޑީޕީގެ ނިސްބަތުން ބޮލަކަށް ޖެހޭ ޑޮލަރުގެ ޢަދަދު 6000 ޑޮލަރުން 2019 ވަނަ އައިރު އޮތީ 10000 ޑޮލަރަށް ބަދަލުވެފަ!! ވަޒީފާތައް އިންތިހާއަށް އިތުރުވެ ޒުވާނުންނަށް އެތައް ފުރުސަތުތަކެއްވަނީ ފަހިކޮށް ދެމުން! ރާއްޖޭގެ ސިއްޙީ ނިޒާމަށް އިންގިލާބީ ބޮޑެތި ހެޔޮ ބަދަލުތައް އައީ ގެންނަމުން!! އޭގެ އެތައް ފަސޭހަތަކެއް ދިވެހިރައްޔިތުންނަށް އައީ ލިބެމުން!! ރައްޔިތުންގެ އަތްމަތި ތަނަވަސްވެ ކުރާނެ މަސައްކަތްތަށް އައީ ފަހިވަމުން!! މިހެން މިކަން ހިނގަމުން ދަނިކޮށް މިރާއްޖޭގެ އަމިއްލަ އެދުން ބޮޑު ސިޔާސީ ހަތަރު ރަންޑިން ބައިވެގެން ވެރިކަން ބަދަލުކުރީ!! އެކަން ކުރުމުގައި ހުރިހާ މަދަދެއް ފޯރޮކޮށްދިނީ މިގައުމަށް ދަހިވެތިވެފައިވާ އަވަށްޓެރި ނުލަފާ ގައުމަކުން!! އަދި ސިޔާސީ ހަތަރު ފެއިލިއަރުން (ސިޔާސީ ރަންޑިން) ރައްޔިތުން ކުރިމައްޗަށް ނިކުމެ ދެއްކި ވާހަކަތަކާއި ހެދިހާ ދޮގާއި ކުރިހާ ވަޢުދުތަކަށް ރައްޔިތުން ހެއްލުނީމަ ވާނީ މިހެން!! މިހާރު ކޮބާ އެސިޔާސީ މީހުން!! މިހާރު އެތިބީ ދެ ލޯ މަރައިގެން ކަންފަތަށް ނެރުބައްތި ޖަހައިގެން ނުފެންނަ އަޑު ނީވޭ ބަޔަކަށް ހެދިގެން!! ހުރިހާކަމެއް ވަރިހަމަވެގެން!! ދެން ރައްޔިތުން ރޯނެ ކަމެއް ނެތް!! ދިވެހި ރައްޔިތުން މިބަދަލު ގެނައީ!! މިހާރު ފެންނަ ތަރައްގީއެއް ނެތް!! ލިބޭ ޢާންމު ދަނީ އެއް ނެތް!! ގައުމުގެ ޙާލަތު މިދަނީ ހުރިހާ ގޮތަކުންވެސް ގޯހުން ގޯހަށް!! ބޭރު ގައުމުތަކުން އަދި އެބަބުނޭ މިގައުމުގައި އޮތީ އަވަށްޓެރި ގައުމެއްގެ ޕަޕެޓް ސަރުކާރެކޭ!! އަދިވެސް މިކަން ބަދަލުކުރެވެން އޮތީ ރައްޔިތުންނަށް!! ރައްޔިތުން ޖެހެނީ މަސައްކަތްކުރަން ކެރިގެން!! ބުނާހާގޮތެއް ހަދައިގެން ކުރާ ކޮށްމެ ކަމަކަށް އާނބަސް ބުނެގެން ތިބެގެން ރަގަނޅު ނުވާނެ!!\nމެއި 30, 2020 20:17\nسبحان الله! ދެރަކަމެއް\nމެއި 30, 2020 20:18\nވިޔަފާރިވެރެިންގެ ފުރެޝަރު ސަރުކާރަށް އޮތް މިންވަރު ވަރަށް ސާފު، އެހެންވެ މި ރިސޯރޓު އޯނަރުން ވެންޓިލޭޓަރާއި މާސްކާއި ސެނެޓައިޒަރ ފަދަތަކެތި ހަދީޔާކުރަނީ، ސަރުކާރު ވެއްޓޭނެކަމުގެ އަލާމާތެއްމީ\nމެއި 30, 2020 20:20\nމެއި 30, 2020 20:29\nމިއީ ކޮންފަދަ އޯދާތެރި ސަރުކާރެއް! މިހާރު ރައްޔިތުން ބަނޑުފަޅާ ކާންވެގެން ކަތިވަޅި އެ ތޫނުކުރީ!\nމެއި 30, 2020 20:31\nވަރަށް ގޯސް ޢަމަލެއް!\nމެއި 30, 2020 20:35\nތިން ހަތަރު މަހަކު އޯނަރުގެ ޖީބުން މުސާރަދެވިދާނެ. ތާއަބަދު އެކަމެއް ނުކުރެވޭނެ. ވަޒީފާ އުފެދެނީ ޑިމާންޑުގެ މައްޗަށް. ނުލިބޭ ރުފިޔާއެއް އަބަދު ދީގެން މުއައްޒަފުންނެއް ނުބޭތިއްބޭނެ. ލިބޭ ޢާންމު ދަނީ އެއްގެ މައްޗަށް ގެންގުޅޭ މުއައްޒަފުން ގެ އަދަދު ބިނާވާނީ. ވަޒީފާ މަދު ކުރަން ޖެހޭތީ ދެރަވޭ އެކަމަކު ނުލިބެންނާ ނުދެވޭނެ. ނުދެވެންޏާ އަދި މާހުތުރު ވެފަ ދެރަ.\nމެއި 30, 2020 23:06\nސަރުކާރަކުނެތް ކަންކަން ރާވާ ހިންގާ އަދި ޚިޔާލުދީ ހެދޭނެ ފެންވަރެއް. އެމްޑީޕީ މީހުން ދެން ކޮޑުހުޅުން އަތް ނެއްޓެންދެން އަތްޖަހާ! ގައުމެއްވާ ދަވާލައިފި.\nރިސޯޓް ކުދިންގެ ވަޒީފާ ގެއްލުވާލަން ކުރި ކަމެއް. މީ ހަމަ ސީދާ ޕަޕެޓް ސަރުކާރެއް.\nމެއި 30, 2020 20:38\nއެންމެ ހެޔޮ އޯގަތެރި ވެރިންނަކީ ރައްތިޔުން ހާލުގައި ޖެހޭ ވަގުތު އެހީތެރިކަމުގެ އަތެއް ފޯރުކޮށްދޭ ވެރިންނެވެ. ޢެފަދަ ވެރިންގެ މަތިން ދުވަހަކުވެސް ރައްޔިތުން ހަދާނެއް ނުނެތޭނެ!! އެކަމަކު ރާއްޖޭގެ ހާލަތަށް ނިކަން ވިސްނާބަލާށެވެ! ސަރުކާރުން މިބަލަނީ ނިކަމެތި ރައްތިޔު މީހާ އަށް ލިބެން އޮތް “ ކުޑަ” އެތިކޮޅުވެސް ނުދީވޭތޯ ބަލަން!! ރައްޔިތުން މިފަދަ ކަންތައްތަކާ ދޭތެރޭ ފުންކޮށް ވިސްނަވާ !! މީތޯ ތިޔަބުނާ ހެޔޮވެރިކަމަކީ!!! މިއީ ނޫންތޯ އަނިޔާވެރިކަމަކީ !!\nމެއި 30, 2020 20:48\nކޯޗެއް ބޮވިގެން ތަ ކަލޭމެން ތި އުޅެނީ. ވަކިކޮށްފައި ޤަވާޢިދަށް ފައްތަނީ. ރޭވުންތެރިކަމެއް ނެތްކަން އެގެނީ. ރިސޯޓް ވެރިންނަށް ކުލި މާފް، ނިކަމެތި ރައްޔިތުން ވަޒީފާ ދަނީ، މުސާރަ ކުޑަވަނީ، އަދި ޖީ.އެސް.ޓީ ވެސް ދައްކަންޖެހޭ.\nމެއި 30, 2020 20:54\nކޮބާ ރާކަނިމަސް ކެވޭ؟ ނާގާބިލުކަން މިފެންނަނީ ގަބޫލު ކުރިޔަސް ނުކުރިޔަސް ހަގީގަތަކީ ވެރިކަން ކުރަން ނޭގުނީމާ ދެން ކުރާނީ މިކަހަލަ ކަންތައް\nމިއީ ވަރަށް ޒަމާނާއި ނުފެތޭ ބިލެއް.. ވިޔަފާރި ކުރަން ގަސްދުކޮށް އެވިޔަފާރީގެ އޮނިގަޑު އެކުލަވާލާނީ ވެރިފަރާތުން.. މިއީ 100 އަހަރުން 1 ފަހަރު ދިމާވާ ކަމެއްކަމަށް ސައިންސް ވެރިން ވިދާޅުވަނީ.. ޕުރައިވެޓް ސެކްޓަރ ގައި މަސައްކަތްކުރާ ދިވެހިންގެ މުސާރައަށް ބަދަލު ގެނައުމާއި ވަކިކުރުމާއި ލީވްތައް ދިނުމަކީ އެގްރިމަންޓަކުން ހަމަޖެހޭނެކަމެއް... އަސްލު މިހާރު ތިއުޅެނީ ކުންފުނިތަކުގައިތިބި އެމްޑީޕީ ނޫން މީހުންކަނޑާލާ ޔެލޯ މީހުން ވައްދަންކުރާކަމެއް... ރ.ސޯލިހު އަށް ޤައުމު މެނޭޖް ނުކުރެވޭނަމަ އެއްވެސް މަޖްބޫރެއް އެބައޮތްތޯ ވެރިކަމުގައި ހުރުން. ސޭޓްމެން ދިނީ.. 999 ރ. އަދި 2222 ރ\nދިވެހި ދައުލަތުގައި ހުރި ފައިސާތައް ކޮވިޑް ޖެހުނު ބޭރު މީހުންނަށް ޚަރަދުކޮށް..ހުސްކޮށް، ދިވެހިން ވަޒީފާތަކުން ކަނޑާލާ ސަލާމް ޖަހަން މަގުމަށްޗަށް ދޫކޮށްލަން ކުރާކަމެއް....ރިސޯޓްތަކުގައި 30% ދިވެހިންނަށް ވަޒީފާގެ ފުރުސަތު ލިބެނީ...އަދި ވަރަށް ކުޑަ މުސާރައަކަށް 50 އަހަރު މިއުޅުނީ.. މިނިމަމް ވޭޖް ކަޑައަޅަން ބިލެއް ފާސްނުކުރެވި ވަޒީފާތަކުން މީހުން ކަޑާލާ ބިލެއް....\nމެއި 30, 2020 21:02\nއަސްލު ހާލަތުގެ ގޮތުން ވަޒީފާއިން ވަކި ނުކޮއް ނުވީމަ ދޯ ކުރާނީ. ޙަމައެކަނި އެއްއޭނގަލް އަކުން ވިސްނައިން މިވަގުތު ވާކަށްނެތް. އަހަރެން ދެކުނިން މިދިޔަދެމަހު ވަޒީފާއައް ހަމައައް އަންނަން ނުޖެހި މުޅި މުސާރަ ދިންތަން. ނަމވެސް މުޅި އެލަވަންސް ނުދެވުނީމަ ވެރިންނާދިމަލަށް އެއްޗެހިގޮވިތަން.\nމެއި 30, 2020 21:05\nމީ އެއްވެސް ބަޔަކު ދުވަހަކުވެސް އަންނާނެ ކަމަށް ހީވެސް ކޮއްފައިވާ ހާލަތެއްނޫން، ހާއްސަ ހާލަތުގައި ތަފާތުކޮއް ކަންކަން ކުރަންޖެހޭނީ، މަޖުބޫރުކޮއްގެން ވަޒީފާއަކު ނުގެންގުޅެވޭނެ، ވެރިން ޖީބުން މުސާރަދޭންބުނާއިރު އެމީހުންވެސް ތިބީ މިހާލަތައް ތައއޔާރުގެ ފައިސާ ރައއކާކޮއްގެންނެނޫން، އެމީހުންވެސް ކުރަން ބައިވަރު ހަރަދު އޮންނާނެ، އެގޮތައް މުއައއޒަފުންވެސް ކޮންމެވެސް އެއްޗެއް ފަހައް ރައްކާކުރިނަމަ، ބޮޑަށް އާމްދަނީލިބޭމީހުން ކުރާ ހަރަދުވެސް ބޮޑުވާނެ\nއެހެން ގައުމުތަކުން ރައްޔިތުން ވަޒީފާއިން ނުކެޑުމައް ވިޔަގާރިތަކައް ބޮޑެތި އެހީ ދެމުން ދާއިރު މިތާގަ މިފެންނަނީ އެމްޑީޕީގެ ރޫހާނީ ތަޅުމުގެ ރައީސް ހުންނަވައިގެން ރައްޔިތުން ވަޒީފާތަކުން ވަކި ކުރުމައް ބިލު ފާސްކޮއްދޭތަން. މިއޮތީ އަހަރެމެންގެ އަތުން 2018ގަ ލީ ވޯޓުގެ ރަހަ ލިބިފަ.\nމެއި 30, 2020 21:08\nތިޔަ ބިލުފާސް ކުރާއިރު ހުރިހާ މެމްބަރުންވެސް ނިކަން ހެވިފައި ތިއްބަވާފަ ތިކަން ކޮއް ނިންމާފައި މެމްބަރުންގެ ބޮޑު މުސާރާގައި މެމްބަރުންގެ އަނބިދަރީންގާތައް ގޮސް ބޮޑު މުސާރައިން ގަތް ތަކެތީން ކުކުޅު ބިރިޔާނީ އާއި އައިސް ކުރީމް ކާލައިގެން އޭސި ކުރި ކޮޓަރިތަކުގައި ނިިދި ކުރައްވާށެވެ.\nމެއި 30, 2020 21:09\nސަރުކާރުން މަސައްކަތްކުރަނީ ވިޔަފާރިވެރިން ހިންހަމަ ޖައްސައިދީ ނުކަމެތި ރައްޔިތުން އިތުރަށް ނުކަމެތިކޮށްލުމަށް ޙައްޤުތަށް ހޯދައިދިނުމަށް ވަޢުދުވެ އައި ސަރުކާރުގެ ކޮންމެ ފިޔަވަޅަކުންވެސް ފެނިގެންދަނީ ނިކަމެތި ރައްޔިތުން އިތުރަށް ނިކަމެތިކުރަމުންދާމަންޒަރު އަދިވެސް މުޅިޤައުގެ ރައްޔިތުން އެކީއެކައްޗަކަށް އެމްޑީޕީއަށް ތާއީދުކޮށް ވެރިކަމާ މަޖިލީހާ ކައުންސިލްތަކާ ނުވިތާކަށް މުޅިޤައުމު އެމްޑިޕިއަށް ވެދުންކުރަންވީ\nމެއި 30, 2020 21:22\nކޮބާ ފައިވިއްދާފަ ރިސޯޓްބޯއީސްތަށް ވޯޓްދީގެން ގެނައި ސަރުކާރު! ހެހެހެހެ\nމެއި 31, 2020 00:00\nރައީސް ޔާމީނައް .. ވޯޓުނުދިން..ހުރިހާ..ރިސޯޓުބޯއިސް..އަށް .. ސަލާންރައްދުކުރަން.. ރާކަނިމަސް..ކެވިއްޖެތޯ..ބަޑުފުރޭވަރައް..ދެން ..މަގޫފަތްކާން ..ތައްޔާރުވޭ..\nމެއި 30, 2020 21:25\nގައިމު ހިންނަވަރު އިބްރަހިމް ބުނި އެއްވެސް މީހަކު ވަޒީފާ އިން ވަކި ނުކުރާނަމޭ.\nމެއި 30, 2020 22:49\nބުނި ހުރިހާ ކަމެއް އަނެއް ކޮޅަށް. ޒީރޯ ޓޮލަރެންސް ވެސް.\nމެއި 30, 2020 22:50\nބުނި ދޯ ސްޓިކަރ ވެސް ނުޖަހާނަމޭ. އޭގެންވެސް ރެކޯޑް ހަދައިފި.\nމެއި 30, 2020 22:10\nހެޔޮފުޅހު ވެރިމީހާ ފެނިއްޖެދޯ؟ މިވެރިކަން ގެންނަން ފޫގެޅި މީހުން ދެން ތިބޭ ދަތްކޮށްޓަން.\nމެއި 30, 2020 22:39\nހައްހައްހައްހައްހައްހައްހައް..............................................100 އިގެ ކޮމެންޓެއް.\nމެއި 31, 2020 01:54\nތި ބޭފުޅާ މިކަމުގަ އުފާ ފާޅު ކުރަންވީ ސަބަބެއް ނުވިސްނުން. ތަގުދީރުގަ ވާކަމެއް އެކަކައްވެސް ނޭންގޭ.\nމެއި 31, 2020 05:53\nކަލޭމެންގެ އަތްތަކުން ހޯދައިގަންނަ ކަންތައް ތަޤުދީރާ މަތިނުކުރެވޭނެ. ކަލޭމެން ދެކަންފަތް ބީރު ވެފަތިބީމަ އަހަރުމެން ދެއްކި އެއްވެސް އަޑެއްނީވުނު. ކަލޭމެންގެ ހުރިނިކަމެތިކަމާ އަދި ގޮތް ދޫނުކޮށް ތެދު ދޮގަށް ހެދީމަ އަހަރެން ހިނިއަންނަނީ. މިހާރު އެތައްޔާރުވަނީ ލީގަލްކޮށް ވަޒީފާއިން ދުރުކުރަން. އެހެން ނަހަދާ ކަލޭމެން ބުރުއްސާލައިފިނަމަ ލޭބަރ ރިލޭޝަން އޮތޯރިޓީ އަށް ދުވާވަރުން ބޮލާ ނުފޮރުއްޕާން ވާނެތީ ގާނޫނަކުން ބާރުލިބިގެން އެކަން ކުރަން އެއުޅެނީ. ދެންތިބޭ ރާކަނި މަސްކެވިފަ. އަހަރެންވާ ސަލާމް. ވައާޚިރު ދަޢުވާނާ ޢަނިލްޙަމްދު ﷲ.\nމެއި 30, 2020 22:42\nބޭނުން މީހުން ނަށް ލޯނު ދެވުނީމަ ސަޅި ޤާނޫނެއް. ވިވަރުން ވެސް ރައްޔިތުންގެ ތެރޭގައި ތިބި ބައެއްމީހުންނަކަށްނުވިސްނެ . ޝުކުރިއްޔާ ސަރުކާރު\nމެއި 30, 2020 23:07\nގާނޫނަކުން ފާސްކޮއްލަ ދީބަލަ، ރިސޯޓު އޯނަރުން އެހެންވެސް ވިޔަފާރި ހިންގާމީހުންނަށް ފައިދާ ވާފަހަރު މުވައްޒަފުންނަށް ބޯނަސްއެއް ދޭގޮތަށް، ނުކެރޭނެ އެގޮތަށް ފާސްކުރަން... ތި ފާސްކުރަން ތިތިބެނީ ހުސް ވިޔަފާރި ވެރިން، ރައްޔިތުން ފެލަމުން، ނިކަމެތި ކުރަމުން ތިދަނީ، ﷲ ގެ ކޯފާ ލައްވާނެ\nމެއި 30, 2020 23:10\nسبحان الله ހާދަ ދެރައޭ\nމެއި 30, 2020 23:13\nޢަދިވެސް މަތިމައްޗަށް 100ޕަސެންޓް މެޖޯރިޓީ ދީ.އޭރުން ރަނގަޅުވާނީ.އެމީހިން އެކަނި ކައިގެންތިބީމަވީ.\nމެއި 30, 2020 23:29\nކިހާވަރެއް ރިސޯރޓު އޯނަރުން މިސޮރަށް ދިނީބާ؟ މީނަ ބިލެއް ހުށަނޭޅިއަސް އެތިބީ ގިނަ ޢަދަދެއްގެ ބަޔަކު ކަޑާފަ ގެއަށް ފޮނުވާލާފަ؟ އަލީވަހީދު އާއި މަބްރޫކު ކިޔާ އެއްޗަކާ ބަނޑާރަނާއިބު ކިޔާ އެއްޗެއް ދިމަލެއްނުވޭ؟ މީ ކޮންފަދަކަމެއް\nމެއި 31, 2020 00:05\nމަޓީ އަށް ފަސޭހަ ކޮށްދޭން ވެގެންނެވެ.\nމެއި 31, 2020 00:28\nކީއްކުރާ ގާނޫނެއް؟؟ މި ހާރުވެސްް ގާނޫނުގައި އޮވޭ އިނާޔަތް ދިނުމަށްވެސް، އަދިވެސް ގާނޫނު ހަދަންތިބި މަ ހުޖަނުން މާރޗްމަ ހު މުސާރަ ވެސްނުދޭ. ތިގާނޫނު ފާސްކޮއްފިއްޔާ އާމްދަނީ އިތުރުވާ ކޮންމެ މަ ހަކު އިތުރު ބޯނަސް ސްޓަރފުންނަށްް ދޭންޖެ ހޭނެ، މުސާރަ 10ވަނަ ދުވަ ހުގެ ފަަ ހުން ދޭނަމަ ކުންފުނިން އިތުރު އެލަވަންސެއް ސްޓަރފުންނަށްދޭންޖެ ހޭ. އެއީ އެންމެެ ދުވަ ހަކު ނާދެވުނަސް މުސާރައާއި ސާވިސްޗަރޖް ނުލިބޭ.. ތިބިލް ތީ ހަމައެކަނި މުއްސަދިިންް ސަލާމަތްކުރަން ހުށައަޅާ ބިލެއް، މަ ހުޖަނުން ބޭނުންގޮތަކަށްސްޓަރފުން ހަންދަމާލަންް ފާސްކުރާބިލެއްތީ.\nމެއި 31, 2020 00:40\nރާކަނިމަސްކެވިއްޖެ މާދަމާ ސޭޓްް ޖަލްސާއިން ފެންނާނެ، މި ހާރުން މި ހާރަށް ސޭޓް ތިބިލް ވޯޓްދީފި، އެކަމަކު އަދިވެސް އިނާޔަތުލާރިވެސް ނުދޭ މާރޗް މަ ހުގެ މުސާރަނުދޭ. ސޭޓްމެން ގާނޫނު ހަދާ އަމަލެއްނުކުރޭ މި ހާރުވެސް ސަންގަ 500 ގިނަ މުއައްޒަފުން އެބަތިބި، ރެޔާދުވާލު ގޭދޮށު މަސްފެކޓަރީ އަޅަނީ. މައިދާތަމެން ސްވީޓްގަ ނާޗަރަންގީ ކުޅެނީ ސްޓަރފުން ދަރީންނަށް ނުކާންދީ ސޭޓްގެ ދަނޑު ތައް ހަދަނީ ކޮބާތޯ ގާނޫނު، ފެ ހި ގާނޫނު\nމެއި 31, 2020 01:05\nކޮންމެމީހަކުވެސް ވަޒީފާދޫކޮއްލާފާ އަމިއްލއައް ކޮންމެސް މަސައްކަތެއްފައްޓަވާ ވަޡީފާގެ އިތުބާރުގެއްލޭ ހިސާބައްދަނީ މީ މުއްސަނދި ފަޤީރުންއުޅޭ ޤައުމެއް\nކޮން ޒާތެއްގެ ބަޔަކައްތަ ވެރިކަން ދެވިގެން މިއުޅެނީ. ސިޔާސީ މީހހުން ކޮންމެހެންވެސް ނުކަނޑާތި. ބުއްޅޮ\nމެއި 31, 2020 01:13\nޖަވާ ހިރެއްފަދަ އޭޖީ. ހަމަ އެފަދަ ޕީޖީ. ވިޔަފާރިވެރިންގެ ހަޒާނާ. މި ވެރިންގެ ޖީބައް ބަންޑުން ކޮއްލައިފިތާ\nމެއި 31, 2020 01:19\nމިނިމަމް ވޭޖް ކަޑައަޅަން ބިލެއް ފާސްނުކުރެވި ވަޒީފާތަކުން މީހުން ކަޑާލާ ބިލެއް....\nމެއި 31, 2020 05:06\nއެންމެން ނުކުންނަންވީ މުޒާހަރާ ކުރަން. ކޮވިޑް-19 އަށް ވުރެ ނުބައި ބައްޔެއް މިއޮތީ ރާއްޖެއަށް ޖެހިފަ އެޖެންޑަރ-19\nމެއި 31, 2020 08:18\nއެއްވެސް އިންތިޚާބެއްގައި، އެއިންތިޚާބަކަށް ސިޔާސީ ޕާޓީ އަކުން ކުރިމަތިލައިގެން އަހަރެންގެ ގާތަށް ވޯޓު ހޯދަން އަންނަ ކޮންމެ މީހަކަށް އަހަރެންގެ ވޯޓު ޙަރާމެވެ. އެއީ ކޮންމެ މީހަކަށް ވިޔަސް އަދި ކޮންމެ ޕާޓީއަކަށް ވިޔަސް ވަރިހަމައެވެ.\nމެއި 31, 2020 19:19\nރައްޔިތުންގެ ތެރެއިން ގިނަބަޔަކު ހެއްލުނު ހެއްލުމުގެ ހިތިނަތީޖާ މިއަދު މިގައުމުގެ އެއްމެން ގެ ކަރުގަ ރަހަލައްވާލާނެ. ދެން ކުރެވޭނެ މާ ބޮޑުކަމެއްނެތް. ވަރަށް ސަލާމް ވޯޓްދެއްވި ހުރިހާބޭފުޅުންނަށް.


Story: Moya kolli maa EP56 - One Online\nއިރުކޮޅަކުން ވަދެގެން އައި ސަމީރާ އާއި ސާހިލްގެ އިތުރުން އާޝިގާ ފެނިފައި ޝެލީ ފުންމައިގެން ތެދުވިއެވެ. އެދިޔަގޮތަށް ގޮސް ފުރަތަމަވެސް ޝެލީ ހިފީ ސާހިލްގެ އަތުގައެވެ. ސާހިލް ޝެލީގެ މޫނަށް ފުން ނަޒަރަކުން ބަލައިލިއެވެ. ހުރިހާ މީހުންގެ މެދުގައި ޝެލީ އެފަދަ ކަމެއް ކުރުމުންނެވެ. މޭޒާ ދިމާލަށް ހިނގަމުން އައި ޝެލީގެ ތުންފަތުގައިވީ ހިނިތުންވުމެކެވެ. މިއަދު ޝެލީ އެންމެންގެ ކުރިމަތީގައި ކުރަން އުޅޭ ކަންތައް ހަނދާންވެފައި އެ ހިނިތުންވުން ފުންވިއެވެ. ޔަގީނުންވެސް ޝެލީގެ އެ ނިންމުމުގެ ސަބަބުން އެތައް ބަޔަކު އުފާކުރާނެއެވެ.\nހުރިހާ މީހުންނަށް ހައިރާންކަމެއް ލިބުނީ ޝެލީ ދެން ކުރި ކަމަކުންނެވެ. ނިމާންގެ ކަނާތްފަރާތުގައި ހުރި ގޮނޑީގައި ސާހިލް ބޭންދުމުންނެވެ. އެއީ ޝެލީ އިން ގޮނޑިއެވެ. ވާނުވާ ނޭނގި ސާހިލް ލަދުވެސްގަތެވެ. އަވަހަށް ޖީބުގައި އޮތް ފޯނު ނަގާފައި ޝެލީއަށް މެސެޖެއް ލިޔެލާފައި ފޮނުވިއެވެ. ސިޔާ ކައިރީގައި އިށީން ޝެލީ މެސެޖް ބަލާލާފައި ސާހިލްއަށް ހިނިތުންވުމެއް ދިނެވެ.\nކޮފީތައްޓެއް ހިފައިގެން ކޮޓަރިއަށް ވަންއިރު އިކާން ފެންނަން ނެތެވެ. ޖޫލީ އެތެރެ ބަލައިލިއެވެ. ބެލްކަންޏަށް ނުކުމެވޭ ދޮރު ހުޅުވާފައި ހުރުމުން ޖޫލީ ދިޔައީ އެދިމާލަށެވެ. ވީވެސް އެހެންނެވެ. އޮށޯވެވޭގޮތަށް ހުރި ގޮނޑިއެއްގައި ފިކުރެއްގައި އިކާން އޮތެވެ. ޖޫލީ އެތެރެއަށް ވަދެފައި ދެން އައީ ބޭސްކާޑެއްވެސް ހިފައިގެންނެވެ.\n"މިތަނުގަ ކިހިނެއްވެފަ ތިއޮތީ" ޖޫލީ އެހިއެވެ. ކައިރީގައި ޖޫލީ ހުރިކަން އެނގުމުން އިކާން ތެދުވެ ގޮނޑީގައި އިށީންނަން އުޅުނެވެ. އެހެންނަމަވެސް އެއް އަތުގައި އަޅާފައިވާ ޕްލާސްޓަރާއެކު އެކަނި ތެދުވަން އިކާނަށް ދަތިވިއެވެ. މޭޒުމަތީގައި ގެނައި އެއްޗެހި ބަހައްޓާފައި ޖޫލީ އިކާނަށް އެހީވެދިނެވެ.\n"ބޭސްކާ ގަޑި ޖެހިއްޖެ" ޖޫލީ ބުންޏެވެ. ކިރުތައްޓާއެކު އިކާނަށް ބޭސްދީފައި ވަކިން ހުރި ގޮނޑީގައި ޖޫލީ އިށީނެވެ.\n"ކީއްވެ ދައްތަމެންނާއެކު ނުދިޔައީ" ޖޫލީ އެހިއެވެ.\n"ނެތް ދާހިތެއް. އެހެންނޫނަސް މިގޭ ހިޓްލަރު ބައްޕަ ބުންޏެއްނު ގެއިން ނުނިކުންނާށޭ" ފާޑަކަށް ހީލަމުން އިކާން ބުންޏެވެ.\n"މިއަދު ސިޔާ އަތުވެއްޖެ. އެކަން އެނގޭތަ؟" ޖޫލީ އެހިއެވެ. އިކާން ބޯޖަހާލިއެވެ.\nއިކާންގެ އާއިލާ އެއްވެސް މީހަކާ ނަޒަރު ސީދާކުރަން ލަދުން އާޝިގާ އިނަސް އެއިން އެއްވެސް މީހެއްގެ ނަޒަރު ބިންމަތީގައި ކުދި ފިޔަވަޅުތަކެއް އަޅަމުން އުޅުނު އަސަލް އިން ނުނެއްޓެއެވެ. ހާއްސަކޮށް ޝިއުރާއެވެ. އެންމެފަހުން ކެތްނުވެގެން ޝިއުރާ ތެދުވިއެވެ. އަސަލް އުރާލައިގެން އައިސް ކުރިން އިންތަނުގައި އިށީނެވެ. ކައިރީގައި އިން ސިޔާ އަސަލްއަށް ދެއްކިއެވެ. އެއީ އަސަލްގެ ދޮންތި ކަމުގައި ބުންޏެވެ. އެގޮތަށް ޝިއުރާ މުހާތަބްކުރީ އަސަލް އާއި ސިޔާއާ ލޭގެ ގުޅުމެއް އޮވެގެންނޫންހެން ހީވެފައި ސިޔާ އިނެވެ. ޝިއުރާ އަތުން އަސަލް ނެގީ އައްބާސްއެވެ. ލޯބިކޮށްލާފައި ދެން ދިނީ ލަކްޔަންއަށެވެ. ފުރަތަމަ ފަހަރަށް ލަކްޔަންއަށް އަސަލްގެ ދެލޮލުން އިކާން ސިފަވިހެން ހީވިއެވެ. ކިތަންމެ ނޫންކަމަށް ހެދުނަސް އެއީ ލަކްޔަންގެ އެއްބަނޑު ކޮއްކޮގެ މާމަ ދަރިފުޅެވެ. އިކާން ކުރި ކުށެއްގެ އަދަބު އެ ތުއްތު ކުއްޖާއަށް ލިބެން ނުޖެހެއެވެ. އަސަލްގެ ކުޑަކުޑަ ހަށިގަނޑުގައި ލަކްޔަން ބައްދާލިއެވެ. އެހިނދު ލަކްޔަންގެ ދެލޮލުން ކަރުނަ ނީރާލިއެވެ.\n"އެންމެންނަށް މިއަދު ކިހިނެއްވާ ދުވަހެއް؟ ކީއްވެ އަސަލްދެކެ އެހާ ލޯބިން އެ އުޅެނީ. އަލަކަށްވެސް ނޫން އެކުއްޖާ ފެނުނީ" ސިޔާ އެހިއެވެ. ޝެލީ ހީލިއެވެ. އެ ހަގީގަތް ސިޔާއަށް އެނގެންވީ ވަގުތު ޖެހުނީކަން ޝެލީއަށް އެނގުނެވެ.\n"އެއީ ސިޔާގެ ދޮންބެގެ ދަރިއެއްނު. އަސަލް މަންމަ އެއީ އިކާންގެ ވައިފް" ސިޔާގެ ކަންފަތްދަށުގައި ސިއްރުން ޝެލީ ބުނެލިއެވެ.\n"ކީކޭ...؟" ސިޔާގެ މޫނުމައްޗަށް ހައިރާންކަމެއް ވެރިވިއެވެ. އެއީ ކިހިނެއްވީ ކަމެއް ހެއްޔޭ ހިތަށް އެރިއެވެ.\n"ދެން ފަހުން ތިވާހަކަދައްކާނީ. މިހާރު ދޮންތަ މިއުޅެނީ އެނައުންސްމަންޓެއް ކުރަންވެގެން" ސިޔާއަށް އެއް ލޯ މަރާލާފައި ޝެލީ ބުންޏެވެ.\nސައި ފެށި އެއްބަޔަކު އަނގަތަޅަން މަޑުކޮށްލައިގެން ތިއްބެވެ. މިއިން ދުވަހަކުވެސް މާގިނަ ވާހަކަތަކެއް ދައްކާފައިނުވާ ލަކްޔަން އާއި ނިމާން ތިބީ އޮލަ ވާހަކައެއްގައެވެ. އެމަންޒަރު އަލްމާޝްއަށް ވީ މުޅިން އާ މަންޒަރަކަށެވެ. އެހެންކަމުން ނުބަލަން ހުއްޓަސް އެދިމާލަށް އަލްމާޝްއަށް އިރުކޮޅަކާ ބަލައިލެވެއެވެ.\n"މަންމާ، އަޅުގަނޑު ވާހަކައެއްބުނަން ބޭނުން" ޝެލީ ބުންޏެވެ. އަލްމާޝް އާއި ނިމާންގެ ސަމާލުކަން ޝެލީއަށް ހުއްޓުނެވެ.\n"އަޅުގަނޑު މެރީކުރަން ބޭނުން" ޝެލީ ބުންޏެވެ. އަލްމާޝްގެ ދެތުންފަތް ދެފަރާތަށް ދެމިލިއެވެ. ޝެލީ ކައިވެންޏެއް ކުރުމަކީ މިހާރު އަލްމާޝް އެންމެ އެދޭ ކަންތަކެވެ.\nވަގު ލޮލުން ޝެލީ ސާހިލްއަށް ބަލައިލިއެވެ. ބޯން ނެގި ފެންތައްޓާއެކު ސާހިލް ގަބުވެފައި އިނެވެ. އަނެއްކާވެސް ޝެލީ މީހަކާ އިންނަ ވާހަކަދެއްކީތީ ސާހިލް ކަންބޮޑުވެއްޖެއެވެ. މިފަހަރު އިންނަން އުޅެނީ ކާކާ ކަމެއްވެސް ނޭނގެއެވެ. ސާހިލް އިނީ ޝެލީ ދޭނެ ޖަވާބެއްގެ އިންތިޒާރުގައެވެ.\n"ވަރަށް ބޮޑަށް މަރުހަބާ ދަރިފުޅާ. އެކަމަކު ބައްޕައަށް ވަލީދެވޭނީ އެއީ ކޮންކުއްޖެއްކަން އެނގުނީމައެއްނު" ސަމާސާ ރާގެއްގައި ނިމާން ބުންޏެވެ. ޝެލީ ހީލިއެވެ.\n"ބައްޕަގެ ކަނާތްފަރާތުގަ ތިއިނީ" ޝެލީ ބުންޏެވެ. އަލްމާޝް އާއި ނިމާނާ އެކު ބަލައިލިއެވެ. ވާނުވާ ނޭނގިފައި އިން ސާހިލްވެސް އޭނާގެ ކަނާތްފަރާތަށް ބަލައިލިއެވެ.\n"ސާބަހޭ. ދަރިފުޅުގެ ކަނާތަފްރާތެއް ނޫނޭ. ނިމާންގެ ކަނާތްފަރާތުގައޭ ދަރިފުޅު ތީނީ" ސާހިލް ބޮލުގައި ޖަހައިލަމުން ސަމީރާ ބުންޏެވެ. ގަބޫލުނުކުރެވިފައި ސާހިލް ޝެލީއަށް ބަލައިލިއެވެ. މަޖާވާން ވިޔަސް ޝެލީ އެފަދަ ސަމާސާއެއް ކުރީތީ ސާހިލް ދެރަވިއެވެ. އެއްވެސް ސިފައެއްގައި ސާހިލްގެ އިހުސާސްތަކާ ކުޅުމުގެ ހައްގެއް ޝެލީއަށް ނޯންނާނެއެވެ. ހިނިތުންވުމެއްގެ ބަދަލުގައި ސާހިލްގެ މޫނުމަތިން މާޔޫސްކަމެއް ފެނުމުން ޝެލީ ހާސްވިއެވެ. ޝެލީ ހުށަހެޅި ހުށަހެޅުން ސާހިލްއަށް ގަބޫލުނުކުރެވެނީކަން ޝެލީއަށް އެނގުނެވެ. އެހެންކަމުން ޝެލީ ވިސްނާލިއެވެ. ސާހިލްއަށް އެކަން ޔަގީންކޮށްދޭނީ ކިހިނެއް ހެއްޔެވެ؟\nކުއްލިއަކަށް ޝެލީ ތެދުވެގެން އައިސް ހުއްޓުނީ ނިމާންގެ ކައިރީގައެވެ.\n"ދީބަލަ ބައްޕަގެ ތަޅުދަނޑިފަތި" ޝެލީ ބުންޏެވެ. ނިމާން ޖީބަށް އަތްލާފައި ދެ ތަޅުދަނޑީގެ ފައްޗެއް ނެގިއެވެ. އެތަނުން ޝެލީ ނެގީ ނިމާންގެ އޮފީސް ތަޅުދަނޑިއެވެ. އޭގައި އިން ރިހިކުލައިގެ އަނގޮޓި ޝެލީ ނެގިއެވެ. ޝެލީ ކުރަން އުޅޭ ކަމެއް ނޭނގި ހުރިހާ މީހުން ތިބީ ބަލަހައްޓައިގެންނެވެ. އެހުރިހާ މީހުންނަށް ހީލެވުނީ ސާހިލްގެ ކުރިމަތީގައި ކުރުކަކޫ މައްޗަށް ޝެލީ އިށީނުމުންނެވެ.\n"އަހަރެންނާ އިންނާނަންތަ؟" ޝެލީ އެހިއެވެ. ސާހިލްއަށް ހެވުނެވެ. ދެއަތްތިލައިން މޫނުގައި އަތްއެޅުނުހެން ހީވެ އަވަހަށް ދެއަތް ނަގައިފިއެވެ. ކޮޅަށް ތެދުވިގޮތަށް ނިކަން އަވަހަށް ޝެލީގެ ދެކޮނޑުގައި ހިފައި ނެގިއެވެ.\nބޯޖަހާލާފައި ޝެލީ އަތުގައި އޮތް އަނގޮޓި އިނގިލީގައި އެޅިއެވެ. ދެން ޝެލީގެ ކޮނޑުގައި އަތް ވަށާލާފައި ނިމާނާ ކުރިމަތިލިއެވެ. އެންމެންގެ ތެރޭގައި ކައިވެންޏާ ގުޅިގެން ޝެލީ ސަމާސާއެއް ނުކުރާނެކަން ސާހިލްއަށް ޔަގީންވެއެޖެއެވެ. އެހެންކަމުން އެ ހުށަހެޅުން ސާހިލް ގަބޫލުކުރިއެވެ.\n"ނިމާންބޭ. އަޅުގަނޑު ރޯޒްމެލޯ....." ސާހިލްއަށް ހެވުނެވެ. އުފަލުން ގޮސް ވާހަކަދައްކަންވެސް ސާހިލްއަށް ދަތިވިއެވެ. "ސޮރީ ޝެލީގެ ކައިވެންޏަށް އެދެން" ސާހިލް ބުންޏެވެ. ނިމާން ހީލާފައި ބޯޖަހާލިއެވެ. ދެން ތެދުވިގޮތަށް ނިމާންގެ ގައިގައި ބައްދާލިއެވެ. ދެލޮލުން ފޭދުނު ކަރުނަތިކި އަލްމާޝް ފޮހެލިއެވެ. ޝެލީއަށް ބަލަހައްޓައިގެން އަލްމާޝް އިނީ ލޯބިން ފުރިގެންވީ ބެލުމަކުންނެވެ. އަލްމާޝް ދެއްކި ވާހަކަތައް އަޑުއަހައި އެގޮތަށް ޝެލީ އަމަލުކުރީތީ އަލްމާޝް ހިތްހަމަޖެހުނެވެ.\nކައިވެނިކުރާނެ ވަކި ތާރީހެއް ކަނޑަނޭޅިޔަސް އެކައިވެންޏަށް ޝެލީގެ މުޅި އާއިލާ ރުހި ގަބޫލުވިއެވެ. ހާއްސަކޮށް މިކާލެވެ. ޝެލީއަކީ އިއްފަތްތެރިކަން ނަގާލާފައި ހުރި ކުއްޖެއްކަން އެނގި ސާހިލް އެވަރުގެ ބޮޑު ނިންމުމެއް ނިންމީތީ މިކާލްގެ ހިތުގައި ސާހިލްއަށް އޮތް އިހުތިރާމާއި ގަދަރު އެތައް ތަނެއް ބޮޑުވެގެން ދިޔައެވެ. ބާކީ ތިބި ހުރިހާ މީހުން ޝެލީ އާއި ސާހިލްއަށް މަރުހަބާ ކިއިއެވެ.\n"މިދަނީ ދާން އިނގޭ. މަންމަ އުންމީދުކުރަން މާލަސްތަކެއް ނުވެ ދަރިފުޅު އެގެއަށް އަންނާނެ ކަމަށް" ދިޔުމުގެ ކުރިން ސަމީރާ ޝެލީއާ ބައްދަލުކޮށް ބުނެލިއެވެ. ޝެލީ ބޯޖަހާލިއެވެ.\n"އަހަރެމެން ވާހަކައެއް ދައްކާލަން ބޭނުން" ޝިއުރާ ބުންޏެވެ.\nސަމީރާ ބަލައިލުމާއެކު ޝިއުރާ ގޮސް ހިފީ ސަމީރާގެ އަތުގައެވެ. އާޝިގާ އާ އެއްވެސް ވާހަކައެއް ދެއްކުމުގެ ކުރިން ސަމީރާގެ ހުއްދައެއް ހޯދުން ޝިއުރާއަށް މުހިންމުވިއެވެ.\nބާލީސް މަތީގައި ބޯއަޅައިގެން އޮތް އިކާންގެ ނަޒަރު ހުއްޓިފައިވަނީ މަތިން އެނބުރެމުން ދިޔަ ފަންކާއަށެވެ. މާޒީގައި ދިރިއުޅެވުނު ގޮތްތަކާ މެދު އިކާން ވިސްނަމުން ދިޔައެވެ. ޕްލާސްޓަރު އަޅާފައި އޮތް އަތުގެ ޕްލާސްޓަރު ގަނޑުގެ ތެރެއިން އަތް ހިރުވަން ފެށުމުން އެކަން އިކާނަށް ތަކުލީފަކަށް ވެއްޖެއެވެ. އެއީ އިކާންގެ ވިޔާނުދާ އުޅުމުގެ ސަބަބުން ލިބުނު އަނިޔާއެއް ކަމަށް ހުދު އިކާންވެސް ގަބޫލުކުރެވެއެވެ. އެދުވަހު ލަކްޔަން ރުޅިއައިސްގެން ގޮނޑި މަޅާލި ވަގުތު ދެއަތް އުފުލާލެވުނު ވަގުތު ބޮޑުވަރުވީ އިކާންގެ ވާއަތަށެވެ. ގޮނޑިން ޖެހި ވާއަތުގެ ކަށިގަނޑެއްގައި ރެނދުލީއެވެ. ބިންދައިގެން ނުގޮސް އިނީ ކިރިޔާއެވެ. އެދުވަހު އަތް ނުނެގުނުނަމަ ބޮލުން ތަންގަނޑެއް ފަޅައިގެން ދިޔައީހެވެ. އަތް ދުޅަވެ ރިއްސާވަރުން ހޭބުއްދި ފިލައިގެންވާރު ވިއިރުވެސް އެއްވެސް މީހެއްގެ ގާތު އެވާހަކަ ބުނަން ނުކެރިފައި ކޮޓަރީގައި އިނެވެ. އެވޭނުގައި އެނދުގައި ތެޅިފޮޅެމުން ދަނިކޮށް ރޭގަނޑުގެ ކާއެއްޗެހި ހިފައިގެން ކޮޓަރިއަށް ވަން ޖޫލީ އިކާނަށް ހަމްދަރުދީވިއެވެ. އިކާން ގޮވައިގެން ޖޫލީ ހޮސްޕިޓަލަށް ދިޔައީ ލަކްޔަންގެ ހުއްދަ ނުހޯދައެވެ. ލަކްޔަންގެ ސިކުނޑި އެދުވަހު އެންމެ ރަނގަޅަށް މަސައްކަތް ނުކުރާތީ ލަކްޔަން ކައިރީގައި އަހަން ނުކެރުނީއެވެ.\nކުއްލިއަކަށް އިކާން ސިހުނީ ކައިރީގައި އޮތް ފޯނު ރިންގުވާން ފެށި އަޑަށެވެ. ގުޅަނީ ރާވީއެވެ. ރާވީ އާ އެއްގޮތަކަށްވެސް އިކާން އެއްވެސް ގުޅުމެއް ނުބާއްވާތާ މަސްދުވަސް ވެއްޖެއެވެ. އެފަހަރުވެސް އެފޯނަށް ޖަވާބުދޭން އިކާން ބޭނުމެއް ނުވިއެވެ. އެ ފޯނަށް ޖަވާބުދީފިނަމަ ދެން ކަންތައް ވާނީ ކިހިނެއްކަންވެސް އިކާނަށް އެނގެއެވެ. ދިރިއުޅުމަށް ހެޔޮ ބަދަލެއް ގެންނަން ވިސްނަން ބޭނުންނުވިޔަސް އަބަދުހެން އިކާނަށް ވިސްނެނީ އެކަމާއެވެ.\nގޭތެރޭގެ އަޑުގަދަވެގެން އުޅޭހެން ހީވުމުން އިކާން އެނދުން ތެދުވިއެވެ. ދޮރާ ދިމާލަށް ދަނިކޮށް އެ ކޮޓަރި ދޮރުހުޅުވިއްޖެއެވެ. ދޮރުމަތީގައި ހުރި ޝިއުރާ ފެނުމުން އިކާން ބަލަހައްޓައިގެން ހުއްޓެވެ. އިކާނާ ވާހަކަނުދައްކާ ތަނުގައި އެހިސާބަށް ވެސް ޖޫލީ ފިޔަވާ އެއްވެސް މީހަކު ނާދެއެވެ. ކުއްލިއަކަށް ޝިއުރާ އައިސް ހުރުމުން އިކާން ހިތުގައި ސުވާލު އުފެދުނެވެ.\n"ވަދޭ އެތެރެއަށް. މިއީ ތިދެމައިންގެވެސް ކޮޓަރިއަކީ. މިތަނުގައި އާޝިގާއަށް ދަތިވާނެ އެއްވެސް ކަމެއް ނޯންނާނެ. ކަމަކަށް ބޭނުމިއްޔާ އަހަރެން ކައިރީގައި ބުނޭ އިނގޭ. މާދަމާ އަސަލްގެ ކޮޓަރި ހެދުމުގެ ކަންކަމުގަ ލަކީކޮއްކޮ އުޅޭނެ" ދުރުގައި ރަކިވެފައި ހުރި އާޝިގާގެ އަތުގައި ހިފައި އެތެރެއަށް ވައްދަމުން ޝިއުރާ ބުންޏެވެ. އާޝިގާގެ ކޮނޑުމަތީގައި އަސަލްއަށް ނިދިފައި އޮތެވެ. ކޮޓަރި ތެރެއަށް އެޅި ފުރަތަމަ ފިޔަވަޅާއެކު ކުރިމަތީގައި ހުރި އިކާން ފެނުމުން އާޝިގާ ކަންބޮޑުވިއެވެ. އަންހެނުންނަށް އިހުތިރާމާއި ގަދަރު ނެތް އިންސާނަކާ އެއް ކޮޓަރި ހިއްސާކުރަން ޖެހުމުން އާޝިގާ ޖެހިލުންވިއެވެ. ނިދާފައި ތިއްބާވެސް ކޮންމެގޮތެއްވެސް ހަދާފާނެއެވެ.\n"މިކޮޓަރީގައި ދެން އުޅޭ މީހާ އާ މެދު ކަންބޮޑުނުވައްޗެ. އޭނައަށް އެއްކަމެއްވެސް ނުކުރެވޭނެ" އާޝިގާގެ ކަންބޮޑުވުން ޝިއުރާއަށް އިހުސާސް ކުރެވުނެވެ. އާޝިގާގެ އަތުގައި ހިފައިގެން ގޮސް އެނދުގައި ބައިންދަމުން ޝިއުރާ ނުކުންނަން ހިނގައިގަތެވެ.\n"ޝިއުރާއްތާ..." އާޝިގާ ގޮވާލިއެވެ.\n"ކުޑާ... ކުޑާ ކިޔާ އިނގޭ" ފަހަތަށް އެނބުރިލަމުން ޝިއުރާ ބުންޏެވެ.\n"ސޮރީ. ކުޑަމީހާގެ އެއްޗެހި ބަލާދާން ޖެހޭނެ" އާޝިގާ ބުންޏެވެ.\n"އެގޯތި ސާހިލް އަންނާނޭ ސަމީރާއްތަ ބުންޏެއްނު. އެކަމާ ހާސްނުވޭ. އަސަލް ބާއްވާލާފަ ނަމާދުކޮށްގެން ރެޑީވެލާ ފިހާރައަށް ދާން. އަސަލްއަށް ބޭނުންވާ ކާއެއްޗެހި ގަންނަންވާނެއްނު" ހީލަމުން ޝިއުރާ ބުންޏެވެ.\nބަހެއްނުކިޔައި އިކާން ހުއްޓެވެ. އާޝިގާ ކަންބޮޑުވިއެވެ. މަޑުމަޑުން އެނދުން ތެދުވެގެން ގޮސް އަސަލް ބޭއްވީ ސޯފާގައެވެ. އެ ދަރިފުޅަށް އިކާން ނުރުހުމުގެ ބަހެއް ބުނާ އަޑުއަހާކަށް އާޝިގާއަށް ކެތްތެރިއެއް ނުވެވޭނެއެވެ. ސޯފާގައި ހުރި ކުޝަންތައް އަސަލްގެ މަގަތުން ޖަހާފައި އިކާނަށް ބަލައިލުމެއްވެސް ނެތި އާޝިގާ ވަނީ ފާހާނާއަށެވެ.\nއާޝިގާ ފާހާނައިގައި ވީ ހަތް ވަރަކަށް މިނިޓެވެ. ނުކުމެފައި ފުރަތަމަވެސް ލޯ ހިންގައިލެވުނީ ސޯފާއަށެވެ. އަސަލް ފެންނަން ނެތުމުން ހީވީ މޭގަނޑު އަނގައަށް އައި ހެންނެވެ. ކުރިއަށް ހިނގައިގަނެފައި އެއް އަރިއަކަށް ބަލައިލިއިރު އެނދުގައި އަސަލް ބާއްވާފައި އިކާން ހިންދެމިލަނީއެވެ.\n"ހަބަރުދާރު. މީގެފަހުން މަގޭ ދަރި ގައިގައި ތި މުޑުދާރު ދެ އަތުން އަތްނުލާތި" އިކާނާ ކައިރިވެފައި އާޝިގާ ބުންޏެވެ.\nމެންދުރުގެ ކެއުމަށް ގަރުދިޔަ ކެއްކީ ޝިދުނާ ހަމަ ގަސްދުގައެވެ. އެއީ ރާވީ ފަކުރުގަންނަ އެއްޗެއްކަން އެނގި ހުރެއެވެ. ޗުއްޓީއަކަށް ރާއްޖެއިން ބޭރަށް ގޮސްތިބި ރާވީގެ މައިންބަފައިންނާއި ރާވީ ދެއްކި ވާހަކަތަކެއް އިވިފައެވެ. ފާއިތުވެދިޔަ ދުވަސްތަކުގައި ރާވީގެ އުޅުމަށް އެއްވެސް އެދެވޭ ބަދަލެއް އައިސްފައި ނުވެއެވެ. އެހެންކަމުން ފިރިމީހާ ހެޔޮ މަގަށް އެޅުވުމުގެ ވިސްނުމެއް ޝިދުނާގެވެސް ނެތެވެ. ޝިދުނާ ބޭނުންވަނީ ރާވީ މިނެދޭ ނާޅިން މިނެދޭށެވެ.\nކާން ހަދާފައި ޝިދުނާ ކޮޓަރިއަށް ވަނީ މެންދުރު ނަމާދުކޮށްލާށެވެ. ރާވީ ގޭގައި ނެތްކަންވެސް ޝިދުނާއަށް އެނގުނީ ކޮޓަރީގައި ނެތުމުންނެވެ. ނަމާދުކޮށް އަވަދިވެގެން އިސްތަށިގަނޑުގައި ހުޅިއެއް ޖަހަމުން ކޮޓަރިން ނުކުތް ޝިދުނާއަށް ހައިރާންކަމެއް ލިބުނީ ގޭތެރެއަށް ވަން ރާވީ ފެނިފައެވެ. ތުއިގޮތަކަށް ހީލައިގެން ރާވީގެ އަތުގެ މުލައްދަނޑީގައި ހިފަހައްޓައިގެން ހުރި ކުރު ފަލަ އަންހެންކުއްޖާ ފެނުމާއެކު ޝިދުނާއަށް ނުބައި ގޮތެއްވިއެވެ.\n"މިހާރު ކޮން ރަންޑިއެއް ގޮވައިގެން ތިއައީ؟" ޝިދުނާ އެހިއެވެ. ރާވީ އާ ދިމާލަށް ކޮންމެ އެއްޗެއް ބުނާކަށްވެސް ޝިދުނާ ފަސްނުޖެހެއެވެ.\n"އޭތް... މައިންޑް ޔުއާ ޓަންގް.... މީތަ ރާވީގެ ވައިފްއަކީ... ޗި... މާމަގަނޑު" އެ އަންހެންކުއްޖާ ބުންޏެވެ. ރާވީ ހީގަތްގޮތުން ޝިދުނާގެ ރުޅިގަނޑު ފަޅައިގެން ދިޔައެވެ. ބަހެއްނުކިޔައި ޝިދުނާ ގޮސް ވަނީ ބަދިގެއަށެވެ.\n"ސަޅި. އެދިޔައީނު. ބޭބް ހާދަ ގަދައޭ..." އަންހެންކުއްޖާގެ އުނަގަނޑުގައި އަތް އަޅުވާލައިގެން ރާވީ ވަނީ ދެމަފިރިން ނިދާ ކޮޓަރިއަށެވެ.\n"ވާއު... ބޮޑު އެނދެއް ދޯ. އަޅެ އަހަރެން ގޮވައިގެން އެނދުގައި އޮށޯވެބަލަ" އަންހެންކުއްޖާ ބުންޏެވެ.\n"ތިއީ އެއްވެސް ކަމެއް ނޫނެއްނު. ހިނގާ... އެނގެއެއްނު އޮށޯތީމަ ދެން ވާނީ ކިހިނެއްކަންވެސް" ރާވީ ބުންޏެވެ.\n"އިނގެޔޭ... އެއީ މައްސަލައެއް ނޫން. ޔަގީންތަ ރާވީގެ ވައިފް ނާންނާނެކަން" އެނދުގައި އޮތް ރާވީ ދިއްކޮށްލި އަތުގައި ހިފަމުން އަންހެންކުއްޖާ ބުންޏެވެ.\n"ހަމަ ޔަގީން. އެދިޔައީ ވަރަށް ނައްޓައިގެން.... ހެހެހެ..." ރާވީ ބުންޏެވެ.\nކުއްލިއަކަށް ކޮޓަރި ދޮރުހުޅުވުނު އަޑަށް ރާވީގެ ގައިގައި ބައްދައިގެން އޮތް އަންހެންކުއްޖާ ބަލައިލިއެވެ. ނުލަފާ ޒާތަކަށް ދެމީހުންނަށް ބަލަހައްޓައިގެން ޝިދުނާ ދޮރުމަތީގައި ހުއްޓެވެ. އެއް އަތުގައި ފިހިގަނޑު އޮތްއިރު އަނެއް އަތް ފުރަގަހަށް ލައި ފޮރުވާފައެވެ.\n"އޯއެމްޖީ.. ފިހިގަނޑުން ތަޅައިގަންތަ އެ އުޅެނީ" ފުންމައިގެން އެނދުން ތެދުވި އަންހެންކުއްޖާ ބުންޏެވެ. ރާވީ ބަހެއް ނުބުނެއެވެ. ތަޅައިގަންނަން އުޅޭހެން ރާވީއަށް ހީވަނީއެއް ނޫނެވެ. ތަޅައިގަންނާނެކަން ޔަގީނެވެ. ޝިދުނާ އާ އެކު މިވީ ކުޑަދުވަސްކޮޅުގައި ވަރަށް ރަނގަޅަށް އަނބިމީހާގެ ގޮތް ރާވީއަށް އެނގިއްޖެއެވެ. ހަނދާނަށް އައީ ކައިވެނީގެ ފުރަތަމަ ރޭގެ މަތިންނެވެ.\n"ކަލޭމެން ދެމީހުން ޒިނޭކުރަން މަގަށް ނުކުމޭ. ކޮންމެހެން މަގޭ ކޮޓަރި މަގޭ އެނދުގަ ތިބޭނެކަމެއްނެތް. ދޭ ދޭ... މިދެނީ ފުރުސަތެއް ދާން" ޝިދުނާ ބުންޏެވެ. ރާވީ ހިންދިރުވާލިއެވެ. އެނދުން ތެދުވެ ހުރީ ޝިދުނާ ފޮނުވާލާ ކޮންމެ ހަމަލާއަކަށް ރެކިގަނެވޭނެ ގޮތަށް ހުޝިޔާރުވެއެވެ. އަންހެންކުއްޖާ އާއި ރާވީ ހުރީ އެނދުގެ ދެފަރާތުގައެވެ. ޝިދުނާ އަންހެންކުއްޖާއަށް ބަލަހައްޓައިގެން ހުރި ވަގުތު ކުޑަކޮށް ގުދުވެފައި އެނދުގައި އޮތް ޓީޝާޓް ނަގާފައި ބޮލުން މަހާލިއެވެ. ދެން މަޑުމަޑުން ދޮރާ ދިމާލަށް އައެވެ.\n"ކަލޭއެއް ނޫން. އެންމެ ފުރަތަމަ މިގެއިން އެހެރަ ރަންޑި ނެރޭ" ޝިދުނާ ބުންޏެވެ. ޝިދުނާގެ ކޮމާންޑާއެކު ރާވީ ހުއްޓުނުއިރު ހީވީ ރިމޯޓަށް މަސައްކަތްކުރާ ރޮބަޓެއްހެނެވެ.\n"ދޭ.... ދޭ މިގެއިން" މަޑުމަޑުން ރާވީ ބުންޏެވެ. އެ އަޑު ރާވީ ނޫން އިތުރު މީހަކަށް އިވޭނެހެނެއް ހިއެއް ނުވެއެވެ.\n"ޔޫ... ސައިކޯ....." އަންހެންކުއްޖާ ދަތްކުޑި ވިކައިގަތެވެ.\n"ޝަޓްއަޕް.... އަހަރެންގެ އެއް އަތުގަ ފިހިގަނޑު. ފިހިގަނޑުން ތަނެއްގައި ޖަހައިފިއްޔާ ޔަގީން އެތަނެއް ބިންދައިދާވަރު ކުރާނަން. އަނެއް އަތުގައި މިއޮތީ ދޮންކޮށްފައި އޮތް ދޭފަތް. މި ޖައްސަން ޖެހިއްޖިއްޔާ ޔަގީން އެތަނެއް ރޯފިލުވައިގެން ރޮއްޓާ ޖަހައިގެން ކާވަރު ކުރާނަން. މިދެގޮތުން ކުރެ ގޮތެއް ބޭނުންނުވަންޏާ މިތަނުން ރައްކާވޭ..." ޝިދުނާ ބުންޏެވެ.\nއަންހެންކުއްޖާ ބިރުގަނެއްޖެއެވެ. ރާވީގެ އަނބިމީހާ އަކީ ސިކުނޑި ހަމަޖެހޭ މީހެއް ނޫނޭ ހިތަށް އެރިއެވެ. ދޮރާ ދިމާލަށް ދާން އުޅެފައިވެސް އަންހެންކުއްޖާ މަޑުޖެހުނެވެ. ޝިދުނާ ހުރީ ބަރާބަރު ދޮރުމަތީގައެވެ.\n"އަދިވެސް ހުރީތަ؟" ޝިދުނާ ބުންޏެވެ.\n"ދާން... ދާން ތަންކޮޅެއް" އަންހެންކުއްޖާ ޖުމްލަ ފުރިހަމަކުރަން ވާއިރަށް ޝިދުނާ އެއްފަރާތަށް ޖެހިއްޖެއެވެ. އަންހެންކުއްޖާ ކޮޓަރިން ނުކުތްގޮތަށް މައިދޮރާ ދިމާލަށް ދުއްވައިގަތެވެ.\n"ހަނދާންކުރާތި. މަގޭ ފިރިމީހާއަށް ބަލައިލިޔަސް ނިމުނީ" ސިޑިން ފައިބައިގެން ދިޔަ އަންހެންކުއްޖާއަށް އިވޭވަރަށް ދޮރުމަތީގައި ހުރި ޝިދުނާ ގޮވަމުން ދިޔައެވެ.\nދޮރުލައްޕާފައި ފިހިގަނޑާއި ދޭފަތް ހުންނަ ތަންތަނަށް ލާފައި ކޮޓަރި ދޮރަށް ޝިދުނާ އެރުމާއެކު ރާވީ ފާހާނާއަށް ވަދެ ދޮރުތަޅުލައިފިއެވެ. ޝިދުނާއަށް ހެވުނެވެ.\n"ފިރިމީހާ، ކާން އާދޭ. ހުންނާނެ ވަރަށް މީރު އެއްޗެއް ކައްކާފަ" ފާހާނައިގެ ދޮރުގައި ކުޑަކޮށް ޖަހާލާފައި ޝިދުނާ ގޮވާލިއެވެ. ދެން ހިނިއައިސްފައި ހުރެ ކޮޓަރިން ނުކުތެވެ.\nކޮޓަރި ދޮރުހުޅުވާލި ސާހިލް ހުރީ ހިނިއައިސްފައެވެ. ހުޅުވާލުމުގެ މާކުރިންވެސް ދޮރުފަތުގެ ބޭރުގައި ހުރީ ޝެލީކަން ސާހިލްއަށް އެނގިއްޖެއެވެ. ޝެލީގެ އަތުގައި ހިފައި އެތެރެއަށް ދަމައިގަތް ގޮތަށް ދޮރުލައްޕައިފިއެވެ. ދެން ޝެލީ ގެނެސް މެޔާލާ ބޮނޑިކޮށްލިއެވެ. ދުވަހަކުވެސް ދޫކޮށްނުލާނަމޭ ބުނާ ފަދައިން ހިނދަކަށްފަހު ހިނދެއް ޝެލީގެ ހަށިގަނޑަށް ބާރުކުރަމުން ދިޔައެވެ.\n"ނޭވައެއްނުލެވޭ...." ޝެލީ ބުންޏެވެ. ސާހިލް ޝެލީ ދުރަށް ޖައްސާލީ ދެނެވެ.\n"ވަޓް އަ ސަޕްރައިޒް... އަސްލުވެސް.... ވަރަށް ހެޕީވެއްޖެ.... އަހަރެން ޝެލީދެއްކެ ވަރަށް ވަރަށް ލޯބިވޭ" ޝެލީގެ ދެއަތްތިލައިގައި ހިފަހައްޓާލައިގެން ހުރެ ސާހިލް ބުންޏެވެ.\nގުޅޭ ޓެގު މޮޔަކޮށްލި މާ\nމޭ ފާރުވެ ޒަހަމްވުމުން - 13


SunOnline: Mujuthamau ge hamajehumah Riyaasee nizaam rangalheh noon: Nasheed\nމުޖުތަމައުގެ ހަމަޖެހުމަށް ރިޔާސީ ނިޒާމް ރަނގަޅެއް ނޫން: ނަޝީދު\nޝަފްނާ ހުސައިން 08 Dec 2019, 08:23\nމަޖިލީހުގެ ރައީސް، ރައީސް މުހައްމަދު ނަޝީދު އާސްކް ސްޕީކާ ޕްރޮގްރާމްގައި ވާހަކަ ދައްކަވަނީ -- ފޮޓޯ/ މަޖިލިސް\nވެރިކަން ހިންގަން އެންމެ ރަނގަޅު ނިޒާމަކީ ބަރުލަމާނީ ނިޒާމު ކަމަށާއި، ގައުމެއް ހިންގައި މުޖުތަމައުއަށް ހަމަޖެހުން ގެންނަން އެންމެ ރަނގަޅު ނިޒާމަކީ ރިޔާސީ ނިޒާމް ނޫން ކަމަށް ކުރީގެ ރައީސް އަދި ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ވިދާޅުވެއްޖެ އެވެ.\nރައްޔިތުންގެ މަޖިލީހާއި ޕީއެސްއެމް ގުޅިގެން މިރޭ ގެނެސްދިން "އާސްކް ސްޕީކާ" ޕްރޮގްރާމްގައި ރާއްޖޭގައި އޮންނަން ފެންނަނީ ރިޔާސީ ނިޒާމެއްތޯ ނުވަތަ ބަރުލަމާނީ ނިޒާމެއްތޯ ބައެއް ފަރާތްތަކުން ވަނީ ސުވާލު ކޮށްފަ އެވެ.\nމި ސަރުކާރުން ބަރުލަމާނީ ނިޒާމަކަށް ރާއްޖޭގެ ވެރިކަމުގެ ނިޒާމު ފުރޮޅާލައި، ނަޝީދު ބޮޑުވަޒީރަކަށް ވާން މަސައްކަތް ކުރައްވާކަމަށް އެކި ފަރާތްތަކުން ކުރަމުން އަންނަ ތުހުމަތު ތަކާ ގުޅިގެން ވެސް ބައެއް ސުވާލުތައް އެމަނިކުފާނަށް ރޭ އަމާޒުވި އެވެ.\nއާންމުންގެ ފަރާތުން ކުރިމަތި ކުރުވި ސުވާލުތަކަށް ޖަވާބު ދެއްވަމުން ނަޝީދު ވިދާޅުވީ އެމަނިކުފާނަކީ ދުވަހަކުވެސް ރިޔާސީ ނިޒާމަށް ތާއީދުކުރެއްވި ބޭފުޅެއް ނޫން ކަމަށާއި، ސްކޫލް ދައުރުން ފެށިގެންވެސް އެމަނިކުފާނު ތާއީދު ކުރައްވަނީ ބަރުލަމާނީ ނިޒާމަށް ކަމަށެވެ.\n"އަޅުގަނޑަކީ އެއްވެސް އިރެއްގައި ރިޔާސީ ނިޒާމަށް އެހާ ތާއީދުކޮށް އުޅުނު މީހެއް ނޫން. އަދި އަޅުގަނޑު ނުދެކެން މުޖުތަމައުއެއްގެ ހަމަޖެހުން ގެންނާކަށް، ގައުމެއް ހިންގާކަށް އެންމެ ރަނގަޅު ނިޒާމަކީ ރިޔާސީ ނިޒާމު ކަމަކަށްވެސް،" ނަޝީދު ވިދާޅުވި އެވެ.\nރާއްޖޭގެ ވެރިކަމުގެ ނިޒާމް ބަރުލަމާނީ ނިޒާމަކަށް ބަދަލުކުރުމުގެ ވިސްނުންފުޅު ގެންގުޅުއްވަންތޯ މީހަކު ކުރި ސުވާލަކަށް ޖަވާބު ދެއްވަމުން ނަޝީދު ވިދާޅުވީ އެގޮތަށް ބަދަލުކުރާނީ ދިވެހިރާއްޖޭގެ ރައްޔިތުން ކަމަށެވެ.\nއެގޮތަށް ވެރިކަމުގެ ނިޒާމު ބަދަކުކުރައްވަން އެމަނިކުފާނު މަސައްކަތް ކުރައްވާނީ ރައީސް އިބްރާހިމް މުހައްމަދު ސޯލިހް ހިމެނިވަޑައިގަންނަވާ ގޮތުން މުޅި އެމްޑީޕީ އެކަމައިގެން އުޅެން ބޭނުންވުމުން ކަމަށް ވެސް ވިދާޅުވި އެވެ.\n"އަޅުގަނޑަށް ފެންނަ ގޮތުގައި އެމްޑީޕީގެ ވަކި ބަޔަކު ނުކުމެ ކުރަން އުޅޭ ބާވަތުގެ ކަމެއް ނޫން މިކަމަކީ. އެކަން އަޅުގަނޑުމެން ކުރާން ޖެހޭނީ އަޅުގަނޑުމެން އެންމެން އެކީގައި އެކަން ކުރެވޭ ގޮތަށް ކަންކަން ތަރުތީބުވެގެން އައިސް،" ނަޝީދު ވިދާޅުވި އެވެ.\nބޮޑުވަޒީރުކަމަށް ވަޑައިގަންނަވާނެތޯ މީހަކު ސުވާލުކުރުމުން ނަޝީދު ވިދާޅުވީ ރާއްޖެއަށް ބަރުލަމާނީ ނިޒާމެއް އަތުވެއްޖެނަމަ، އަދި އެގޮތަށް ނިޒާމު ބަދަލުވެ ބާއްވާ ރިޔާސީ އިންތިހާބުގައި އެމަނިކުފާނު ވާދަކުރައްވާ، މެޖޯރިޓީ ޕާޓީގެ ލީޑަރު ކަމުގައި ވާނަމަ އެމަނިކުފާނަށް ބޮޑުވަޒީރުކަން ލިބިވަޑައިގަންނަވާނެ ކަމަށެވެ.\n"ބަރުލަމާނީ ނިޒާމެއް ރާއްޖޭގައި އޮވެފައި، އިންތިހާބަށް އަޅުގަނޑު ކުރިމަތިލާ ކަމަށް ވިއްޔާ އަދި އަޅުގަނޑަކީ މެޖޯރިޓީ ޕާޓީގެ ލީޑަރު ކަމަށް ވަނީ ވިއްޔާ، އަޅުގަނޑު ވާނީ ބޮޑުވަޒީރަކަށް،" ނަޝީދު ވިދާޅުވި އެވެ.\nރާއްޖޭގައި އޮންނަން ފެންނަ ވެރިކަމުގެ ނިޒާމެއް ބެލުމަށް 2007 ވަނަ އަހަރު ބޭއްވި ފެންނަ ނުފެންނަ ވޯޓުގައި، ރާއްޖޭގައި އޮންނަންވާނީ ރިޔާސީ ނިޒާމެއް ކަމަށް ވަނީ ކަނޑައަޅައިފަ އެވެ.\nނަމަވެސް 2008 ވަނަ އަހަރު ރައީސްކަމަށް އިބްތިހާބުވެވަޑައިގަތުމަށް ފަހު ވެސް ނަޝީދު ވަނީ ބަރުލަމާނީ ނިޒާމަކަށް ބަދަލުކުރައްވައި އަލުން އިންތިހާބަކަށް ވަޑައިގަތުމަށް ވަރަށް ބޮޑަށް ތައްޔާރަށް ހުންނެވި ކަމަށް ވިދާޅުވެފަ އެވެ.\nއަދި މިހާރު އެމްޑީޕީގެ ސުޕަ މެޖޯރިޓީއާއެކު، މަޖިލީހުގެ ރައީސްކަމުގައި އިންނަވައިގެން ރާއްޖޭގެ ވެރިކަމުގެ ނިޒާމު ބަދަލުކުރަން ނަޝީދު މަސައްކަތް ކުރައްވަމުން އަންނަ ކަމުގެ ތުހުމަތު އަންނަނީ ކުރަމުންނެވެ.


Marah thelhunu iruves Photo nagan thibumun faadu kiyanee! | Mihaaru\nމަރަށް ތެޅުނު އިރު ވެސް ފޮޓޯ ނަގަން ތިބުމުން ފާޑުކިޔުން!\n20 ޖެނުއަރީ 2019 - 11:36\nމާލޭގެ މަސް މާރުކޭޓު ސަރަހައްދުން ބޮޑުތަކުރުފާނު މަގުގައި ޕާކް ކޮށްފައި އޮތް ޕިކަޕެއްގައި ސައިކަލެއް ޖެހި އިއްޔެ ހިނގި ނުރައްކާތެރި އެކްސިޑެންޓުގައި އަހުމަދު އަބްދުލް ބާސިތު، 17، މަރުވެފައިވާއިރު ގިނަ ބަޔަކު ކަންބޮޑުވުން ފާޅު ކުރިކަމަކީ އޭނާ ވެއްޓިފައި އޮއްވައި ފޮޓޯ ނަގައި ވީޑިއޯ ކުރުމަށް ގިނަ ބަޔަކު އުޅުނު ނަމަވެސް ފަރުވާ ދިނުމަށް އެ މީހުން ނޫޅުމެވެ.\nބާސިތު ވެއްޓިފައި އޮއްވައި ފެންނަ ވީޑިއޯ އިން އަޑުއިވޭ ގޮތުގައި އެއްވެ ތިބި މީހުން ތިބީ ހަދާނެ ގޮތަކާ މެދު ބަހުސެއްގެ ތެރޭގަ އެވެ. އޭގެ ތެރެއިން އެކަކު، "އަދި މަރެއް ނުވޭ، ޕޮލިހަށް ގުޅާ" މިހެން ބުނާއިރު ދެން ތިބި މީހުން ބުނަނީ "އެމްބިއުލާންސް އަށް ގުޅަންވީ" މިހެންނެވެ.\nއެކަމަށް ފާޑުކިޔާ ކަންބޮޑުވުން ފާޅުކޮށްފައިވާ ޕޯސްޓްތައް ސޯޝަލް މީޑިއާގައި ވަރަށް ގިނައިން އެބަ ދައުރުވެ އެވެ.\nBREAKING: Accidentvi 17 aharuge kujjaa maruvejje\nއިއްޔެ ހިނގި އެކްސިޑެންޓްގައި ކުޑަ ކުއްޖާ މަރުވުން--\n"ފޮޓޯ ނަގައި ވީޑިއޯ ކުރަން ނުވަތަ ފުލުހުން ސީނަށް ދަންދެން "ޑިސްކަސް" ކުރަން ތިބުމުގެ ބަދަލުގައި އަވަހަށް އެޓެންޑް ކުރެވުނު ނަމަ އެ ކުއްޖާގެ ފުރާނަ ސަލާމަތް ކުރެވުނީސް ކަން ނޭނގޭ. ވަރަށް ދެރަ. [މީހުން] ހޭލުންތެރިވާން ޖެހޭ،" ކުރީގެ ނޫސްވެރިޔާ ހީނާ ވަލީދު ފޭސްބުކްގައި ލިޔެފައި ވެ އެވެ.\nމިއީ މިފަހުން ހިނގާ އެފަދަ ހާދިސާތަކާ ގުޅިގެން ވަރަށް ގިނައިން ފެންނަ މަންޒަރެވެ. ތަފާތު ސަބަބުތަކާ ހުރެ އަވަސް ފަރުވާ ދިނުމަށް އެތައް ހުރަސްތަކެއް އެބައޮތެވެ. ސުވާލަކީ އޭގައި ރަނގަޅު ގޮތަކީ ކޮބާތޯ އެވެ؟\nއަވަހަށް އެމްބިއުލާންސަށް ގުޅާ: ޑޮކްޓަރުން\nއަވަސް ފަރުވާ ދެއްވާ ޑޮކްޓަރުން ވިދާޅުވާ ގޮތުގައި އެކްސިޑެންޓެއްގައި ގިނަ އަނިޔާތަކެއް ލިބިފައިވާ މީހުން އުފުލަން ޖެހޭ ހާއްސަ ގޮތްތަކެއް ހުންނައިރު އާއްމުން އެކަން ކުރުމަކީ ރައްކާތެރި ގޮތެއް ނޫނެވެ. އެހެންވެ، އޭގައި އެންމެ ރަނގަޅު ގޮތަކީ އަވަހަށް އެމްބިއުލާންސަށް ގުޅުން ކަމަށް ޑޮކްޓަރުން ވިދާޅުވެ އެވެ.\n"އެފަދަ އެކްސިޑެންޓެއްގައި އަނިޔާވެފައިވާ މީހެއް ގުޑުވުން ރަނގަޅެއް ނޫން. މައިބަދަ ގުޑުވޭ ގޮތަކުން މުޅި އުމުރަށް ޕެރަލައިޒް ވުން ފަދަ ކަމެއް ދިމާވުމުގެ ފުރުސަތު ބޮޑު. އެހެންވީމާ ކޮންމެ ކޮންމެ މީހަކު އަނިޔާވި މީހާ އުފުލުން ރަނގަޅެއް ނޫން،" ނަން ނުޖަހާ ގޮތަށް ވާހަކަ ދެއްކި ޑޮކްޓަރަކު ވިދާޅުވި އެވެ.\nހާދިސާ ހިނގާތާ އެތައް އިރެއްފަހުން އެމްބިއުލާންސަށް އެ ހިސާބަށް ދެވުމަކީ ވެސް އެތައް ބައެއްގެ ފުރާނަ ގެއްލެން ދިމާވާ ސަބަބެކެވެ. މާލޭގައި އައިޖީއެމްއެޗާއި އޭޑީކޭއިން އެމްބިއުލާންސްގެ ހިދުމަތްދޭއިރު އެ ދެ ހޮސްޕިޓަލް ހުންނަނީ މާލޭގެ ދެކޮޅުގަ އެވެ. ޓްރެފިކް ބާރުބޮޑުވުމުގެ ސަބަބުން އަވަހަށް ހިދުމަތް ދިނުމަށް އެމްބިއުލާންސްތަކަށް ވެސް ގިނަ ގޮންޖެހުންތަކަކާ ވަނީ ކުރިމަތިލާން ޖެހިފަ އެވެ.\nއެކިއެކި ހާދިސާތަކުގައި އަނިޔާ ލިބޭ ގިނަ މީހުން ޓެކްސީ ކާރާއި ޕިކަޕުތަކުގައި އުފުލާއިރު އެކަމުގައި ވެސް ގިނަ ގޮންޖެހުންތަކެއް ހުރެ އެވެ. އަނިޔާ ލިބިފައިވާ މީހާގެ ގައިގައި ލޭ ހުރެއްޖެ ނަމަ ޓެކްސީތަކަށް އަރުވައިނުދިނުމަކީ ވެސް އާންމު މައްސަލައެކެވެ. އޭގެ ސަބަބުން އަވަސް ފަރުވާ ދިނުމަށް ހުރަސް އެޅެ އެވެ.\nސިއްހަތު އެކްސިޑެންޓް މާލެ އައިޖީއެމްއެޗު އޭޑީކޭ ހޮސްޕިޓަލް މަގުމަތީގެ އެކްސިޑެންޓް ފުރަތަމަ އެހީ\n61 ކޮމެންޓް, 142 ރިއެކްޝަންސް\nމިފަދަ މައްސަލަ ދިމާވަނީ ޤާނޫނުއަސާސީގެ 72 ހ އަދި ށ ކަޑައެޅުގެން ނުބައިކޮށް މާނަކޮށްގެން އުޅޭތީ. # ޤއ އިސްލާޙްކުރީ މަލްޑިޕާޓީ ޑިމޮކްރަސީއަށާއި ލާމަރުކަޒީ ނިޒާމަށް އިސްކަންދީގެން ދާއިރާތަކުގެ މަޖިލީހުގެ ގޮނޑިތައް "ދާއިރާގެ ރަށްވެހިންނަށް" ކަޑައަޅާ ޔަޤީންކޮށްދެމުން. އެހެންވެ ޤއ ގައި ލިޔެފައިވަނީ "ކޮންމެ އިދާރީ ދާއިރާއަކުން" މެންބަރަކު ހޮވާންވާނެކަމަށް. އެހެންނޫންނަމަ ޤއ ގައި ލިޔެފައި އޮންނާނީ ކޮންމެއިދާރީ "ދާއިރާއަކަށް" މެންބަރަކުހޮވާން ވާނެކަމަށް.\n17 އަހަރު ކުއްޖާ ސައިކަލް ދުއްވުމަކީ ފުރަތަމަ ގޯހެވެ. ހުއްޓާފަ އޮތް ޕިކަޕެއްގައި ޖެހުމާއި ސައިކަލަށް ލިބިފައިވާ ގެއްލުން ފެނުމުން ސައިކަލް ދުއްވުނު ބާރުމިން އިހްސާސް ކުރެވެއެވެ.\nފޮޓޯނަގާތީ އެއްބަޔަކަށް ގޯސްވީ، ރޯމާދުވާލު އެހާހާރުބާރު ބޮޑު ހިސާބެއްގައި ދުއްވާފައި ދިޔަ މީހާ އިނީ ހަމަހޭގަ ތޯއެވެ ؟ ނޫން ނަމަ އެސަރަހައްދާ އެކަށީގެންވާ ސްޕީޑެއްގަތޯ ދުއްވާފަ ދިޔައީ ؟ މިވެސް ވަރަށް ފޫންކޮށް ވިސްނާލަން ޖެހޭކަމެއް،\nފާޑެއްނޫން ކިޔަންވީކީ. ޖެހޭނެ އަދަބުވެސް ދޭން.\nފޮޓޯ ނެގުމަކީ މުހިންމު ކަމެއް. ޔަގީނުންވެސް އެންމެންނެއް ނުތިބޭނެ އެ ދަނޑިވަޅުގަ އެކުއްޖާއަށް ވާނެއެއްޗެއްވާން ދޫކޮށްފަ ފޮޓޮނަގާކަށް.\nހަދަންވީގޮތަކީ އޭޑީކޭ އައިޖީއެމްއެޗްގެ އެންބިއުލާސް ހުއްޓާލާފަ ރެޑް ކްރެސެންޓްއަށް ބަދަލުކުރަންވީ ފްރީ ޓޯލް ލައިންއެއްގަ. މާލެ ހުޅުމާލޭގެ ތަފާތު ދިމަދިމާލުގަ ސްޓޭޝަން ކުރާގޮތަށް. ކޯލް ސެންޓަރަށް ގުޅާލީމަ ހާދިސާ ދިމާވި ސަރަހައްދަކާ އެންމެ ކައިރީގަ އިންނަ ސްޓޭޝަނުން އެޓެންޑްވާ ގޮތަށް. އެންމެކައިރީގަ އިންނަ ހޮސްޕިޓަލްއަށް ގެންދާނީ. ރެޑްކްރެސެންޓުގަ ތިބޭނެ ފަސްޓް އެއިޑް އޮފިސަރުން. މިހާރައްވުރެން އެމީހުންގެ މެންޑޭޓް ބޮޑުކުރަން ފެނޭ.. ހިޔާލެއްމީވެސް\nނުކެރޭނެދޯ ކައިރިވާކަށް، އޭރުން އެ ކައިރިވިމީހަކު ކަންނޭނގެ ކުށްވެރިވާނީ... 17 އަހަރުގެ ކުއްޖެއް ހަމަގައިމުވެސް ނޯންނާނެ ލައިސަންސް... ކުއްޖާ ނިޔާވުމުން ހިތާމަކުރަން، އެހެނަސް އަޅުގަނޑުމެން އެބަ ވިސްނާލަންޖެހޭ ލައިސަންސް ނެތީސް ސައިކަލެއްލިބުމުގަ އެހީވިބައެއްގެ އިހުމާލު ނެތްބާއޭ މިކަމުގަ؟ އަދި ޕާކްކޮށްފަ ހުންނަ ވެހިކަލްތަކުގަ އެއްވެސް ކޮންޓްރޯލެއްނެތި ދުއްވާފައައިސް ޖެހުނު އިރު މީހެއްގެ ގައިގަ ޖެހުނުނަމަ ކިހާވަރެއްވީސްހޭ؟\nއެކުއްޖާއަކީ 17 އަހަރުގެ ކުއްޖެއްކަން އެހާދިސާ ހިނގި ސަރަޙައްދުގައި ތިބި މީހުންނަށް އެނގެނީ ކިހިނެއް؟ މަރުވި ކުއްޖާއަށް ފާފަ ފުއްސަވާ ރަހްމަތްލައްވާން ދޭއްވެ. އާމީން.\nނުކެެރޭނެތާ ގާތްވާކަށް. ފުލުހުން ބުނާނެ ސީން ރޫޅާލީއޭ. މީހުންނަށް ހީވަނީ ކުށްވެރިވެދާނޭ\nހީނާ ބުންޏަސް އާންމުން ހޭލުންތެރި ކުރުވޭނީ ދައުލަތަށް...ކޮންމެ މީހަކީ ނޫސްވެރިއެއްވެސްނޫން ހަމަ އެގޮތަށް ކޮންމެ މީހަކީ ފަސްޓްއެއިޑް ދަންނަ މީހެއްވެސްނޫން...މި މުޖުތަމައު ހޭލުންތެރިކުރުވޭނީ ދައުލަތުގެ ލާރިގަނޑާ ހެދި މިއުޅޭ ސިޔާސަ މީހުން ހަމަޔަކަށް އެޅުނު ދުވަހަކު...\nޑޮކްޓަރުން އެބުނަނީ އަނިޔާވެފައިވާ މީހުން ކޮންމެ ކޮންމެ މީހަކު އުފުލުމަކީ އެމީހާގެ ފުރާނަޔަށް އިތުރަށް ނުރައްކާ ވެދާނެ ކަމެކޭ. ދެން އެހެންތިބޭ އިރު ފޮޓޯ ނަގައި ވީޑިއޯވެސް ކުރާނެ މިޒަމާނުގަ. ވަގުތުން އެމްބިއުލާންސާއި ޕޮލިހަށް ގުޅަންޖެހޭނެ. ފުވައްމުލަކުގަ އަހަރުތަކެއް ކުރިން ހިނގި އެކްސިޑެންޓެއްގައި މީހަކު މަރުވީ އޭނާ ނަގައިގެން ދިޔަ ގޮތުން ފުއްޕާމެޔަށް ލޭ އެޅިގެން.


ބ.ތުޅާދޫ ކައުންސިލްގެ ބައި އިލެކްޝަންގެ އެމްޑީޕީ ޕްރައިމަރީ މާދަމާ އޮންނާނެ – Maldivian Democratic Party\nބ.ތުޅާދޫ ކައުންސިލްގެ ބައި އިލެކްޝަންގެ އެމްޑީޕީ ޕްރައިމަރީ މާދަމާ އޮންނާނެ\nމި ޕްރައިމަރީގައި4ބޭފުޅަކު ވާދަކުރައްވާނެ\nބ. ތުޅާދޫގެ ކައުންސިލްގައި ހިމެނިވަޑައިގަންނަވާ ޑީއާރްޕީގެ މެންބަރު އުމެއިރާ އަބޫބަކުރު މަގުބޫލު އުޒުރެއް ނެތި ކައުންސިލްގެ ހަތް ޖަލްސާ އަށް ވަޑައިނުގެންނެވުމާ ގުޅިގެން އޭނާ ކައުންސިލްކަމުން ވަކިކޮށްފައިވާތީ، އެ ގޮނޑިއަށް މެންބަރަކު ހޮވުމަށް ބާއްވާ ބައި އިލެކްޝަނުގައި އެމްޑީޕީގެ ފަރާތުން ވާދަކުރައްވާނޭ ކެންޑިޑޭޓަކު ހޮވުމަށް ބާއްވާ ޕްރައިމަރީ މާދަމާ އޮންނާނެއެވެ.\nމާދަމާ މެންދުރުފަހު މާލެ އާއި، ތުޅާދޫ ގައި ބާއްވާ މި ޕްރައިމަރީގައި4ބޭފުޅަކު ވާދަކުރައްވާނެއެވެ. އެއީ ބ.ތުޅާދޫ އެވަރގްރީން، އިބްރާހީމް މުޖުތަބާ (ކެންޑިޑޭޓް ނަންބަރު 1) އާއި، އެރަށު ބަގީޗާގޭ ޙަސަން ޢަލީ (ކެންޑިޑޭޓް ނަންބަރު 2) އާއި، ހަމަ އެރަށު އާރު، އަޙުމަދު އަފްރާޙް (ކެންޑިޑޭޓް ނަންބަރު 3) ގެ އިތުރުން އެރަށު އަރުތަ މުޙައްމަދު ތަޢުރީފް (ކެންޑިޑޭޓް ނަންބަރު 4) އެވެ.\nމި އިންތިޚާބުގެ ވޯޓުލުން މާލޭގައި އޮންނާނީ އެމްޑީޕީ މައި ހަރުގޭގައެވެ. ތުޅާދޫގައި މި އިންތިޚާބުގެ ވޯޓުލުން ކުރިޔަށްދާނީ ތުޅާދޫ އެމްޑީޕީ ހަރުގޭގައެވެ.\nމާދަމާ މެންދުރުފަހު 2.00 އިން ފެށިގެން އިރު އޮއްސި 6.00 ގެ ނިޔަލަށެވެ. މި އިންތިޚާބުގެ ވޯޓުލާ ނިމުމުން، ވޯޓުލާ މަރުކަޒުގައި ވޯޓު ގުނައި ވަގުތީ ނަތީޖާ އިޢުލާން ކުރުން އޮންނާނޭ ކަމަށް މި އިންތިޚާބުގެ ކަންތައް ބަލަހައްޓާ ތުޅާދޫ އެމްޑީޕީ އޮފީހުން މަޢުލޫމާތުދެއެވެ.


COVID-19: Holland America ge cruise liner "Zaandam" in...\nކޮވިޑް-19: ހޮލެންޑް އެމެރިކާގެ ކުރޫސް ލައިނާ "ޒާންޑެމް" އިން ކޮވިޑް-19 ގެ އަލާމާތްތައް ހުރި 77 މީހަކު ފެނިއްޖެ\nކުރޫސް ލައިނާ ބަނދަރުކުރާނެ ޕޯޓެއް ނެތުމުން އެހީގެ ސާމާނު ހިފައިގެން އިތުރު ބޯޓެއް ދަނީ ދަތުރުކުރަމުން\nކ. މާލެ | 26 މާރޗް 2020 | ބުރާސްފަތި 12:11 | 8,846\nހޮލެންޑް އެމެރިކާގެ ކުރޫސް ލައިނާ "ޒާންޑެމް" - ބިޒްނަސް އިންސައިޑަރ\nހޮލެންޑް އެމެރިކާގެ ކުރޫސް ލައިނާ "ޒާންޑެމް" އިން ކޮވިޑް-19 ގެ އަލާމާތްތައް ހުރި 77 މީހަކު ފެނިއްޖެއެވެ.\nކުރޫސް ލައިނާގެ ވެބްސައިޓުން އާންމުކޮށްފައިވާ ބަޔާނެއްގައި ބުނެފައިވަނީ މި 77 މީހުންގެ ތެރޭގައި ހިމެނެނީ 30 ފަސިންޖަރުންނާއި 47 ފަޅުވެރިން ކަމަށެވެ. ކުރޫސް ލައިނާއިން ބުނެފައިވަނި މިއީ ރޯގާ މޫސުން ކަމަށް ވެފައި، ކުރޫސް ލައިނާގައި ކޮވިޑް-19 އަށް ޓެސްޓް ކުރެވޭނެ އިންތިޒާމް ހަމަޖެހިފައި ނުވާތީ ސީދާ ބަލީގެ ގޮތެއް އެނގެން އުނދަގޫ ކަމަށެވެ.\nޒާންޑެމް އާޖެންޓީނާގެ ބުވެނޯސް އައިރެސް އިން ފުރީ މާޗް7ވަނަ ދުވަހުއެވެ. އަދި މިއީ އެ ކުރޫސް ލައިނާއިން ބައިނަލްއަގުވާމީ ދަތުރުތައް ހުއްޓާލާނެކަން އިއުލާން ކުރުމުގެ ކުރިން ފެށި ފަހު ދަތުރެވެ.\nމި ދަތުރު ނިންމަން ހަމަޖެހިފައިވަނީ ހޮނިހިރު ދުވަހު ޗިލީގެ ސެން އެންތޯނިއޯއަށެވެ. އަދި މި މަހުގެ 14 ވަނަ ދުވަހުން ފެށިގެން އެއްޗެސް ފަތުރުވެރިއެއް ކުރޫސް ލައިނާއިން ފައިބާފައި ނުވާ ކަމަށެވެ. އަދި ޗިލީގެ ޕްޗެންޓާ އެރީނާއަށް ފަތުރުވެރިން ބޭލުމަށް ހަމަޖެހިފައިވީ ނަމަވެސް އެ ހުއްދަ ވެސް ލިބިފައި ނުވާކަމަށެވެ.\nޒާންޑެމް ދަތުރުކުރަމުންދާ ރޫޓްގައި ހިމެނޭ ހުރިހާ ބަނދަރެއް ވަނީ ކޮވިޑް-19 އާއި ގުޅިގެން ބަންދުކޮށްފައެވެ. އަދި މިކަމާއި ގުޅިގެން ހޮލެންޑް އެމެރިކާގެ އިތުރު ބޯޓެއް ދަނީ އެހީގެ ސާމާނު ހިފައިގެން ކުރޫސް ލައިނާއާ ދިމާލަށް ދަތުރުކުރަމުންނެވެ.\nމީގެ ތެރޭގައި ސާމާނާއި، އިތުރު ސްޓާފުން އަދި ކޮވިޑް-19 ޓެސްޓް ކިޓް ހިމެނެއެވެ. އެހީ ހިފައިގެން ދަތުރުކުރަމުންދާ ބޯޓު މެކްސިކޯއިން ފުރީ އާދީއްތަ ދުވަހުއެވެ. އަދި ޒަންޑާމްއާ ހަމައަށް ދެވޭނެ ކަމަށް ލަފާ ކުރަނީ ބުރާސްފަތި ދުވަހުއެވެ.


އީސީން މިއަދު ވެސް ދެއްކީ އިންތިހާބު ނުބޭއްވޭނެ ސަބަބުތައް – Ubufili\nComments Off on އީސީން މިއަދު ވެސް ދެއްކީ އިންތިހާބު ނުބޭއްވޭނެ ސަބަބުތައް\nއީސީން މިއަދު ވެސް ދެއްކީ އިންތިހާބު ނުބޭއްވޭނެ ސަބަބުތައް\nމިހާރު ކަނޑައަޅާފައިވާ ގޮތަށް އަންނަ އޭޕްރިލް 10 ގައި ލޯކަލް ކައުންސިލް އިިންތިހާބު ނުބޭއްވޭނެ ކަަމަށްް ގަބޫލުކުރާ ގިނަ ސަބަބުތަކެއް އިލެކްޝަންސް ކޮމިޝަން (އީސީ) އިން މިއަދުވެސް، ރައްޔިތުންގެ މަޖިލިިހުގެ ކޮމިޓީގައި، ދައްކައިފި އެވެ\nއިންތިހާބަށް ކުރިން ކަނޑައަޅާފައިވާ ބަޖެޓަށް ވުރެ އިތުރަށް ފައިސާ ހޯދަން މަޖިލީހަށް ހުށަހަޅާފައި ވާތީ މާލިއްޔަތު ކޮމިޓީގެ މެމްބަރުން ކުރެއްވި ސުވާލުތަކަށް ޖަވާބު ދެއްވަމުން އީސީގެ ރައީސް އަހުމަދު ޝަރީފް ވިދާޅުވީ އޮފިޝަލުން ގެނެސްގެން ފިޒިކަލީ ތަމްރީންނުކުރާ ނަމަ ބޮޑެތި ގޯސްތައް ހެދޭނެކަން ޔަގީންވެފައިވާ ކަމަށެވެ. އޭނާ ވިދާޅުވި ގޮތުގައި ތަމްރީނުގެ އަޖުމަ ބަލަން އީސީން ޑަމީ އިންތިހާބެއް [އިންތިހާބުގެ މާދަރީއެއް] ވަނީ ބާއްވައިފަ އެވެ.\nއޮންލައިންކޮށް ތަމްރީނުކުރަން ޖެހެނީ ކޮވިޑް-19 ފެތުރުން ހުއްޓުވަން އެޗްޕީއޭއިން ކަނޑައަޅާފައިވާ އުސޫލުތަކާ ހެދި، މީހުން މާލެ ގެނެސްގެން، ނުވަތަ ޓްރެއިނަރުން ރަށްރަށަށް ފޮނުވައިގެން ޕްރޮގްރާމްތައް ހިންގެން ނެތީމަ އެވެ.\n“އަޅުގަނޑުމެން އޮންލައިންކޮށް ބަޔަކަށް ކިޔައިދީގެން ޑަމީ އިންތިހާބެއް ބާއްވައިފިން. ބޭއްވި އިރުގައި ކައުންޓިއަށް، އަޅުގަނޑުމެން އާދައިގެ ފޮއްޓެއް ކައުންޓިންއަށް ނެގި ބާރަ ގަޑިއިރު،” ޝަރީފް ވިދާޅުވި އެވެ.\nއޭނާ ވިދާޅުވީ މީހުން ގެނެސްގެން ނުވަތަ ތަމްރީންތަކަށ ފޮނުވައިގެން އެކަހަލަ އަޖުމަބެލުން ބޭއްވުމުން ފޮއްޓެއް ގުނަން ހޭދަވާ ވަގުތު ދެ ގުނައަށް ކުޑަވި ކަމަށެވެ.\nޝަރީފް ވިދާޅުވި ގޮތުގައި އިންތިހާބެއްގެ ނަތީޖާ ލަސްވުމުން ރައްޔިތުންގެ ހިތުގައި އިންތިހާބާ މެދު ޝައްކުއުފެދޭނެ އެވެ. އަދި އިންތިހާބެއްގައި ވޯޓުލައި ނިމުމުން ނަތީޖާ އަވަސްކުރުމަކީ އީސީގެ ވަރަށް ބޮޑު އަމާޒެއް ކަމަށް ވެސް އޭނާ ވިދާޅުވި އެވެ. އެހެންވީމާ އޮންލައިންކޮށް އޮފިޝަލުން ތަމްރީނުކޮށްގެން، ވަރަށް ބޮޑެތި ގޯސް ހެދި ބޮޑެތި ނާކާމިޔާބީތަކާ ކުރިމަތިވާނެކަން އޭނާ ފާހަގަކުރެއްވި އެވެ.\nޝަރީފް ވިދާޅުވި ގޮތުގައި ބަލިމަޑުކަމުގެ ތެރޭގައި އެގޮތަށް ކަންތައް ވެދާނެކަމަށް އީސީން ކުރިން ވެސް ލަފާކުރި އެވެ.\n“ހަގީގަތުގައި ކުރިން އަޅުގަނޑުމެން ވިސްނަން ވެސް ވިސްނިން މި ޕެންޑެމިކް ތެރޭގައި މިހެން ހެދުމާ އެކީގައި [މިއީ] މިހެން ކުރެވިދާނެ ކަމެއްތޯ. ބެލިއިރު އަޅުގަނޑުމެންނަށް ހަމަ ނާކާމިޔާބު ވާނެ. ނާކާމިޔާބުވާނެ ކަމާ މެދު ހަމަ ހުރިހާ މެމްބަރުންނަށް، ކޮމިޝަނުގެ ފަސް މެންބަރުންނަށް ވެސް އިއްތިފާގު ވެވުނީ،” ޝަރީފް ވިދާޅުވި އެވެ.\nލޯކަލް ކައުންސިލް އިންތިހާބު އަންނަ މަހު 10 ގައި ބާއްވަން އީސީން ވަނީ އިއުލާން ވެސް ކޮށްފަ އެވެ. އެ އިންތިހާބަށް ކުރިން ކަނޑައެޅި ބަޖެޓް ލިބިގެން އިންތިހާބު ނުބޭއްވިދާނެ ކަމަށް ކޮމިޝަނުން ބުނާބުނުމާ މެދު މެމްބަރުން ކަންބޮޑުވެ ކުރެއްވި ސުވާލުތަކުގެ ޖަވާބުގައި ޝަރީފް ވިދާޅުވީ އިންތިހާބަށް ފައިސާ އިތުރަށް ހޯދަން ޖެހުނީ އެޗްޕީއޭގެ ގައިޑްލައިނުގެ ސަބަބުން ކަމަށެވެ. އެޗްޕީއޭގެ ގައިޑްލައިނަށް އަމަލުކުރާ ނަމަ ވޯޓުލާ 135 މަރުކަޒު އިތުރުކުރަން ޖެހޭ ކަމަށާއި އެހެންވެ 2،000 އަށް ވުރެ ގިނަ އޮފިޝަލުން އިތުރަށް ހޯދަން ޖެހޭ ކަމަށް ވެސް ޝަރީފް ވިދާޅުވި އެވެ.\nމިހާރު ދީފައިވާ ބަޖެޓާއި ވަގުތުގެ ތެރޭގައި ކައުންސިލް އިންތިހާބު ރަނގަޅަށް ނުބޭއްވޭނެ އެހެން ގިނަ އުޒުރުތަކެއް ވެސް ދެއްކެވި އެވެ. އެގޮތުން މާލެ ސަރަަހައްދަށް އިތުރުކުރަން ޖެހޭ ވޯޓިން ސްޓޭޝަންތަކަށްް އިމާރާތް ނުލިބިގެން ޓެންޓްތަކެއް ޖަހަން ޖެހުމަކީ ވެސް ބޮޑު ޕްރޮޖެކްޓެއް ކަމަށް އޭނާ ވިދާޅުވި އެވެ.\nއޭޕްރިލް 10 ގައި އިންތިހާބު ބާއްވަން އުނދަގޫ ކަމަށް ބުނެ، އެ ތާރީހަށް ބަދަލު ގެންނަން އީސީން މަޖިލީހަށް ވެސް އޮތީ ހުށަހަޅައިފަ އެވެ. ނަމަވެސް މަޖިލީހުގެ ރައީސް މުހައްމަދު ނަޝީދު ވިދާޅުވީ އިންތިހާބުގެ ތާރީހު ދެން ލަސް ނުކުރެވޭނެ ކަމަށެވެ. އީސީން ދައްކާ އުޒުރުތައް އެ މަނިކުފާނު އެދުވަހު ސިފަކުރެއްވީ ގޭގައި ފިލާވަޅު ނުހަދަން އުޅޭ ދަރިވަރަކު ދައްކާ ކަހަލަ އުޒުރުތަކެއްގެ ގޮތުގަ އެވެ.\nލޯކަލް ކައުންސިލްތަކުގެ އިންތިހާބު ހަގީގަތުގައި ބާއްވަން އޮތީ މިދިޔަ އަހަރުގެ އޭޕްރިލްގަ އެވެ. އެކަމަކު ކޮވިޑްގެ ބަލިމަޑުކަން ކުރިމަތިވުމުން އެ އިންތިހާބު ލަސްކުރީ ސަންސެޓް ގާނޫނެއް ފާސްކޮށްގެންްނެވެ. ލޯކަލް ކައުންސިލްތަކުގެ އިންތިހާބުގެ ހާއްސަ ގާނޫނު ބުނާ ގޮތުން އެ ގާނޫނަށް އަމަލުކުރަން ފެށި ތާރީހުން ފެށިގެން އެއް އަހަރު ދުވަހުގެ ތެރޭގައި އިންތިހާބު ބާއްވައި ނިންމަން ޖެހެ އެވެ. އިންތިހާބު ލަސްކުރަން އީސީން މަޖިލީހަށް ހުށަހަޅަން ޖެހުނީ އެހެންވެ އެވެ.\nComments Off on މަރުވެފައި އޮއްވާ ފެނުނު އަފްހާމްގެ ޕޯސްޓްމޯޓަމް ހަދައިފި\nމަރުވެފައި އޮއްވާ ފެނުނު އަފްހާމްގ� ...\nComments Off on ތަނަވަސްކަމަށް އެދޭމީހާ އަމިއްލަ ބޭނުންތައް ނުފުއްދައިވެސް މިބުނާ މީހުންގެ ބޭނުންތައް ފުއްދައިދޭށެވެ!: މުފްތީ މެންކް\nތަނަވަސްކަމަށް އެދޭމީހާ އަމިއްލަ ބ� ...\nComments Off on އެމްއެންޕީން އައްޑޫ ތަރައްގީކުރާނެ: ނާޒިމް\nއެމްއެންޕީން އައްޑޫ ތަރައްގީކުރާނެ ...\nComments Off on ޔާމީން ރަޝީދުގެ ދައްތަ ފުލުހުންގެ ވަޒީފާއިން ވަކިކުރީ ރަނގަޅަށް، ބަދަލު ދޭން ނުޖެހޭ: ހުކުމް\nޔާމީން ރަޝީދުގެ ދައްތަ ފުލުހުންގެ ވ ...\nComments Off on ހަށިވިއްކުވި މައްސަލައެއްގައި ބިދޭސީއަކު 15 އަހަރަށް ޖަލަށް\nހަށިވިއްކުވި މައްސަލައެއްގައި ބިދޭ ...\nComments Off on ކުށުގެމަތީ ދެމިނުހުރެ އަވަހަށް ތައުބާވާށެވެ.\nކުށުގެމަތީ ދެމިނުހުރެ އަވަހަށް ތައ� ...\nComments Off on ފެރީ ހިދުމަތް ފަށަން މުވައްޒަފުން ހޯދަން ޖުލައި މަހު އިއުލާނު ކުރާނެ\nފެރީ ހިދުމަތް ފަށަން މުވައްޒަފުން ހ ...\nComments Off on މަތިވެރިއާއި ރޯދަމަސް 5\nComments Off on ފައިޒާ ވެކްސިންގެ އިތުރު 100,600 ޑޯޒް ރާއްޖެ ގެނެސްފި\nފައިޒާ ވެކްސިންގެ އިތުރު 100,600 ޑޯޒް ރ ...\nComments Off on ނިހާންގެ ޝަރީއަތުގެ އަޑުއެހުމެއް މިއަދަށް ތާވަލުކޮށްފި\nނިހާންގެ ޝަރީއަތުގެ އަޑުއެހުމެއް މ� ...